Islam Dheenah Furahsaara Kurumaai Dhekolhah Majlis Ah Mahsala Eh Hushahalhaifi - Vaguthu\nއިސްލާމްދީނަށް ފުރައްސާރަ ކުރުމާއި ދެކޮޅަށް މަޖިލީހަށް މައްސަލައެއް ހުށަހަޅައިފި\n1 އަހަރު ކުރިން ( އޮކްޓޯބަރ 7, 2019 )\nއިސްލާމްދީނަށް ފުރައްސާރަ ކުރުމާއި ދެކޮޅަށް ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފިއެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓާއި ގުޅިގެން ކުއްލި މައްސަލަ މަޖިލީހަށް ހުށަހެޅުއްވީ ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ (މޮސްޓާ) އެވެ.\nމޮސްޓާ ހުށަހެޅުއްވި މައްސަލަ އަށް ބަހުސް ކުރަން މަޖިލީހުން ވަނީ ފާސްކޮށްފައެވެ. އެމައްސަލައަށް ބަހުސް ކުރަން 55 މެންބަރުން ވޯޓް ދެއްވިއެވެ.\nއެމްޑީއެންގެ ރިޕޯޓާއި ގުޅިގެން މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވެސް މިއަދު މަޖިލީހަށް ކުއްލި މައްސަލައެއް ހުށަހެޅުއްވިއެވެ. ނަމަވެސް މަޖިލީހުގެ އެއް ޖަލްސާއެއްގައި ކުއްލި ދެ މައްސަލައަކަށް ބަހުސް ނުކުރެވޭތީ އާދަމް ޝަރީފް ވަނީ އޭނާ ހުށަހެޅުއްވި މައްސަލަ އަނބުރާ ގެންދަވާފައެވެ.\nމައްސަލަ ހުށަހެޅުމުގެ ގޮތުން ވާހަކަފުޅު ދައްކަވަމުން މެންބަރު މޮސްޓާ ވިދާޅުވީ ލާދީނީ ފިކުރާއި ހަރުކަށި ފިކުރު ވެސް ރާއްޖެ އިން ނައްތާލަން ޖެހޭ ކަމަށެވެ.\nމިއަދުގެ ޖަލްސާ ފައްޓަވަމުން އެމްޑީއެންގެ ރިޕޯޓް ނެރުނީ 2015 ވަނަ އަހަރު ކަމަށް މަޖިލިސް ރައީސް މުހައްމަދު ނަޝީދު ވިދާޅުވުމުން އެކަމަށް އިޝާރާތް ކުރައްވާ މޮސްޓާ ވިދާޅުވީ މުހިއްމީ ރިޕޯޓް ނެރުނު ތާރީޚް ނޫންކަމަށާއި މުހިއްމީ ރިޕޯޓްގައި ހުރި މައުލޫމާތު ކަމަށެވެ.\nއެމްޑީއެންގެ ރިޕޯޓާއި ގުޅިގެން ފާޑުކިޔުން އަމާޒުވުމުން އެމްޑީއެން ވަނީ އެ ރިޕޯޓްގައި ބައެއް ވާހަކަތައް އޮޅުން އަރާ ގޮތައް ގެނެވިފައިވާ ކަމަށާއި އެހެންކަމުން އެކަމަށް މަޢާފަށް އެދޭކަމަށް ބުނެފައެވެ.\nނަމަވެސް ގިނަ އަދަދެއްގެ އިލްމުވެރިންނާއި އާއްމުން ގެންދަނީ އެމްޑީއެން އަށް ފިޔަވަޅު އަޅައި އެޖަމިއްޔާ އުވާލަން ގޮވާލަމުންނެވެ.\nފުލުހުން ވަނީ އެމްޑީއެން އިން ނެރުނު ރިޕޯޓްގެ މައްސަލަ އާއި އެމްޑީއެންގެ މެންބަރުންނާއި މެދު ނަފްރަތު އުފެއްދުމަށް ކުރަމުންދާ ކަންކަން ބަލަމުންދާ ކަމަށް ވިދާޅުވެފައެވެ.\nއޮކްޓޯބަރ 7, 2019 09:48\nނަޝީދަށް ކެތްކުރެވޭނެބާ ތިވާހަކަތައް އަޑުއަހަން. މެމްބަރުން ތަޅުމުން ބޭރުނުކުރިއްޔާ ވަރަށް ރަނގަޅު. އަސްލު ލާދީނީ ރިޕޯޓް ނެރުނީ 2019ގައި. 2016ގައި ނެރުނީ އެހެން އެއްޗެއް. ޔާމީނުގެ ވެރިކަމުގައި ތިބުނާ ރިޕޯޓެއް ނެރޭކަށް ލާހިކެއްނޫން. އެމީހުންގެ ލާދީނީ ވެރިކަންލިބި ބާރުލިބުނީމަ ރިޕޯޓް ނެރުނީ. މިކަން ނަޝީދަށް ކޮންމެވެސް މެމްބަރަކު އަންގާލަދެއްޗޭ. ދުޢާދެންނެވި ރައީސް މިކަމާ ދެކޮޅަށް އެއްޗެކޭ އަދި ނުބުނޭ.\nއޮކްޓޯބަރ 7, 2019 10:50\nކެތެއް ނުކުރެވޭނެ. ބަލައްޗޭ ތެޅޭ ވައްތަރު. ފުރަތަމަވެސް ރިޕޯޓު ނެރުނީވ2015 ގައޭ ކިޔާ ބޭކާރު ވާހަކައެއްނު އެ ފެށީ. މިއުޅެނީ އިރުވަރު ބަލާކަށް ނޫންވިއްޔަ.\nއޮކްޓޯބަރ 7, 2019 09:55\nކޮން ބިލެއްތަ؟ އިސްލާމް ދީނުގަ އޮންނަ ހައްޤު އަދަބު ދީ\nއޮކްޓޯބަރ 7, 2019 09:59\nތި ހުށަހެޅުއްވުމަކީ ކުރައްވަންވަރަށްރަގަޅުކަމެއް ނަމަވެސް މަޖިލީުހުގެ މެޖޯރިޓީމިހާރުއޮތްގޮތުން\nތިހުށަހެޅުއްވުން ބަލައިގަނެ ބަހުސްކުރެއްވުމަކީ ނުވެދާނެކަމެއް އެއީ މަޖިލީހުގެ މެޖޯރިޓީލިބިފައިވާފަރާތާ، މަޖިލީހުގެ މިހާރުގެ ރައީސްއަކަށްހުންނެވިފަރާތަށް ބަލާލުމުން މިއީޓެސްޓެއްދިވެހިރަށްޔިތުން ރަގަޅަށް ވިސްނާލައްވާ މަޖިލީހަށް މެންބަރުން ޢައްޔަންކުރެއްވީ ރަށްޔިތުން ޒަމާނުންސުރެ ދިވެހިރަށްޔިތުންނަށް ﷲ ދެއްވާފައިވާ ބޮޑުނަސީބުކަމުގައިވާ އިސްލާމްދީނުގެ ދިފާއުގައި މަޖިލީހުގެމެންބަރުންނާ،މަޖިލީހުގެ ރައީސްހުންނެވިގޮތެއްއެގޭނެ އިންތިޒާރުކޮށްލައްވާ ވަރަށްގިނަ ދިވެހިރަށްޔިތުން ބޭނުންވެލައްވާނީ ގަޅުގޮތަކަށްނިމެންކަންޔަގީން ނަމަވެސް މިފަދަފަރާތްތަކަކަށްވޯޓްދެއްވުން އެއީ ހިތާމަހުރިކަމެއް\nއޮކްޓޯބަރ 7, 2019 10:12\nކު އްލި މަ އްސަލަ މަޖިލީހަށް ހުށަ އެޅު އްވި ނޮޅިވަރަމް ދާ އިރާގެ މެންބަރު މުހައްމަދު ނަޝީދު އަބްދުﷲ (މޮސްޓާ) އަށް ދަންނަވާލަން ބޭނުންވަނީ ނިމިދިޔަ5އަހަރު ވެރިކަމުގަ އި ހުންނެވި އަނިޔާވެރި ވެރިޔާ ދީނާ ހިލާފް އެތަ އް ވާހަކަތަކެ އއް ދެ އްކެވި އިރު ތިބޭފުޅާ އޮށްނެވީ ޖާހިލް ކަމުގެ ނިދިން ނިދާފަ އިތޯ؟؟ ނޫނީ ލިބެމުންދިޔަ މާލީ މަންފާތަކުގެ ސަބަބުން އަނގަ ބަންުދުވެފަ އިތޯ؟؟؟\nއޮކްޓޯބަރ 7, 2019 10:56\nތިޔަބުނާ ވެރިޔާ ދީނާ ޚިލާފު އެތައް ވާހަކައެއް ދެއްކިއްޔާ އެއިން އެންމެ ވާހަކައެއް އަޅެ ބުނެލަބަލަ ނިކަން. ތިހެން އަދި ބުންޏަކަސް ނުފުދެއޭ. މިތާ މިދެކެވެނީ ފެންނަން ހުރި ހަގީގަތުގެ ވާހަކަ. ހަދައިގެން ދައްކާ.ވާހަކައެއް.ނޫން. ކަލެއަށްވެސް ދޮގެކޭ.ނުބުނެވިގެން ތިއުޅެނީ އެހެންވެ.\nއޮކްޓޯބަރ 7, 2019 10:20\nއިސްލާމްދީނަށް ގަސްދުގައި ފުރައްސާރަ ކޮށް މަލާމާތް ކޮށް ކީރިތި ޤުރްއާނު ގައި ކަނޑައެޅިގެން ބަޔާންވެފައިވާ ކަން ކަމަށް އިންކާރުކޮށް މިއުއްމަތަށް ކައުކުރެއްވި މާތް ނަބިއްޔާ އަށާއި މަތިވެރިވަންތަ ޖައްބާރުވަންތަ މާތްﷲ އަށް ބަދު ބަސް ރައްދު ކުރަމުން އެމްޑީއެން އޭ ކިޔާ ބައިގަނޑު މި ހިންގާ ފިތުނައަކީ މިހާތަނަށް މިގައުމު ދުށް އެންމެ ބޮޑު ފިތުނައެވެ. މިނުބައި ނުރައްކައުތެރި ޖަރީމާ އަކީ ސީދާ ވެރިކަން ހިންގާ ޕާޓީކަމަށްވާ ލާދީނީ ސެކިޔުލަރ ފިކުރުގެ ބައިގަނޑުން ގަސްދުގައި ދުރާލާ ރާވައިގެން ހިންގާ ޖަރީމާ އެކެވެ. އެހެންވީމާ ލާދީނީ ރީނދޫ ޕަޕެޓުންނަށް ގަދަކަމުން މެޖޯރިޓީ ހޯދާދީފައިވާ މަޖްލިހެއްގައި އިސްލާމް ދީނުގެ ދިފާޢު ގައި ކުރެވޭނެ އެއްވެސް ކަމެއް ނޯންނާނެ.\nއޮކްޓޯބަރ 7, 2019 10:41\nއަޅެ މަބަލާނަން ތީގެނަ ކަމެއް މިސަރުކާރުން ބަލާ ފިޔަވަޅެއް އަޅާތޯ. ބޯގަންވިލާ މީހެއްވީމަ ޢަޅައެއް ނުލާނެ ކަން ޔަގީން. އިބްރާމެން އެހެންމީހުނާ ދިމާލަށް ޓްވިޓަރގަ އެއްޗެހި ކިޔަން ލަދެއް ނުގަންނާނެ. އެ ޝަހިންދާ ހިމާޔަތް ކުރުމުގަ މިއެންމެން ތިބޭނީ. ދެން ވެރިކަން ދަމަހައްޓަން އެއްބައި ވާކަމަށް ހެދިލައިގެން ރިޕޯޓް ގޯހޭ ކިޔާލަކިޔާލަ ތިބޭނީ ފިޔަވަޅެއްނާޅާ.\nއޮކްޓޯބަރ 7, 2019 10:45\nލާދީނީންނަށް ނަފްރަތު ކުރުން ފުލުހުންނަކަށް ނުހހުއްޓުވޭނެ އިނގޭ. ނަފްރަތުވެސް ކުރާނަން. އެއޗިހިވެސް ގޮވާނަން. މައްސަލަ ބަލަބަލާ ތިބޭ.\nއޮކްޓޯބަރ 7, 2019 10:46\nލާދީނީންނަށް ނަފްރަތު ކުރުން ފުލުހުންނަކަށް ނުހުހުއްޓުވޭނެ އިނގޭ. ނަފްރަތުވެސް ކުރާނަން. އެއޗިހިވެސް ގޮވާނަން. މައްސަލަ ބަލަބަލާ ތިބޭ\nއޮކްޓޯބަރ 7, 2019 10:53\nއެމް ޑި އެން.... އެމް ޑީ ޕ.. އެއް މަންމައެއްގެ ދަރިން ކަންނޭގެ.\nއޮކްޓޯބަރ 7, 2019 11:05\nމަޖުލިހުގެ ރައީސްގެ ހަސަދަވެރިކަމާ ލާދީނީކަން މިއަދު އިތުރަށް ހާމަވެއްޖެ.. މެދުހެންވޭރު ދާއިރާގެ އަލީ އާޒިމު ކަޑައެޅިގެން މައުލޫންބޭރުން މަޖުލިހުގެ ގަވާދާހިލާފަށް އަމަލުކުރަމުން ދިޔައިރު އެކަންނުހުއްޓުވާ ނާފަރުދާއިރާގެ މެމްބަރުގެ ނިޒާމީނުކުތާ ހުއްޓުވާ ރޔާމީން ދައްކާފަހުރި ވާހަކަތަކޭބުނެ ވާހަކަތަ އޮޅޭގޮތަށް ވަކިތަންކޮޅެނަގާ އަޑުޖައްސަންފެށުމުން އަދީބުއަތުން ފައިސާނެގިވާހަކަ ބުނަންއުޅުމުން އެކަންހުއްޓުވީ އަދީބާ ބެހޭގޮތުން ހުށަހެޅިފައޮތް މައްސަލައެނޫނޭބުނެ ރޔާމީނާ ބެހޭގޮތުންތަ މައްސަލަ ހުށަހެޅީ.. މިއީ ނަޝީދުގެ މުނާފިގުކަން.. ވަލިއްޔުލް އަމުރަކު ދައްކާފަހުރި ލާދީނީ ވާހަކައޭބުނެ ރނަޝީދު ލަދުކޮބާ މަނިކުފާނު ހުއްޓުމެނެތި ދީނަށްކުރާ ފުރައްސާރައާ އިސްލާމްދީން ނޫންދީނެ މިތާ ބޭއްވިދާނެތޯ ސުއާލުކޮށް ހައްދުޖެހުމާ އަތްކެޑުމާ މަރަށް މަރުހިފާ ރަސޫލާ އުމުރުން ހަގުކުދިންނާ ކައިވެނިކުރާވާހަކަޔާ ޒިނޭއަށް ހިއްވަރުދީ މުލީއާގެއިން ނަޝީދާ ނަޝީދުގެ އެކުވެރިންނަ އެޑްރެސްކޮށް ރާފުޅިތައްހުއްޓާ ކޮންވާހަކައެ ޑެންމާކުގަ ދެއްކިވާހަކަތަކާ ރާބޯން ހިއްވަރުދީ.. ހަދާން ނެތްނަމަ ރައްޔިތުން މީނަޔަށް ހަދާންކޮއްދޭންވެއްޖެ.ކިތައްމެ ވަރެވިޔަސް ތިއީ ލާދީނީ މީހަކަށް ނުވާނެގޮތެނެތް.. ރޔާމީނަކީ ލާދީނީ މީހަކަށް ހަދަންއުޅުނަސް އެކަމެނުވާނެ.. .\nއޮކްޓޯބަރ 7, 2019 12:26\nއެމްޑީޕީ އުވާލެވުނު ދުވަހަކުން މިކަން ސަލާމަތް ވާނީ އެމްޑީއެން އުވާލުމަކުން އަދި ނުވާނެ.\nއޮކްޓޯބަރ 7, 2019 13:04\nސާބަސް މޮސްޓާ ތިހުށައެޅުއްވި ޤަރާރުގެ ސަބަބުން ތި ލާދީނީބައިގަޑުގެ ޙަޤީގީ ސޫރަ ފާޅުވެ މިބައިގަޑު އިސްލާމުދީނާހުރީ ކިހާދުރުމިނެއްކަން ރައްޔިތުންނަށްހާމަވެ އެގިގެން ހިގައްޖެ.ރަށްޔިތުންނޭ މިބައިގަޑައް ސަޕޯޓުކުރުންހުއްޓާލާ އިސްލާމުދީނުގެ ޙިމާޔަތުގައި އެއްމެން އެކަތިގަޑަކައްވެ އަތުގުޅާލައްވާ. އަދިވެސް އެއްފަހަރު މޮސްޓާއައް މަރުހަބާ ދަންނަވަން.\nއޮކްޓޯބަރ 7, 2019 13:11\nމިހާތަނައް ފެނި ތާއަބަދު ކުރަމުންދާ ކަންތަކައް ބާލާފަ ދެއްނެވޭނީ ތީ ދީނައްވުރެ ސިޔާސީ ފިކުރުގަލީ ބިލެކޭ! ބައްލަވާ އިހައްދުވަހު ބަނގުރާ ހުއްޓުވަންލީ ބިލައް ބަހުސްކޮއްލަން ނުކެރުނު! އެކަލާންގެ ކަނޑައެޅިގެން ހަރާކަމެއްކަން ބަގުރާ ވިކުމަކީ އެނގެން އޮތްއިރު އަދި އެކަން ހުއްޓުވޭނެ ބާރު ފުރިހަޔައް އޮވެ، ނުހުއްޓުވާ އެހެންބަޔަކުރި ނުބައި ކަމަކާ ތެގަތަސް އިލާސްތެރިން ކަމުގަނުބެލެވޭނެ!\nއޮކްޓޯބަރ 7, 2019 13:55\nލާދީނީ ފިކުރާ ދެކޮޅަށް އިޚްލާޞްތެރިކަމާއެކު ހުށަހެޅޭ މިފަދަ ހުށަހެޅުންތަކަށް މުސްލިމަކު ދެކޮޅެއް ނުހަދާނެ. ޒާތީގޮތުން މީހަކާއި ޖައްސާލައިގެން އުޅުމުގެ ބަދަލުގައި މުސްލިމް މުޖުތަމަޢު އެއްގައި މުސްލިމުންގެ ފަރާތުން ފެންނަންޖެހޭ ހުރިހާކަމެއް މަޖިލީހުގެތެރެއިން މިއަދު ފެނިގެންދާނެކަމަށް އުންމީދުކުރަން.


Kulhudhuffuttah Gendhiya Maabandu Anhenaku Launch Therey Gai Vihaifi - Vaguthu\nހދ ހަނިމާދޫ ސިއްހީ މަރުކަޒުން، އެއަތޮޅު ކުޅުދުއްފުއްޓަށް ފޮނުވި މާބަނޑު އަންހެނަކު ލޯންޗުތެރޭގައި ވިހައިފި އެވެ.\nއަންހެން މީހާ ވިހެއީ މިއަދު ހެނދުނު 07:10 ކަންހާއިރުއެވެ. ކުޅުދުއްފުށީގެ ޚަބަރުތައް ގެނެސްދޭ "ކޭއޯ" ގައި ބުނެފައި ވަނީ އަންހެން މީހާ އާއި ތުއްތު ކުއްޖާގެ ހާލު ވެސް ރަނގަޅު ކަމަށް މައުލޫމާތު ލިބިފައިވާ ކަމަށެވެ.\nއެނޫހަށް މައުލޫމާތު ދިން މީހަކު ބުނީ ހަނިމާދޫ ސިއްހީ މަރުކަޒުން ކުޅުދުއްފުއްޓަށް ފޮނުވި މީހެއް ކަމަށާއި ވިހެއީ ލޯންޗު ކުޅުދުއްފުށީ ފަޅުތެރޭގައި އޮއްވާ ކަމަށެވެ. ސީކްއީން-03 ނަމަކަށް ކިޔާ ލޯންޗު ކުޅުދުއްފުއްޓަށް އައިރު އެމްބިއުލާސް ބަނދަރުމަތީގައި ތައްޔާރަށް އޮތެވެ.\nއެ މީހާ ވިހެއިރު ހަނިމާދޫ ސިއްހީ މަރުކަޒުގެ ދެ ސިއްހީ އެހީތެރިޔަކު ލޯންޗުގައި ތިއްބެވެ. ވިހެއީ އެމީހުންގެ އެހީތެރިކަމާއިއެކުއެވެ.\nއެ މީހާ ވިހެއީ ކޮން ކަހަލަ ކުއްޖެއްކަމެއް އަދި އެ އަންހެން މީހާގެ އުމުރު ވަނީ ސާފުނުވެފަ އެވެ. އެމްބިއުލާސްއަށް ލައިގެން ގެންދިޔައިރު ދެ މައިންގެ ހާލުވެސް ރަނގަޅު ކަމަށްވެސް މައުލޫމާތުލިބެ އެވެ.\nމިކަމާއި ގުޅިގެން ހޮސްޕިޓަލްގެ ބަހެއް އަދި ނުލިބެއެވެ.\nކޮވިޑް-19: ކުޅުދުއްފުށިން ނެގި ހުރިހާ ސުންކެއް ނައްސި\nޖޫން 2, 2021 08:57\nމުޅިނިޒާމު ފެއިލް ވެއްޖެ. ހެލްތު މިނިސްޓަރު އިސްތިއުފާދީ މިކަން އިގޭ ވަރު ގައިގަ ވަރުހުރި ތައުލީމީ ބޭފުޅަކާ ހަވާލު ކުރަންވީނު.\nޖޫން 2, 2021 11:46\nއިއްޒަތްތެރި ރައީސުލްޖުމްހޫރިއްޔާއެވެ ކެރަފާނަސީމު ލެލްތުމިނިސްޓަރަކައްހުރެ ދިވެހިރައްޔިތުން ސިއްހީގޮތުން ނިކަމެތިކޮއްފިއެވެ.ވީމާ އޭނާއެމަގާމުންދުރުކޮއް މޑޕ ގެ ގާބިލްޒުވަން ހިންގުންތެރި ބޭފުޅަކައް މަގާމުދެއްވާށެވެ މޑޕ އަކީވަރައްގިނަތައުލީމީ ޒުވާންމެމްބަރުންގިނަޕާޓި އެކެވެ. ކެރަފާއާއިލާބެލެހެއްޓުމަކީ ލާޒިމުކަމެއްނޫނޭވެ.


Veligaa ge promotion: Metabo in BBQ Grilleh libey!\nމެޓާބޯ ބްރޭންޑުގެ ބާބެކިއު ގްރިލްއެއް ލިބޭ ޕްރޮމޯޝަނެއް ވެލިގާ ހާޑްވެއާ އިން ފަށައިފި އެވެ.\nވެލިގާ ހާޑްވެއާ އިން ބުނީ އެ ކުންފުނީގެ ފޭސްބުކް ޕޭޖަށް ލައިކްކޮށް ނުވަތަ ވެލިގާ ހާޑްވެއާގެ ޓްވިޓާ އެކައުންޓް ފޮލޯ ކުރުމަށް ފަހު ޕްރޮމޯޝަން އެންޓްރީ ފޯމް ފުރިހަމަ ކުރުމުން މި ޕްރޮމޯޝަންގައި ބައިވެރި ވެވޭނެ ކަމަށެވެ.\nމިމަހުގެ ތިނަކުން 23 ގެ ނިޔަލަށް ކުރިޔަށްދާ މި ޕްރޮމޯޝަންގައި ކޮންމެ ހަފުތާއަކު ހޮވޭ ނަސީބުވެރިއަކަށް މެޓާބޯ ގްރިލްއެއް ލިބޭނެ އެވެ. މިގޮތުން ފުރަތަމަ ހަފުތާގެ ނަސީބުވެރި ފަރާތް ހޯވާ އެ ފަރާތަށް ވަނީ މިހާރު އިނާމު ހަވާލުކޮށްފަ އެވެ. ކޮންމެ ހަފުތާއަކު ވެސް ނަސީބުވެރި ފަރާތް ހޮވަނީ ޖެހިގެން އަންނަ ހަފުތާގެ ހޯމަ ދުވަހުގެ ރޭގަ އެވެ.\nމެޓާބޯއަކީ ޕަވަޓޫލްސް އުފެއްދުމަށް ދުނިޔޭގައި ނަން މަޝްހޫރު ޖަރުމަނު ވިލާތުގެ ބްރޭންޑެކެވެ. މި ބްރޭންޑްގެ އުފެއްދުންތަކުގެ ތެރޭގައި މަސައްކަތުގައި އާންމުކޮށް ގެންގުޅޭ ހުރިހާ ޕަވަރ ޓޫލްެއެއް ހިމެނެ އެވެ. މިދިޔަ އަހަރު ރާއްޖޭގެ ބާޒާރަށް ނެރުނު މި ބްރޭންޑްގެ އުފެއްދުންތައް ވަނީ ކުޑަދުވަސްކޮޅެއްގެ ތެރޭގައި ރާއްޖޭގެ މަސައްކަތްތެރިންގެ ތެރޭގައި ބޮޑު މަގުބޫލުކަމެއް ހޯދާފަ އެވެ.\nދެހާސް އަށް ވަނަ އަހަރުން ފެށިގެން ހާޑްވެއާގެ ވިޔަފާރި ކުރަމުން އަންނަ ވެލިގާ ހާޑްވެއާރއިން މިހާތަނަށް ވަނީ މާލެ އާއި ހުޅުމާލޭގައި ފަސް ފިހާރައެއް ހުޅުވައި ފަހާނާ އަދި އިންޓީރިއާ ޑެކަރޭޝަންއަށް ހާއްސަކޮށް "ބްލަންކް" ގެ ނަމުގައި ވެސް ފިހާރައެއް ހުޅުވާފަ އެވެ.\nވެލިގާ ހާޑުވެއާ އިން ދަނީ ދުނިޔޭގެ މަޝްހޫރު އެތަށް ބްރޭންޑެއްގެ ކޮލިޓީ އުފެއްދުން ތަކެއް ރާއްޖެ އެތެރެކޮށް މަސައްކަތްތެރިންނާއި ހަމައަށް ފޯރުކޮއްދެމުންނެވެ.


Maimoonaa Ge Khidhumathaa Massaikkathah Shukuru Haggu: Nasheedh | Hathaavees\nމައިމޫނާގެ ހިދުމަތާއި މަސައްކަތަކަށް ޝުކުރު ހައްގު: ނަޝީދު\nޑިރެކްޓަރު ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ ހިދުމަތަށާއި އެކަމަނާގެ މަސައްކަތަށް ޝުކުރު ހައްގު ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ރައީސް ނަޝީދު މިފަދައިން ވިދާޅުވީ ކާށިދޫ ދާއިރާގެ މެންބަރު އަބްދުﷲ ޖާބިރު ޑިރެކްޓަރު ޖެނެރަލް އޮފް ޕަބްލިކް ހެލްތަށް ފާޑު ވިދާޅުވެ ވާހަކަދައްކަވަން ފެއްޓެވުމުންނެވެ.\nއާންމު ސިއްހަތު ރައްކާތެރި ކުރުމުގެ ގާނޫނަށް އިސްލާހު ގެނައުމަށް ހުށަހަޅާފައިވާ ބިލަށް ބަހުސް ކުރައްވަމުން ޖާބިރު ވަނީ ގާނޫނުއަސާސީ އާއި ހިލާފަށް މައިމޫނާ މަސައްކަތް ކުރައްވާފައިވާ ކަމަށް ވިދާޅުވެފައެވެ. އަދި މައިމޫނާ ހައްޔަރު ކުރުމަށް ޖާބިރު ވަނީ ގޮވާލައިފައެވެ. މީގެކުރިންވެސް މައިމޫނާ މަޖިލީހަށް ހާޒިރުކޮށް ފިޔަވަޅު އެޅުމަށް ޖާބިރު ވަނީ ގޮވާލައިފައެވެ.\nޖާބިރުގެ ވާހަކަތައް މެދުކަނޑާލައްވާ ނަޝީދު ވިދާޅުވީ މައިމޫނާއާއި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްދީފައިވާ ބުރަ މަސައްކަތްތައް މެންބަރުން ބަލައިގަންނަ ކަމަށެވެ.\n"މައިމޫނާގެ ހިދުމަތްތަކާއި އެ ބޭފުޅާ ކޮށްދެއްވާފައިވާ މަސައްކަތްތަކަށް، ހާއްސަކޮށް މި ރޯގާގެ ތެރޭގައި އެ ބޭފުޅާގެ ސާބިތުކަމާއި ހަރުދަނާ ކަމާއި އަޅުގަނޑުމެން ރައްޔިތުންނަށް އިރުޝާދު ދެމުން ދިޔަ ގޮތް، އެއީ އަޅުގަނޑު ހިތުން މަޖިލީހުގެ ހުރިހާ މެންބަރުން އެ ބޭފުޅާއަށް ޝުކުރުވެރިވާން ޖެހޭ ކަމެއް." ރައީސް ނަޝީދު ވިދާޅުވިއެވެ.\nނަޝީދު މިފަދައިން ވިދާޅުވި ނަމަވެސް މީގެކުރިން އެޗްޕީއޭ އިން އަޅާފައިވާ ފިޔަވަޅުތަކަށް ނަޝީދު ވަނީ ފާޑުވެސް ވިދާޅުވެފައެވެ.\nPrevious ޓާޝަރީ ފެންވަރަށް ބަދަލުކުރަން ތިނަދޫ ހޮސްޕިޓަލަށް ގިނަ އަދަދެއްގެ ސާމާނު ފޮނުވައިފި\nNext ގުޅީފަޅުގައި އަލަށް ހިއްކާ ސަރަހައްދުން 6000 ފްލެޓަށް ބިން ކަނޑައަޅަން ފާސްކޮށްފި


Thin mahah fahu ufalun hukurah | Mihaaru\nތިން މަހެއްހާ ދުވަސް ފަހުން މާލޭގެ އިސްލާމީ މަރުކަޒުގައި މިއަދު ހުކުރު ނަމާދު ކުރަނީ.---ފޮޓޯ: އަހުމަދު އަވްޝަން/މިހާރު\n10 ޖުލައި 2020 - 15:12 23 comments\nއޭނާގެ ބަހުން ނަމަ "ކޮންމެ ހުކުރަކު ވެސް ހީވަނީ ބޮލުގައި ބޮޑު ކަމެއް އޮންނަހެން" ނެވެ. ކޮވިޑް-19 އިން ސަލާމަތްވުމުގެ ފިޔަވަޅެއްގެ ގޮތުން، ޖަމާއަތުގައި ނަމާދުކުރުން މެދުކަނޑާލުމާ އެކު، މިސްކިތްތަކުގައި ހުކުރު ނުކުރާތާ ވެސް ތިން މަހަށް ވުރެ ގިނަ ދުވަސް ވެއްޖެ އެވެ. އެކަމަކު މިއަދު މާލޭގެ މިސްކިތްތައް އަލުން ހުކުރު ނަމާދުގެ ޖަމާއަތަށް ހުޅުވާލުމުން، ސާއިފް ހުރީ މިސްކިތުގަ އެވެ.\nއޭނާ ބުނި ގޮތުގައި "އެ އުނދަގޫތައް އޭނާގެ ސިކުނޑިން މިހާރު ބޭރުވެއްޖެ" އެވެ. އެހެންކަމުން ހުރީ އުފަލުންނެވެ.\n"...މިއަދު އެކަން މި ފަސޭހަވީ. ދެން އިރާދަކުރެއްވިއްޔާ ހުކުރު ނުކުރެވޭ ހާލަތަކަށް ނުދާނެ،" ސާއިފް ބުންޏެވެ.\n3 mahah fahu Male' sarahadhugai maadhamaa hukuru namaadhu kuran fashanee\nތިން މަހަށް ފަހު ހުކުރު ކުރުމުގެ ހުއްދަ ދިނުން\nއެޗްޕީއޭގެ އެންގުމާ އެއްގޮތަށް ގިނަ ބަޔަކު ތިބީ މާސްކް އަޅައިގެންނެވެ. ގެއިން ވުލޫކޮށްގެން ދިއުމަށާއި އަމިއްލަ މުސައްލަ ގެންދަން އެޗްޕީއޭން އެންގި އެންގުމަށް ވެސް ގިނަ ބަޔަކު ތަބާވި އެވެ.\nއިސްލާމީ މަރުކަޒާއި އެހެން މިސްކިތްތަކުގައި ވެސް ކުރިއެކޭ އެއްގޮތަށް މިސްކިތުގެ ގޯތިތެރެ އާއި މަގުމަތީގައި ވެސް ހުކުރު ކުރަން މީހުން ސަފު ހެދި އެވެ.\nއެކަމަކު އާއްމު ހުކުރުތަކާ ހިލާފަށް މިއަދުގެ ހުކުރު ނަމާދުން އެހާ ގިނައިން ކުޑަ ކުދިންނެއް ނުފެނެ އެވެ. ހުކުރަށް ދިޔަ މީހުންގެ ތެރޭގައި ގިނައީ އުމުރުން ދުވަސްވީ މީހުންނާއި މެދު އުމުރުގެ މީހުންނާއި ޒުވާނުންނެވެ.\n"ކުރިން އަބަދު ދަރިފުޅާ އެކު ހުކުރަށް އަންނަނީ. މިއަދު ވެސް އޭނާ ވަރަށް އަންނަން ބޭނުންވި. އެކަމަކު މިއީ ފުރަތަމަ ހުކުރު ވީމާ އަދި ބަލައިލާފައި ގެންނަން ވެގެން މިއަދު ނުގެނައީ،" ފުރުގާން މިސްކިތަށް ގޮސް ހުރި އިބްރާހިމް ހާޝިމް 35، ބުންޏެވެ.\nމާލޭގެ އިސްލާމީ މަރުކަޒުގައި ތިން މަސް ފަހުން މިއަދު ހުކުރު ނަމާދު ކުރަނީ.---ފޮޓޯ: އަހުމަދު އަވްޝަން/މިހާރު\nމާލެ އާއި ވިލިމާލެ އާއި ހުޅުމާލޭގައި ކޮވިޑް-19 ފެތުރުމުގެ ބިރު އަދިވެސް އޮތުމުން، ރައްކާތެރިކަމުގެ ފިޔަވަޅެއްގެ ގޮތުން ބައެއް މީހުން ނިންމީ ހުކުރު ނަމާދަށް ނުގޮސް ގޭގައި، މެންދުރު ނަމާދުކުރާށެވެ.\nމާލޭގައި އަލުން ޖަމާއަތުގައި ހުކުރުކުރަން ފެށުމަކީ ލިބުނު އުފަލެއް ކަމަށް ބުނެ ގިނަ ބަޔަކު އަންނަނީ ސޯޝަލް މީޑިއާގައި ވެސް ޝުއޫރު ފާޅުކުރަމުންނެވެ. އެ މީހުން ބުނާ ގޮތުގައި ހުކުރު ދުވަހުގެ އިހުސާސް، ހުކުރު ނަމާދާ ނުލައި ނުކުރެވެ އެވެ.\n"އަދި ހުކުރެއް އައިހެން މި ހީވަނީ. ކުރިން ހުކުރު އައިސް ދާއިރު ނޭނގޭ އެ ދުވަސް އައި ކަމެއް،" ފުރުގާން މިސްކިތުން ދިމާވި ޒުވާނަކު އޭނާގެ އުފާވެރިކަން ހިއްސާ ކުރަމުން ބުންޏެވެ.\nމިސްކިތްތަކުގައި ޖަމާއަތުގައި ނަމާދުކުރުން މެދުކަނޑާލުމުން، ޓީވީތަކުން، މިދިއަ ތިން މަސްދުވަހު ގެނެސްދިނީ ކޮންމެވެސް ރަށެއްގައި ކުރާ ހުކުރު ނަމާދެވެ. ދެން އިސްލާމިކް މިނިސްޓްރީގެ ސްޓޫޑިއޯއިން ފޮނުވި ހުކުރު ހުތުބާ އެވެ. އަލުން ހުކުރު ކުރަން ފެށުމާ އެކު ޓީވީތަކުން އިސްލާމިކް މަރުކަޒުގެ ހުކުރު ވަގުތުން މިއަދު ގެނެސްދިނެވެ.\nކޮންޓްރޯލްކުރެވޭ ހާލަތަށް ކޮވިޑް-19 ގެނެވުމުން ކުރީގެ ހަރުކަށި ފިޔަވަޅުތައް މިހާރު ވަނީ ދޫކޮށްލަން ފަށައިފަ އެވެ. ފުރަތަމަ ހުއްދަދިނީ، މިސްކިތްތަކުގައި ނަމާދުކުރާށެވެ. އޭގެ ފަހުން ޖަމާއަތުގެ ނަމާދަށެވެ.\nއިތުރު ލިޔުންތައް މާލެ އިސްލާމް އިސްލާމިކް މިނިސްޓްރީ ހުކުރު ނަމާދު ހުޅުމާލެ ވިލިމާލެ ދީން ލޮކްޑައުން


ހއ. އަތޮޅު ޤްރުއާން މުބާރާތުގެ ނަތީޖާ ފާޅުކޮށް ތައްޓާއި އިނާމު ދެއްވައިފި\nހއ. އަތޮޅު ޤްރުއާން މުބާރާތް 1442 ނަތީޖާ ފާޅުކޮށް ވަނަވަނައަށް އައި ފަރާތްތަކަށް ތައްޓާއި ހަނދާނީ ލިއުން ދެއްވައި ފިއެވެ.\nހއ. އަތޮޅު ސްޓޭޓްހައުސް ކޮންފަރެންސް ހޯލްގައި ބޭއްވުނު މި ހަފްލާގައި ވަނަވަނައަށް އައި ފަރާތްތަކަށް ތައްޓާއި ހަނދާނީ ލިއުން ޙަވާލުކޮށް ދެއްވީ ޝަރަފްވެރި މެހުމާން ހއ. އަތޮޅު ތަޢުލީމީ މަރުކަޒުގެ ޕްރިންސިޕަލް ޢަބްދުﷲ ނާހިދުއާއި އަތޮޅު ކައުންސިލްގެ ރައީސް މޫސާ ޝަފިގުއާއި ކެލާ ކައުންސިލްގެ ރައީސް ޢަބްދުﷲ އިންފާޒާއި ދިއްދޫ ކައުންސިލްގެ ރައީސް ޢަބްދުﷲ ރަޝީދެވެ.\nމި މުބާރާތުގައި ދިހަ ފޮތުގެ ބައިން ތިންވަނަ ލިބިފައިވަނީ ހއ. ދިއްދޫ ދުނި، މަރްޔަމް މަހާ މުޙައްމަދަށެވެ. ދެ ވަނަ ލިބިފައިވަނީ ހއ. އިހަވަންދޫ އަމާޒު އިބްރާހީމް އައުސްއަށެވެ. ދިހަ ފޮތުގެ ބައިން ދެ ބައިވެރިއަކު އެއް ވަނަ ޙާޞިލްކޮށްފައި ވެއެވެ. އެއީ ހއ. ކެލާ ކައުންސިލް ތަމްސީލް ކުރި ބައިވެރިއެއްކަމުގައިވާ ހއ. ދިއްދޫ އައިވީ ޢާއިޝަތު ނީޝާން އާދަމް ނާފިޒާއި ހއ. ދިއްދޫ އާހަނދުވަރު އާމިނަތު ނާޖިހާ އަތީޤެވެ.\nމި މުބާރާތުގައި ވިހި ފޮތުގެ ބައިން ތިންވަނަ ލިބިފައިވަނީ ހއ. ކެލާ ކާނިގަސްދޮށުގެ ޢާއިޝަތު ނަބީހާ އަމީން އަށެވެ. ދެވަނަ ލިބިފައިވަނީ ހއ. ކެލާ ނަޔާއަންދާޒްގެ ފާޠިމަތު ރިފްޢާ ރުޝްދީއަށެވެ. އެއްވަނަ ލިބިފައިވަނީ ހއ. ދިއްދޫ، އިސްދޫ ޝާނިހާ ޝަރީފަށެވެ.\nމި މުބާރާތުގައި ތިރީސް ފޮތުގެ ބައިން ތިންވަނަ ލިބިފައިވަނީ ހއ. ދިއްދޫ ސިމްޔާމަންޒިލް ސުމާ ސިޔާމްއަށެވެ. ދެވަނަ ލިބިފައިވަނީ ހއ. ހޯރަފުށި ޕެރެޑައިސް އަޙްމަދު ޝުޖާޢު އަށެވެ. ތިރީސް ފޮތުގެ ބައިން އެއްވަނަ ލިބިފައިވަނީ ހއ. ދިއްދޫ ފުނަކުރި ބައްސާމާ ސުލައިމާނަށެވެ.\nމުޅި މުބާރާތުން އެއްވަނަ ދަރިވަރަކީ ހއ. ދިއްދޫ ފުނަކުރި ބައްސާމާ ސުލައިމާނެވެ. ދެވަނަ ދަރިވަރަކީ ހއ. ހޯރަފުށީ ޕެރަޑައިސް އަޙުމަދު ޝުޖާއެވެ. ތިންވަނަ ދަރިވަރަކީ ހއ. ދިއްދޫ ސިމްޔާމަންޒިލް ސުމާ ސިޔާމެވެ.\nހއ. އަތޮޅު ޤުރުއާން މުބާރާތް 1442 މުޅި މުބާރާތުން އެއްވަނަ ރަށް ހއ. ދިއްދޫ، ދެވަނަ ހއ. ކެލާ، ތިންވަނަ ހއ. އިހަވަންދޫއެވެ.\nމި މުބާރާތުގެ ފަނޑިޔާރުންނަކީ އަލްޤާރީ އިބްރާހީމް ޝިފާއުއާއި އަލްޤާރީ މުޙައްމަދު ތައުފީޤް ޢަލީއާއި އަލްޤާރިޢާ ފާޠިމަތު ރަޝީދާއެވެ. މިފަހަރުގެ މުބާރާތް ބޭއްވިފައިވަނީ ކޮވިޑް-19 އާ ގުޅިގެން ވަރޗުއަލްކޮށް ރެކޯޑިންގ އަޑު އަހައިގެންނެވެ. މިއީ ހއ. އަތޮޅު ކައުންސިލުން ޤުރުއާން މުބާރާތް ބާއްވަން ފެއްޓީއްސުރެ ވަރޗުއަލްކޮށް މި މުބާރާތް ބޭއްވި ފުރަތަމަ ފަހަރެވެ.\n← އަތޮޅު ޤުރްއާން މުބާރާތް 1442 ވަނަ އަހަރު


Fashion blogger Leandra ge bootu collectioneh | Mihaaru\nފެޝަން ބްލޮގާ ލިއެންޑްރާގެ ބޫޓު ކަލެކްޝަން\nފެޝަން ބްލޮގާ ލިއެންޑްރާގެ ބޫޓު ކަލެކްޝަނެއް\n03 ނޮވެމްބަރ 2016 - 06:24\nފެޝަން ދާއިރާގެ ފުންނާބުއުސް ބްރޭންޑުތަކުގެ ތެރޭގައި ފެޝަން ބްލޮގަރުންގެ ނަން ވެސް ފަހަކަށް އައިސް ހިމެނެ އެވެ. ފެޝަން ބްލޮގަރުން ފޮލޯކުރާ މީހުންނަށް ލިއެންޑްރާ މެޑީން އަކީ އާ ނަމެއް ނޫނެވެ. އޭނާގެ ބްލޮގް މޭން ރިޕެލާ އަކީ އެހެން ފެޝަން ބްލޮގްތަކަށްވުރެ ތަފާތު އަދި މަޖާ ބްލޮގެކެވެ. އޭގައި އެކި ވައްތަރުގެ ފެޝަން ޓްރެންޑްތަކާއި ޝޯތަކަށް އޭނާގެ ހެއްވާ މަޖާ އަދި ވިސްނުންތެރި ހިޔާލުތައް ހިއްސާ ކުރެ އެވެ.\nފޯބްސްގެ "ޓޮޕް 30 އަންޑާ 30"ގެ ލިސްޓުގައި 2012 ވަނަ އަހަރު ހިމެނުނު ލިއެންޑްރާ އޭނާގެ ފުރަތަމަ ބޫޓު ކަލެކްޝަން މިދިޔަ މަހު ވަނީ ނެރެފަ އެވެ.\nއެމް އާރް ބައި މޭން ރިޕެލާ ކިޔާ ބޫޓު ކަލެކްޝަންގައި 10 ވައްތަރުގެ ބޫޓު ހިމެނެ އެވެ. އޭގެ ތެރެއިން ފިޔާތޮށި ކުލައިގެ ވެލްވެޓް ލޯފާ، އެކި ކުލައިގެ ވަދު ޖަހާފައިވާ ޕްލެޓްފޯމް ހީލްސް، އަދި ފިނި މޫސުމަށް އެކަށީގެންވާ އެންކަލް ބޫޓުވެސް ހިމެނެ އެވެ.\nއުމުރުން 27 އަހަރުގެ ލިއެންޑްރާ އޭނާގެ ބޫޓުތަކަށް ދީފައިވަނީ ވަރަށް ތަފާތު ނަންތަކެކެވެ. އޭގެ ތެރެއިން "ލޮލް އިފް ޔޫ ތިންކް އައިމް ވޯކިން" ހިމެނެ އެވެ.\n@leandramedine's first-ever shoe collection, MR by Man Repeller, just debuted exclusively at @netaporter, fairy dusted with pink velvet paisley and star buckles. http://liketk.it/2ptOR @liketoknow.it #liketkit\nA photo posted by Man Repeller (@manrepeller) on Oct 28, 2016 at 9:10am PDT\nމަޝްހޫރު ސައިޓް ނެޓް އަ ޕޯޓާ ގައި އެމް އާރް ބައި މޭން ރިޕެލާ ގަންނަން ލިބެން ހުންނާނެ ކަމަށް ފެޝަން މަޖައްލާ ފެޝަނިސްޓާ ގައި ލިއެންޑްރާ ބުނެފައިވެ އެވެ. ބޫޓުތަކުގެ އަގު އުޅެނީ 350 ޑޮލަރާއި 795 ޑޮލަރާއި ދެމެދުގަ އެވެ.\nA photo posted by Man Repeller (@manrepeller) on Oct 20, 2016 at 9:52am PDT\nވެލްވެޓް ފޮތިން ތައްޔާރުކޮށްފައިވާ ބޫޓު މި ކަލެކްޝަންގައި ގިނަކަމަށް ފާހަގަކުރެވެ އެވެ. ފަހުގެ އެންމެ ޒަމާނީ ފޮއްޗަކީ ވެލްވެޓެވެ. ނަމަވެސް ލިއެންޑްރާ ބުނިގޮތުގައި އޭނާ ވެލްވެޓް ބޭނުންކުރީ ޓްރެންޑްތަކަށް ބަލާފައެއް ނޫނެވެ.\n"އަހަރެންގެ ބޫޓުތައް ގަންނަ މީހުން ހެދުމާ އެކު ބޫޓު ސްޓައިލް ކުރަންޖެހެނީ އަހަރެން ލާ ގޮތަކަށް ނޫން. މި ބޫޓުތައް ގަނެގެން ކޮންމެ މީހަކު ވެސް އެމީހެއްގެ ވައްޓަފާޅިއަކަށް ސްޓައިލް ކޮށް ލާންޖެހޭނީ. އެއީ ހަގީގަތުގައި ސްޓައިލަކީ،" ފެޝަނިސްޓާއަށް ދިން އިންޓަވިއުއެއްގައި ލިއެންޑްރާ ބުނެފައިވެ އެވެ.


Dho?! STORY: Nudhaashe dhookoffai. Ep34.\n* ފެބްރުއަރީ 14 ވަނަ ދުވަހުގެ ބަޔާ ގުޅޭ ...\n"ޔެސް އައި އޭމް..." ސާހިލް ހިނިތުންވެލާފައި ކުރިއަށްވުރެ ކައިރިވެލި އެވެ.\nއަހަރެން ދެން ބުނަން އުޅުނު ޖުމްލަ ވިރިގެންދިޔައީ ސާހިލްގެ ދެތުންފަތް ދޭތެރެއަށެވެ. އެއްފަހަރު ތަޖުރިބާ ކުރެވުމުން ދެވަނަ ފަހަރު އެލިބޭ ޝޮކްގެ މިންވަރު ކުޑަވާނެކަމަށް ކުރިން އޮތީ ހީވެފަ އެވެ. އެކަމަކު އެއީ އަނެއްކާ ވެސް ކުރެވުނު ކުށްހީއެއްކަން އެވަގުތު ސާބިތުވި އެވެ. ކުޑަ ހިނދުކޮޅަކަށް އަހަރެން ގަނޑުވި އެވެ. ދެން އަލުން ހަރަކާތް ލިބުނުއިރު ހުރަހަކަށް އެމޭގައި ވިއްދައިލި ދެއަތުން ސާހިލްގެ ޓީޝާޓްގައި ހިފާ ބޮނޑިކޮށްލާފައި ގެނެވުނީ ކައިރިއަށެވެ.\nސާހިލް ނޭވައަކަށް ދުރަށް ޖެހިލިއިރު އަހަރެންގެ މޭ ނެގިނެގިފައި ޖެހެމުން ދިޔަ އެވެ. އަހަރެންގެ ދެފަރާތުން ކަކޫމައްޗަށް ތެދުވެ ޓީޝާޓްގެ ކަރުވަޅުގައި ހިފައި ގަޔާއި ވަކިކޮށްލީ އަހަރެންގެ މޫނުން ނަޒަރު ވަކިކޮށްނުލަ އެވެ. އެލޮލުން އަހަންނަށް ބަލަމުންދިޔަ ގޮތުން ވެސް ލޯލިތައް ކޮޅަށް ހިއްލުނެވެ. ދެތުންފަތް ކުޑަކޮށް ހުޅުވިފައި ހުރިއިރު އަހަރެން ފަދައިން ސާހިލްގެ ނޭވާ ވެސް ހުރީ ފުންވެފަ އެވެ.\n"އައިމް ގޯއިން ޓު އަންޑްރެސް ޔޫ...." ސާހިލްގެ އަޑު ނިކުތީ އާދައިގެ ވަރަށްވުރެ މާ ބަރުކޮށެވެ.\nއަހަރެންގެ ބޮލުން ފެށިގެން ފައިގެ ބޮޑުވައި އިނގިއްޔާއި ހަމައަށް މަޑުމަޑު ތުރުތުރެއް ދަތުރުކޮށްލި އެވެ. ސާހިލް މަޑުކޮށްގެން ހުރީ އަހަރެންގެ ޖަވާބަކަށެވެ. ވާހަކަދައްކަން އުޅުނަސް އަޑު ބޭރުވާނެކަމުގެ ޔަޤީންކަމެއް ނެތުމުން އަހަރެން މަޑުމަޑުން ބޯޖަހައިލީމެވެ. އެވަގުތު ސާހިލް ފެށީ އަހަރެންގެ ކަންފަތުގައި އިން ބޮޅާއި ހަމައިންނެވެ. ފަހަރަކު ބޮޅެއް ކަންފަތުން ވަކިކޮށްލާފައި ސައިޑު ޓޭބަލްމައްޗަށް ދޫކޮށްލުމަށްފަހު ބޮލުން ދޫވެގެން އައިސް އިސްތަށިގަނޑުގެ މެދާ ހިސާބުގައި ހަރުލާފައިވާ ވޫލްކޮޅު ވެސް ނެގި އެވެ.\nއެވޫލްކޮޅު ވެސް ދެން އޮތީ ސައިޑު ޓޭބަލްމަތީ ހުރި އެހެން އެއްޗިއްސާއެކުގަ އެވެ. ސާހިލްގެ ނަޒަރު އަހަރެންގެ މޫނުން ހަށިގަނޑަށް ހުއްޓާލައިފައި އަހަރެން ލައިގެން އޮތް ދޫ ޓީޝާޓްގެ ތިރީކައިރީ ހިފާ އުފުލާލިއިރު ބަނޑުގެ އެއްފަރާތުގައި އެއިނގިލިތައް ބީހުނެވެ. އަހަންނަށް ކުރެވުނު ކަމަކީ ނޭވާ ހިފަހައްޓައިލުމެވެ. އެއާއެކު ސާހިލްގެ ނަޒަރު އަނބުރާ އަހަރެންގެ މޫނަށް ހުއްޓުނެވެ. ނަޒަރު ވަކިކޮށްނުލާ އިނދެގެން މަތިން ތިރިއަށް އިނގިލިތައް ހިންގައިލީ އަހަރެންގެ މޫނަށް ވާގޮތް ބަލަންވެގެންނެވެ. އަނގައިން ބޭރުވާން އުޅުނު އާހްގެ އަޑު އަހަރެން ހިފެހެއްޓީ ތުންފަތުގައި ދަތްއަޅާލައިފަ އެވެ. އެއަމަލާއި ސާހިލް މާ ހިތްހަމަޖެހުނު ހެނެއް ހިއެއްނުވެ އެވެ. ކައިރިކޮށްލެވުނު ދެބުމަ އޭގެ ހެއްކަކަށް ފުދުނެވެ.\n"ވިތް މީ، ޔޫ ޑޯން ނީޑް ޓު ހޯލްޑް ބެކް...." ސާހިލްގެ ވާހަކައިން އޭނަގެ ހިތުގައި އޮތް ގޮތް ހާމަވި އެވެ.\nއަހަރެންގެ މެއަށް ވާންވެލި އެވެ. އެކަމަކު މިރޭ އަހަރެން ބަލިކަށިވެ ކަރުނަ އޮއްސާކަށް ބޭނުމެއް ނޫނެވެ. މިރޭ އަހަރެން ބޭނުމީ ސާހިލްއާއެކު މުޅިން އާ ބާބެއް ފަށާށެވެ. މާޒީގައި ވީހައި ހިތްދަތި ދުވަސްތަކެއް ހަނދާން ނައްތާލައިފައި މުޅިން އާ ހަނދާންތަކެއް ޤާއިމު ކުރާށެވެ.\nސާހިލްގެ މަސައްކަތް ނިމުމުން އެލޮލުން އަހަންނަށް ބެލީ ލޯއްބާއި އަޖައިބުން ފުރިގެންވީ ބެލުމަކުންނެވެ. ތަކުރާރުކޮށް "ބިއުޓިފުލް" އޭ ބުނެލިއިރު އަހަރެންފަދަ ފުރިހަމަކަމެއް ލިބިފައިވާ ދެވަނަ އިންސާނަކު އޭނަގެ މުޅި އުމުރުގައި ދެކެފައި ނުވާފަދަ އެވެ. އަމިއްލަ ހަށިގަނޑުން ސާހިލްއަށް އުނިކަމެއް ފެނިދާނެތީ ކުރިން ޖެހިލުންވި ނަމަވެސް އެވަގުތު އެހުރިހާ ނުތަނަވަސްކަމެއް ވަޔަށް ބުރައިގެންދިޔަ އެވެ. ކަސްރަތެއް ނެތި ގޮނޑީގައި އިންނާތީ ހަންގަނޑުގެ ދަށަށް އިތުރުވެފައިވާ މަސްކޮޅަކީ އަހަރެން ހަނދާންހުރި އެއްޗަކަށް ވެސް ނުވި އެވެ. އަހަރެންގެ ބޮލުން ފެށިގެން ފަޔާއި ހަމައަށް ވަކިވަކިން ކޮންމެ ތަންކޮޅަކަށް ސާހިލްގެ ސަމާލުކަމާއި ލޯބި އޭގެ އެންމެ މަތީ ދަރަޖައަށް ލިބުނެވެ. އަހަރެންނަކީ ނުކުޅެދުންތެރިއެއްކަން އެންމެ ހިނދުކޮޅަކަށް ވެސް އިހްސާސްވިޔަކަ ނުދެ އެވެ. އެނުކުޅެދުންތެރިކަމަކީ އަހަންނާއި ސާހިލްގެ އެހުވަފެނީ ވަގުތުކޮޅަށް ހުރަހެއްކަމުގައި ޤަބޫލު ކުރާނެ އެއްވެސް ފުރުސަތެއް ނުދެ އެވެ. އެނދުގައި ހިމޭންވެ ނޭވާ ހަމައަކަށް އެޅުމާއި ހަމައަށް އަހަންނަށް ހީވީ އެހެން ދުނިޔެއެއްގައި އުޅެވުނު ހެންނެވެ. ހީވީ ކުޅެދޭ މީހެއްގެ ހަށިގަނޑުތެރޭ ހުރެގެން އެވަގުތުތަކުގެ އުފާލިބިގަނެވުނު ހެންނެވެ. ހީވީ އެކްސިޑެންޓްގެ ކުރިއަށް ދަތުރުކޮށްފައި ދެވުނު ހެންނެވެ. ސާހިލް އަހަންނަށް އެކުރީ ކީއް ހެއްޔެވެ؟ އެއީ އޭނަ އަހަންނަށް ޖެއްސި ސިހުރެއް ހެއްޔެވެ؟\n"ޔޫ އޯކޭ؟" ދާހިލި ތެމިފައިވާ ނިއްކުރީގައި ތަތްލާފައިވާ އިސްތަށިކޮޅެއް އެއްފަރާތްކޮށްދެމުން ސާހިލް ސުވާލުކުރި އެވެ.\nއެއަޑުގައި ލޯއްބާއި އަޅައިލުމެވެ. އަހަރެން ބޯޖަހައިލުމުން ކައިރިވެލާފައި ކޯތާފަތުގައި ބޮސްދިނެވެ. އެމޭމަތީ އަހަރެން ބާއްވާލައިފައި އެބާރުގަދަ ދެއަތުގެ ހިމާޔަތް އަހަންނަށް ދިނެވެ. ނިދިން ބަރުވެފައިވާ އެސްފިޔަތައް މެރުމުގެ ކުރިން ސާހިލް އަހަރެންގެ އިސްތަށިގަނޑުގައި ބޮސްދިންކަން އިހްސާސްވި އެވެ. އޭރު އަހަރެންގެ ނޭފަތުގައި ހަރުލާފައި ހުރީ ސާހިލްގެ ހަށިގަނޑުން ދުވާ މީރުވަހެވެ. ސާހިލްގެ ހިތް މޭގެތެރޭ އޮވެ ތެޅެމުންދިޔަ ކަމުގެ އިހްސާސް ކޯތާފަތަށް ކުރެވެމުން ދިޔަ އެވެ.\nދެން އަހަންނަށް ހޭލެވުނު ކޮޓަރިތެރެ އަދި ވެސް އަނދިރި އެވެ. އެކަމަކު އަހަރެންގެ ކައިރީގައި ސާހިލްއެއް ނެތެވެ. އަތުން ލޯ އުނގުޅާލައިފައި އެއްއަތުގެ އެހީގައި ތެދުވެލައި ބާލީހުގައި ލެނގިލީމެވެ. ވަށައިގެން ހޯދާލައިފައި ގަޑި ބަލައިލަން އުޅެނިކޮށް ސިއްސައިގެން ގޮސް ނޭވާ ހިފަހައްޓައިލެވުނެވެ. ސާހިލް ސަޖިދައިގައި އޮވެފައި ކޮޅަށް ތެދުވީ އެނދާއި ތަންކޮޅެއް ދުރުގައި ހުރި ލައުންޖް ގޮނޑި ކައިރިންނެވެ. ތެޅެމުންދިޔަ ހިތާއި ދިމާލުން އަތް އަޅައި ބާރުކޮށްލައިފައި ހަމަޖެހުމުގެ ނޭވައެއް ދޫކޮށްލެވުނެވެ.\nގަޑި ބަލާލިއިރު ފަތިސް ނަމާދު ބަންގި ގޮވަން އަދި ގަޑިއެއްހާއިރު ހުއްޓެވެ. އަނެއްކާ ވެސް ތިރިވެ ބާލީހުގައި ބޯ އަޅައިގެން އަހަރެން އޮތީ ސާހިލްގެ ހަރަކާތްތަކަށް ބަލާށެވެ. އެކަމަކު އޭނަ ނިމިގެން ނުތެދުވަނީސް އަނެއްކާ ވެސް ނިދުނެވެ.\nހެނދުނު ލޯ ހުޅުވާލުމާއެކު ފުރަތަމަ ވެސް އިހްސާސްވީ ދުރުން އަހަރެންގެ މޫނަށް ހުއްޓިފައިވާ ސާހިލްގެ ލޮލެވެ. އެދިމާއަށް ބަލާލިއިރު ލައުންޖް ގޮނޑީގައި ސާހިލް އިށީނދެ އިނީ ފެންފުޅިއެއްގައި ތުންޖަހައިގެން ބޯށެވެ. ޓެނިހަކަށް އަރައި ބާޓީޝާޓަކާއި ކަކުލަށްވުރެ ތަންކޮޅެއް މައްޗަށް ހުރި ޓްރެކްސޯޓެއްގައި އިންއިރު އިސްތަށިގަނޑާއި ނިއްކުރިން ދަލުގެ އަސަރު ފައުޅުވާން ހުއްޓެވެ. ގައިގައި އޮތް ޓީޝާޓް ވެސް މެއާ ދިމާލުން ތެމިފަ އެވެ. ފެން ފުޅި ބަހައްޓާފައި ބޫޓާއި ސްޓާކިން ބޭލުމަށްފަހު އޭނަ ތެދުވި އެވެ.\n"ހާދަ ވަރަކަށް ތި ނިދަނީ، ޑިޑް އައި ވޯރ ޔޫ އައުޓް ލާސްޓް ނައިޓް؟" ސުވާލުކުރިއިރު ސާހިލްގެ އަޑުގައި ލާނެތްކަންވި އެވެ.\nއަހަރެން ލޯހަނިކޮށްލި ނަމަވެސް މޫނަށްވެރިވި ލަދުރަކިކަން ސިއްރެއްނުވި އެވެ. ސާހިލް ޓީޝާޓް ބާލާފައި ކަނދުރާގެ ފަހަތުގައި އަޅުވާލަމުން ލުއި ހިނިގަނޑެއް ޖަހާލައިފައި ގޮސް ފާޚާނާއަށް ވަނެވެ.\nހެނދުނު ސަޔަށް ސާހިލް އަހަރެން ގެންދިޔައީ މަންމަމެންގެ ގެއަށެވެ. އަހަރެމެން ގޮސް ދިހަ ވަރަކަށް މިނިޓްތެރޭގައި ރާޔާ ވެސް އޮފީހުގައި އުޅެފައި ބައިވެރިވާން އައެވެ. ދޮންތަގެ ފުރުން ޖެހިގެން އޮތް ދުވަހަށް ހަމަޖެހިފައި އޮތުމުން އެއީ އަހަރުމެން އެންމެން އެގޮތަށް ބައްދަލުވާ ފަހު ދުވަހަށް ވެދާނެ ކަމުގައި ޤަބޫލުކުރެވުނެވެ. ދޮންތަގެ ފިރިމީހާ ގަދަ ހުމެއް އައިސްގެން އެކަނި އުޅެން އުދަނގޫވާނެތީ ދޮންތަ ކުއްލިއަކަށް ފުރަން ނިންމީ އެވެ. ދޮންތަބެއަށް ޗުއްޓީ ލިބޭހާ އަވަހަކަށް އަނެއްކާ ވެސް އަހަރުމެން ކައިރިއަށް އަންނާނެކަމުގެ ޔަޤީންކަން ދޮންތަ ދިނެވެ.\nތުއްތު ތުއްތު ޔަލާ އުނގަށް ލައިގެން އަހަރެން އިންއިރު ސާހިލް ވެސް ދޭތެރެއަކުން ޔަލާގެ އަތުގައި ނޫނީ ކޮލުގައި ކޮށްޓައިލަ އެވެ.\n"އުންމީދު ކުރަން ވަރަށް އަވަހަށް އުފާވެރި ޚަބަރަކާއިގެން ދޮންތައަށް ގުޅާނެކަމަށް." އަހަރެމެން ދެމީހުންގެ ހަރަކާތްތަކަށް ބަލަން އިނދެފައި ދޮންތަ ބުނެލި އެވެ.\nއެއަޑު އަހާފައި އަހަރެންގެ މެއަށް ފިނިވެގެން އައެވެ. ކުއްލިއަކަށް ދޮންތަގެ މޫނަށް ބަލާލެވުނީ ލޯ އަޅައިލަމުންނެވެ. ދޮންތަގެ ހުނުމުގެ އަޑު ވީ ގަދަ އެވެ. މަންމަ އާއި ރާޔާ ވެސް ހިނި އައިސްފައި ތިބެގެން ނަޒަރު ބަދަލުކޮށްލިކަން ފާހަގަވި އެވެ. ސާހިލްގެ ނަޒަރު އަހަންނަށް ހުރިކަން އިހްސާސްވެގެން ބަލައިލިއިރު އެލޮލުން ފެނުނުހެން ހީވީ ކަމެއް ހޯދަން ބަލާފަދަ ކުލައެކެވެ. ހަތަރުކަޅި ހަމަވުމާއެކު ސާހިލް އެއްލޯ މަރައިލުމުން ރަކިވެގެން އަހަރެން އަވަހަށް ޔަލާއަށް ސަމާލުކަން ހުއްޓައިލީމެވެ.\nމަންމަ ބަލަން ހަވާލުވެ ހުރި ކުއްޖާ އައުމުން ސާހިލް ކުރު ޗުއްޓީއެއް ނަގައިގެން އަހަރެން ގޮވައިގެން ފުރީ އެމެރިކާ އަށެވެ. އޭނަގެ ހަމައެކަނި މަޤްސަދަކީ ހަނީމޫން ހެދުމެއް ނޫނެވެ. މާކުރިއްސުރެ ސާހިލްގެ އެކުވެރިއަކު މެދުވެރިކޮށްގެން ޑޮކްޓަރެއްގެ މައުލޫމާތު ހުރީ އެއްކޮށްފަ އެވެ. ޕެރެލައިޒް ވެގެން ނުހިނގިފައިވާ ގިނަ ބަޔަކަށް އެމީހާ ކުރާ ޗައިނީޒް ބޭހަކުން ފަރުވާލިބި ރަނގަޅުވެގެން ހިނގާފައި އެބަހުއްޓެވެ. އެއިގެ ތެރެއިން ވެސް އަދި އެކަކީ ސާހިލް ފަދައިން ފިޒިއޯތެރަޕިސްޓެކެވެ.\nއަހަންނަށް ހިނގޭނެ ކަމަށް ސާހިލް އަދި ވެސް އުންމީދު ކުރާކަން އޭނަގެ ވާހަކަތަކުން އެނގެ އެވެ. އެކަމަކު އަދި އެއަށްވުރެ މޮޅު އެހެން ގޮތިއްޔާ އެގޮތެއް ވެސް ހޯދައި ލިބިގަތުމަކީ ނެތްކަމެއް ނޫނެވެ.\nމަންމަ ދޫކޮށްލާފައި ގޮސް ތިބެވެން ނެތުމުން ފަރުވާގެ ކަންތައް ކުރިއަށް ދިޔައީ މަދު ދުވަސްކޮޅަކަށެވެ. ސާހިލް ދެމުން ގެންދާ ފަރުވާތައް މިހާރެކޭ ވެސް އެއްގޮތަށް ހުއްޓައިނުލާ ކުރިއަށް ގެންދިއުމަށް ޑޮކްޓަރު ލަފާދިނެވެ.\nއެނބުރި އަންނަން ތައްޔާރުވެފައި ހުއްޓާ ސާހިލްއަށް ކޮންމެވެސް މީހަކު ފޯނު ކުރި އެވެ. އެފޯނުން ވާހަކަދައްކާފައި އައީއްސުރެ ސާހިލްގެ މޫޑު ރަނގަޅެއް ނުވެ އެވެ. އަހަރެން ސުވާލު ކުރީމައި ވެސް ކިޔައިދޭކަށް ނޫޅުނެވެ. ރިހުން އެކުލެވިފައިވާ ލޮލަކުން ކިތަންމެ އިރަކު ބަލަން އިނދެފައި މާފަށް އެދުމަށްފަހު ތެދުވެގެން ދިޔައީ އަހަންނާއި ދުރަށެވެ. އަހަރެން ހީކުރީ އެވާހަކަ ނުބުނުމުން އަހަރެންނަށް ލިބިދާނެ ހިތްހަމަނުޖެހުމަކަށްޓަކައި މާފަށް އެދެނީ ކަމަށެވެ.\nއެރޭ އެހެން ހުރިހާ ރެއަކަށްވުރެ ގިނަ ވަގުތު ސާހިލްގެ އަތުތެރޭގައި އަހަރެން ހޭދަކުރީމެވެ. ހީވީ އޭނަގެ ހިތް ނުފުރިގެން އުޅޭހެންނެވެ. ހީވީ ދެން އޭނައަށް އަހަރެން ދެން ނުފެނިދާނެތީ އެންމެ ރެއަކުން ދެން އޮތްހާ ދުވަހަކަށް ބޭނުންވާ ހުރިހާ އުފަލެއް ހާސިލްކުރަން ނިންމައިގެން އުޅުނު ހެންނެވެ. ނިދި ލިބުނީ އެހާ ކުޑަ ވަގުތުކޮޅަކަށެވެ. އަނެއްކޮޅުން ކުރަން އޮތީ ދިގު ދަތުރެކެވެ. އޭގެ ނަތީޖާއަކަށް ވީ ކޮންމެ ދަތުރެއްގެ މަތީ ފްލައިޓް ތެރޭ ނިދިޖެހުމެވެ. އެކަމަކު ސާހިލް ނިދިހެނެއް ހިއެއްނުވެ އެވެ. އަހަރެން ހޭލެވިގެން ބަލާއިރު އޭނަ އަބަދުވެސް އިންނަނީ އަހަރެންގެ މޫނަށް ބަލަހައްޓައިގެންނެވެ. އެލޮލުގައި އަހަންނަށް ތަރުޖަމާކުރަން ނޭނގުނު ކުލައެކެވެ.\n"މިދަތުރަކީ އަހަރެންގެ މުޅި އުމުރުގައި ވެސް ދެކުނު އެންމެ އުފާވެރި ދުވަސްތައް. މިއަދު މަރުވިއަސް އަހަރެން މަރުވާނީ ދުނިޔޭގައި ހުރި އެންމެ އުފާވެރި އިންސާނާގެ ގޮތުގައި...ސާހިލްގެ ފަހު ޖުމްލަ އަހާފައި އަހަރެންގެ ހިނިތުންވުން ބިރުވެރިކަމަކަށް ބަދަލުވި އެވެ.\nއަވަސް އަވަހަށް އަތް އުފުލާލައިފައި ސާހިލްގެ އަނގަމަތީ އަތް އެޅުނެވެ.\n"ކޮންކަހަލަ ވާހަކައެއް ތިދައްކަނީ؟ ސާހިލް މަރުވީމަ އަހަންނަށް ވާނީ ކިހިނެތް؟" އަހަރެންގެ ޖުމްލަ ނިމުނުއިރު ކަރުތެރެ އަނދަންފެށިކަން އިހްސާސްވި އެވެ. ވަކިވުމުގެ ހިޔާލުން އެހާ އަވަހަށް ލޮލަށް ކަރުނަ ބޮނޑިވުމުން އަމިއްލައަށް ވެސް ހައިރާންވި އެވެ. އެކުގައި އެހާ މަދު ދުވަސްކޮޅެއް ވީތަނާ އެކަނިވެރިކަންދެކެ އަހަރެން ބިރުގަތީ ހެއްޔެވެ؟ ސާހިލްގެ ރައްދު އައީ އަހަރެންގެ ކޮނޑުގައި އެއަތުން ވަށާލައި ކައިރިކޮށްލާފައި ގެންގޮސް އެމޭގައި ޖައްސައިލުމެވެ. އެމޭގައި މޫނު ޖައްސާލައިގެން އިނދެފައި މޫނު އުފުލައިލިއިރު ސާހިލް ލޯ ފުހެލިހެން ހީވި އެވެ. އަހަރެން ބަލައިލަން އުޅުމުން އޭނަ މޫނު އަނބުރައިލީ ދުރަށެވެ. އަހަރެމެންނަށް މާލެ ދެވުނީ އެއްދުވަހެއްގެ މެންދުރު ވަގުތަށެވެ. އެކަމަކު އުޑުމައްޗަށް ބަލާފައި ހީވަނީ އިރު އޮއްސެން އުޅޭހެންނެވެ. އަޅި ވިލާތައް އުދަރެސް ވަށާލައިފައި އޮތްއިރު ކިތަންމެ އަވަހަކަށް ވެސް ވާރޭ ވެހެން ފަށައިފާނެ ކަހަލަ އެވެ. ސާހިލް އަހަރެން އަރުވާފައި ދޮރު ލައްޕާލުމަށްފަހު ބޭރުގައި ހުރެގެން ޑްރައިވަރާއި ކޮންމެވެސް ވާހަކަދައްކާތީ ފެނުނެވެ. އަހަރެންގެ ސަމާލުކަން ހުއްޓުނީ ސާހިލް އަތް މުށްކަވާލައިފައި ރުޅިއައިސްފައިވާ މީހަކު ފަދައިން ދުރު ބަލައިލިތަން ފެނިފަ އެވެ. އެކަމަކު ކާރަށް އަރައި އަހަރެންގެ ކައިރީ އިށީނދެފައި ފުރަތަމަ ވެސް ހިނިތުންވެލައިފައި އަހަރެންގެ ކޮނޑުގައި ހިފާ ގަޔާއި ދިމާއަށް ގެންގޮސް ލައްކޮށްލި އެވެ.\nއަހަންނަށް ފާހަގަވީ ސާހިލްގެ ހިނިތުންވުމުގައި އުފާވެރިކަމެއް ނެތްކަމެވެ. ސުވާލު ކުރަން ބޭނުން ވިއަސް ޑްރައިވަރު އައިސް އެރުމުން ސީދާ ވެގެން އުޅޭގޮތެއް އަހަން ފަސްޖެހުނެވެ.\n"ޔޫ އޯކޭ؟" ސާހިލްގެ މޭގައި ދަތްދޮޅި ވިއްދާލައިފައި މޫނު އުފުލާލައި ހަތަރުކަޅި ހަމަކޮށްލަމުން އަހަރެން އެހީމެވެ.\nސާހިލް ވެރިކޮށްލީ ކުރިން ވެސް ވެރިކޮށްލި ހިނިތުންވުމެވެ.\nގެއާ ހަމައަށް ދެވުމުން ސާހިލް ފަރާތުން ފެނުނީ ނިކުންނަން ބޭނުން ނުވާފަދަ ހަރަކާތްތަކެކެވެ. ކާރު ހުއްޓީމައި ވެސް ފުރަތަމަ ލޯގަނޑުން ބޭރު ބަލަން އިނީ އެވެ. އަހަރެން ގޮވާލުމުން ސިހުނުހެން ހީވި އެވެ. ޑްރައިވަރު ގޮނޑި ގެނެސް ދިނުމުން އަހަރެން ބާލައި ގޮނޑިއަށް ލައިދިނުމަށްފަހު ދުއްވަމުން އެތެރެއަށް ވަދެގެން ދާން ފެށީ ފިނިހަކަ ދުވެލީގަ އެވެ. އަހަންނަށް ދެފަހަރެއްގެ މަތީން މޫނު އުފުލާލައިފައި އެމޫނަށް ބަލައިލެވުނެވެ. އެއިން ކޮންމެފަހަރަކު ސާހިލްގެ ކޯކަށިގަނޑު ހަރަކާތްކުރިތަން ފެނުނެވެ. ގޮނޑީގެ މުއްގަނޑުގައި ހިފަހައްޓާފައި ހުރިލެއް ބާރުކަމުން ދެއަތުގެ އިނގިލިތައް އޮތީ ހުދުވެފަ އެވެ.\nގޭގެ މައި ދޮރާއި ދެތިން ފޫޓެއްހާ ކައިރިއަށް ގޮއްސައި ސާހިލް ކުއްލިއަކަށް ހުއްޓުނެވެ.\n"ހިނގާ އަހަރުމެން މިގެ ދޫކޮށްލައިފަ ގޮސް ޔަލްވީ މަންމަގެ އެޕާޓްމެންޓާއި ޖެހިގެން ހުރިތަނަށް ބަދަލުވާން..." ސާހިލް ފެށި ވާހަކައަކުން އަހަރެން ހައިރާންވި އެވެ.\n"ސާހިލް ކޮންކަމަކާއި ބިރުން ތިއުޅެނީ؟ އަހަންނަށް ކޮންކަމެއް ފޮރުވަން ތިއުޅެނީ؟" އަހަންނަށް އިތުރަށް ނީނދެވިގެން ސުވާލު ކުރީމެވެ. އެވަގުތު ސާހިލްގެ މޫނުމަތިން ހުރަސްކޮށްލީ ރިހުމުގެ ކުލަވަރެވެ.\n"މިތާގައި އުޅޭ އެއްވެސް މީހަކު އަހަރުމެންނަކަށް ބޭނުމެއް ނުވޭ. އެގެއަށް މަންމަ ވެސް ބަދަލުކުރެވިދާނެ...." ސާހިލް ކުރިއަށް ގެންދިޔައީ އޭނަ ކުރިން ވެސް ބުނި ވާހަކަ އެވެ. ހީވަނީ އަހަރެން އެއްޗެކޭ ނުވެސް ކިޔަނީ ހެންނެވެ. އަހަރެން މަޑުމަޑުން ދެފަރާތަށް ބޯ ހޫރާލައިފައި ސާހިލްގެ މުލައްދަނޑީގައި ދެއަތުން ހިފައިލީމެވެ. ސާހިލް އަހަރެންގެ މޫނަށް ބަލައިލިއިރު އެލޮލުގައި ވީ އާދޭހުގެ ކުލަ އެވެ. އޭގެ ފަހަތުގައި ވަނީ ކޮން ސަބަބެއްތޯ ވެސް ނުބަލައި ސާހިލްގެ އެދުމަށް އިޖާބަ ދޭން އަހަރެންގެ ހިތް ބުނެލި އެވެ. އެކަމަކު އޭގެ ކުރިން ޑްރައިވަރު އައިސް ހުއްޓިފައި ބެލް ޖަހާލައިފި އެވެ.\nދެން އިވުނީ ގޭގެ މައިދޮރު ހުޅުވުނު އަޑެވެ.\n"ވެލް ވެލް.. ލުކް ހޫޒް ބެކް..." އެއިވުނީ އަހަރެން ދަންނަ އަޑެކެވެ.\nއެދިމާއަށް މޫނު އަނބުރައިލެވުނުލެއް އަވަސްކަމުން ކަނދުރާއަށް ވެސް ތަދުނުވާނެ ކަމަކަށް ހިއެއްނުކުރަމެވެ.\nދޮރުމަތީ ހުރިހާ ދަތެއް އެކީ ފެންނަވަރަށް ހެވިލައިފައި ހުރި ލިންތާ ފެނިފައި އަހަންނަށް ހީވީ ފައިދަށުން ބިންގަނޑު ދެމިގަތް ހެންނެވެ.\nފެންނަމުން މިދަނީ ބިރުވެރި ހުވަފެނަކަށް ވުމަށް އެދި ހިތާއި ހިތުން ދުޢާކޮށްލެވުނު އަދަދެއް ވެސް ނޭނގެ އެވެ. އެކަމަކު އެކަކު ވެސް އެނުބައި ހުވަފެނަކުން އަހަރެން ނުހޭލެއްވި އެވެ. ތަކުރާރުކޮށް އެސްފިޔަ ޖަހައިލީމައި ވެސް ކުރިމަތީވި ސޫރައަކަށް ބަދަލެއް ނަ އެވެ.\nއެހީއަކަށް އެދި އަހަންނަށް ބަލައިލެވުނީ ސާހިލްގެ މޫނަށެވެ. އޭރު ސާހިލް ހުރީ އިސްއޮބާލައިގެންނެވެ. ކުށްވެރިކަން އެމޫނުން ރީތިކޮށް ފައުޅުވާން ހުއްޓެވެ. އަހަރެންގެ ހިތް ބާރުބާރަށް ތެޅެން ފެށި އެވެ. ލިންތާގެ ނަޒަރު އަހަރުމެންގެ ދެމީހުންގެ މެދުން ދަތުރުކޮށްލާފައި ހުއްޓުނީ ސާހިލް އަށެވެ. އޭނަ އެހިނިތުންވުމާއެކު ގޮސް ސާހިލްގެ ކައިރިއަށް ހުއްޓި މުލައްދަނޑީގައި ދެއަތް އަޅުވައިލި އެވެ. އަހަރެންގެ ހުރިހާ ސަމާލުކަމެއް ދެން ހުއްޓުނީ ގުޅިފައިވާ އެދެމީހުންގެ އަތަށެވެ.\n"އަދިވެސް ފަހަރިއަށް އަހަރެން ތައާރަފްނުކޮށްދެން ދޯ..." ލިންތާގެ ނަޒަރު ސާހިލްގެ މޫނުން އަހަންނަށް ބަދަލުކޮށްލި އެވެ.\n"އަހަރެން މީ ސާހިލްގެ ހުރި ހަމައެކަނި އަންހެން ކޮއްކޮ." ހުހަށް އޮތް އަތް އަހަންނާއި ދިމާއަށް ދިއްކޮށްލައިފައި ލިންތާ ތައާރަފްކޮށްދިނެވެ. -- ނުނިމޭ --


Magu thakah alikuran masnooee handhu thakeh China in javvah fonuvanee | Mihaaru\nމަސްނޫއީ ހަނދުތަކެއް ޗައިނާ އިން ޖައްވަން ފޮނުވަނީ ކަރަންޓް ޚަރަދު ކުޑަކުރަން.\nމަގުތަކަށް އަލިކުރަން މަސްނޫއީ ހަނދުތަކެއް ޗައިނާ އިން ޖައްވަށް\n20 އޮކްޓޯބަރ 2018 - 11:435comments\nބެއިޖިން (އޮކްޓޯބަރު 20) - އާބަން އޭރިއާތަކުގެ މަގު މަތީ ލައިޓްތަކުގެ ބަދަލުގަ އާއި ކަރަންޓް ޚަރަދު ކުޑަ ކުރުމުގެ ގޮތުން މަސްނޫއީ ހަނދުތަކެއް ޖައްވަށް ފޮނުވަން ޗައިނާ އިން ނިންމައިފި އެވެ.\nޗައިނާ ޑެއިލީން ބުނީ އަސްލު ހަނދެއް ގޮތަށް ފޮނުވާ "ދިއްލޭ ސެޓެލައިޓްތަކުގެ" ސަބަބުން ހަނދުވަރަށް ވުރެ ރޭގަނޑު އަލިގަދަވާނެ ކަމަށެވެ. ނަތީޖާއެއްގެ ގޮތުން ރޭގަނޑު މަގު މަތީ ބައްތިތައް ދިއްލަން ނުޖެހޭނެ ކަމަށް ވެސް ނޫހުން ބުނެފައިވެ އެވެ.\nސެޓެލައިޓްތައް ތައްޔާރު ކުރަމުން ދަނީ ހުޅަނގު ދެކުނުގެ ސިޗުއާން ޕްރޮވިންސްގެ ޗެންދޫގަ އެވެ. ފުރަތަމަ ސެޓެލައިޓް 2020 ވަނަ އަހަރު ޖައްވަށް ފޮނުވާލުމަށް ފަހު އިތުރު ތިން ސެޓެލައިޓް 2022 ވަނަ އަހަރު ވެސް ފޮނުވާލާނެ އެވެ.\nޗައިނާ އިން އުއްމީދު ކުރަނީ މި ޕްރޮޖެކްޓް ކާމިޔާބު ކުރެވިއްޖެ ނަމަ އާބަން ސިޓީތަކުގައި ރޭގަނޑު މަގު މަތީ ލައިޓް ދިއްލަން ނުޖެހޭނެ ކަމަށެވެ. ނަތީޖާއެއްގެ ގޮތުން ޗެންދޫގައި އެކަނި ވެސް ކަރަންޓް ޚަރަދުން އަހަރަކު 1.2 ބިލިއަން ޔުއާން (170 މިލިއަން ޑޮލަރު) ސަލާމަތް ކުރެވޭނެ ކަމަށް އޮފިޝަލުން ބުނެ އެވެ. ޗައިނާ އިން އުފައްދާ މަސްނޫއީ ހަނދުން 50 އަކަކިލޯ މީޓަރުގެ ސަރަހައްދަކަށް އަލިވާނެ ކަމަށް ލަފާކޮށްފައިވެ އެވެ.\nއިތުރު ލިޔުންތައް ޗައިނާ ސެޓެލައިޓް


China aai India ge Embassy ge Salaamathee fiyavalhu tha ithura varu gadha kofi - AO News\nޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފި\nދިވެހި ރާއްޖޭގައި ހުންނަ ޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފިއެވެ.\nޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފައިވަނީ، ރާއްޖޭގައި ހުންނަ އިންޑިއާ ހައި ކޮމިޝަން ގޮއްވާލާނެ ކަމަށާއި އަދި ރާއްޖޭގައި ހުންނަ ޗައިނާ އެމްބަސީ ކުރިމަތީގައި މުޒާހަރާ ކުރާނެ ކަމުގެ އިންޒާރު ދީފައިވާތީ އެވެ.\n‘ރޯޔަލް ހަސަންތަކުރު’ ގެ ނަމުގައި ކާކުކަން ނޭނގޭ މީހެއްގެ އެކައުންޓަކުން ވަނީ، އިންޑިއާ ހައި ކޮމިޝަން ވަރަށް އަވަހަށް ގޮއްވައިލާނެ ކަމުގެ އިންޒާރު ޓުވިޓާގައި ދީފަ އެވެ. އެ ޓުވީޓު ކުރިތާ މާ ގިނައިރުތަކެއް ނުވަނީސް އެ މީހާގެ އެކައުޓް ޓުވިޓާ އިން ވަނީ ސަސްޕެންޑް ކޮށްފަ އެވެ.\nފޮރިން މިނިސްޓްރީން މިރޭ ނެެރުނު ބަޔާނެއްގައިވަނީ ޑިޕްލޮމެޓުންނާ ބެހޭގޮތުން ބައެއް މީޑިއާތަކުގައި ޝާއިއުކޮށްފައިވާ ލިޔުންތަކުގެ ސަބަބުން ޗައިނާ އެމްބަސީ ކުރިމަތީގައި މުޒާހަރާ ކުރާނެ ކަމަށާއި އަދި އިންޑިއާ ހައި ކޮމިޝަން ގޮއްވާލާނެ ކަމުގެ އިންޒާރު ސޯޝަލް މީޑިއާގައި ދީފައިވާތީ އެތަންތަނުގެ ސަލާމަތާއި ރައްކާތެރިކަން ކަށަވަރު ކުރުމަށް އެ ދެ މިޝަނުން އެދިފައިވާ ކަމަށެވެ.\nއިތުރަށް ފޮރިން މިނިސްޓްރީން ބުނީ އަދި އެ އެދުމުގެ މަތިން، ރާއްޖޭގެ ސަލާމަތީ ބާރުތަކުން މިހާރު އެ ދެ އިމާރާތާ ގުޅޭ ސަލާމަތީ ފިޔަވަޅުތައް އިތުރަށް ވަރުގަދަކޮށްފައިވާ ކަމަށެވެ.\nރާއްޖެ-އިންޑިއާރާއްޖެ-ޗައިނާއިންޑިއާ އެމްބަސީޗައިނާ އެމްބަސީ\nޔޫތު އެކްސްޗޭންޖް ޕްރޮގްރާމްގެ ދަށުން 14 ޒުވާނުން އިންޑިއާއަށް


Dho?! Roa meyvaage badhalugai hiki meyvaa kamudhaanetha?\nރޯ މޭވާގެ ބަދަލުގައި ހިކި މޭވާ ކަމުދާނެތަ؟\nފަޅޮލާއި ދޮންކޭލާއި އާފަލާއި އޮރެންޖާއި އަނބު އަދި އަލަނާސި ފަދަ ބާވަތްތަކުގެ ރޯ މޭވާތަކެކޭ އެއްފަދައިން ކަދުރާއި ޑްރައިޑް ކްރޭންބެރީ އާއި ހިކި މޭބިސްކަދުރާއި ތީނި ފަދަ ހިކި މޭވާ ވެސް އަޅުގަނޑުމެނަށް މިހާރަކަށް އައިސް ރާއްޖޭގެ ފިހާތަކުން ގަންނަން ލިބެން ހުރެއެވެ. އާއްމުގޮތަކަށް ބަލާއިރު މި ބާވަތްތަކުގެ މޭވާ ލިބެން ހުންނަނީ ގާތްގަނޑަކަށް 35 ރުފިޔާއަށް ސަތޭކައެއްހާ ގްރާމުގެ މަގުންނެވެ.\nރޯ މޭވާ ކާން ނުކެރޭ ނުވަތަ އަނގައަށް ނުބައި ބައެއް މީހުނަށް ހިކި މޭވާ ކަމުދެއެވެ. އެހެންކަމުން ރޯ މޭވާގެ ބަދަލުގައި ހިކި މޭވާ ބޭނުން ކުރުން ކަމުދާނެތޯ ވެސް ސުވާލު ކުރެވެއެވެ.\nފޮލިކް އެސިޑާއި ވިޓަމިން ސީ ފަދަ ގިނަ ވިޓަމިން ލިއްބައިދޭ ކާނާގެ މައިގަނޑު އެއް ގްރޫޕެއް ގޮތުގައި މޭވާ ހިމެނެއެވެ. މީގެ އިތުރުން ޒަޔަނިންގް އާއި އެންތޮޒަޔަނިންގްސް ފަދަ، ކެންސަރުން ދިފާއުކޮށްދޭ ފައިޓޮކެމިކަލް އަދި އެންޓި އޮކްސިޑެން ވެސް މޭވާއިން ލިއްބައި ދެއެވެ. އަދި މީގެ އިތުރުން ގޮހޮރުގެ ގިނަ ބަލިތަކުން ދިފާއުވާން ބޭނުންވާ ފައިބަރު ވެސް ގިނަ މިންވަރަކަށް މޭވާގައި އެކުލެވެއެވެ. އަދި ބަރުދަން އިތުރުވިޔަ ނުދޭން އަދި ކޮލެސްޓްރޯލާއި ލޭގެ ޕްރެޝަރު މަތިވިޔަނުދީ އަދި ހަށިގަނޑުގެ ބަރުދަން އިތުރުވިޔަނުދީ ބެހެއްޓުމަށްޓަކައި މޭވާއަކީ ކޮންމެ ދުވަހެއްގެ ކެއުމުގައި ކޮންމެހެން ހިމަނަން ޖެހޭ ކާނާގެ ބާވަތެކެވެ. އަދި މޭވާގައި ހުންނަ ހަކުރުގެ ބާވަތަކީ ސޫކްރޯސް އާއި ފްރޫކްޓޯސްފަދަ ގުދުރަތީ ހަކުރު ކަމަށްވާތީ ހަކުރު މައްޗަށް ދިޔަ ނަމަވެސް ކެއުމުގައި ވަކި މިންވަރަކަށް ވަކި ވަގުތުތަކަކަށް ބަހާލައިގެން ވެސް ބޭނުން ކުރުން މުހިއްމު ކެއުމުގެ ބާވަތެކެވެ.\nމޭވާ ހިއްކުމަށްފަހު މޭވާއިން އެންމެ ބޮޑަށް މަދުވަނީ އޭގައި އެކުލެވޭ ފެނުގެ މިންވަރެވެ. ފެނުގެ މިންވަރު މަދުވުމާ އެކު މޭވާގެ ސައިޒް ކުޑަވެއެވެ. ޖޯޑެއްހާ މޭވާ ހިއްކާލައިފި ނަމަ ޖޯޑެއްގެ ގާތްގަނޑަކަށް ހަތަރުބައިކޮށްފައި އެއްބަޔަށް މަދުވެއެވެ. އެހެން ކަމުން ޖޯޑެއްހާ ރޯ މޭވާގައި އެކުލެވޭ މިންވަރަށް ޖޯޑެއްގެ ހަތަރުބައިކޮށްފައި އެއްބައި ހުންނަހާ ހިކި މޭވާގައި އެކުލެވޭނެއެވެ.\nރޯ މޭވާ ބޭނުންކުރުން ދަތިވާ ނަމަ ބަދަލުގައި ހިކި މޭވާ ބޭނުންކުރެވިދާނެއެވެ. ނަމަވެސް މި ދަންނަވާ ފެނާއި ހަކުރުގެ މިންވަރަށް އަންނަ ބަދަލުގެ ސަބަބުން ހިކިމޭވާ ކާ މިންވަރު ތަފާތު ކުރަން ޖެހެއެވެ. ރޯ މޭވާ ނަމަ ދުވާލަކަށް ބޮޑު މީހަކަށް ދުވާލަކަށް ގާތްގަނޑަކަށް ދެ ޖޯޑު މޭވާ ނުވަތަ މެދު މިނުގެ ދެ މޭވާ ބޭނުންވާއިރު ރޯ މޭވާގެ ބަދަލުގައި ހިކި މޭވާ ކާ ނަމަ ދުވާލަކަށް ކާން ރަނގަޅު މިންވަރަކީ މޭޒުމަތީ ސަމުސަލުގެ ގާތްގަނޑަކަށް 3–4 ސަމުސަލުގެ މިންވަރު ނުވަތަ ހިކި ކަދުރު ނުވަތަ ތީނި ފަދަ މޭވާ ނަމަ ދުވާލަކަށް ހަތަރު އޮށް ކަދުރު ނުވަތަ ހަތަރު ތީންޏެވެ.\nހިކި މޭވާ މި މިންވަރަށްވުރެ ގިނައިން ކެއުމަކީ ހަށިގަނޑުގެ ބަރުދަން އިތުރުވެދާނެ ކަމެކެވެ. އެއީ ކުޑަ އެތިކޮޅަކުން ގިނަ ހަކަތަ ލިއްބައިދޭތީއެވެ. ހަކުރުބަލީގެ މީހަކު ހަކުރު ކޮންޓްރޯލް ނުވެ ހުންނަ ނަމަ ހިކި މޭވާ ކެއުން އެހާ ބުއްދިވެރިއެއް ނޫނެވެ. އެއީ އޭގައި އެކުލެވެނީ ގުދުރަތީ ހަކުރު ކަމުގައި ވިޔަސް ހިކި މޭވާގައި ހުންނަ ހަކުރަކީ ވެސް ހަށިގަނޑަށް ނެގުމަށް ފަހު ލޭގައި ހަކުރުގެ ގިނަވުމުގެ ފުރުސަތު އިތުރުވާތީ އެވެ


މަލްޓިޕާރޕޯސް ހޯލު އިމާރާތުގެ ސީލިންގ ބަދަލުކުރުން\nއިޢުލާން ނަންބަރ: (IUL)GS-59-B/INDIV/2020/7\nށ.ފުނަދޫ ސުކޫލްގެ މަލްޓިޕަރޕޯސް ހޯލު އިމާރާތުގެ ސީލިންގ ބަދަލުކުރުން\nމި ސުކޫލުގެ އިޢުލާނު ނަންބަރު (IUL)GS-59-B/INDIV/2020/4 އިން 2020 ޖުލައި 02 ގައި ހުޅުވާލެވުނު ބީލަން ބާތިލުކުރުމަށް ފަހު އަލުން ހުޅުވާލަމެވެ.\nށ.ފުނަދޫ ސްކޫލްގެ މަލްޓިޕަރޕޯސް ހޯލް އިމާރާތުގެ ސީލިންގ ބަދަލުކޮށްދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ކުރިމަތިލާ ފާރަތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައި ވާނެއެވެ.\nމިޕްރޮޖެކްޓްގައި ބައިވެރިވާން އެދޭ ފަރާތްތަކުން، 2020 އޮކްޓޫބަރ 15 ން 2020 އޮކްޓޫބަރ 20 ށް ފުނަދޫ ސްކޫލަށް މެއިލްއަކުން ނަން ހުށަހެޅުއްވުމަށް ދެންނެވީމެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2020 އޮކްޓޫބަރ 22 ވަނަ ދުވަހުގެ 11:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބިޑް ހުށަހެޅުމާއި ބިޑް ހުޅުވުން އޮންނާނީ 2020 އޮކްޓޫބަރ 27 ވަނަ ދުވަހުގެ 11:00 ގައި ފުނަދޫ ސްކޫލްގައެވެ.\nމިމަސައްކަތަށް ބިޑް ސެކިއުރިޓީގެ ގޮތުގައި 5,000/- ރުފިޔާ ހުށަހަޅަންވާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 30 ދުވަހެވެ.\nމިޕްރޮޖެކްޓާގުޅޭ ބީލަން ފޮތާއި މަޢުލޫމާތު ޝީޓް އަދި ޓެކްނިކަލް ސްޕެސިފިކޭޝަން މިއިޢުލާނާއެކު އެޓޭޗް ކުރެވިފައިވާނެއެވެ.\nފުނަދޫ ސްކޫލް، ރެހެންދިމަގު، ށ.ފުނަދޫ، ދިވެހިރާއްޖެ.


SunOnline: Sisilfaru dhauvaa ge dispute maruhalaa fashaifi\nސިސިލްފަރުން ކުރާ ދައުވާގެ ޑިސްޕިއުޓް މަރުހަލާ ފަށައިފި\nނަޖާހު މަސްއޫދު 15 May 2019, 13:11\nސިވިލް ކޯޓު ----\nމި އަހަރުގެ ހައްޖު މޫސުމުގައި މީހުން ހައްޖަށް ގެންދިޔުމުގެ ހުއްދަ ސިސިލްފަރު ހައްޖު އެންޑް އުމްރާ ގްރޫޕަށް ދީފައި ނުވުމުން އެކުންފުނިން އިސްލާމިކް މިނިސްޓްރީއާ ދެކޮޅަށް ސިވިލް ކޯޓުގައި ކުރާ ދައުވާގެ ޑިސްޕިއުޓް ރިޒޮލޫޝަން މަރުހަލާ ފަށައިފި އެވެ.\nހައްޖަށް މީހުން ގެންދިޔުމުގެ ހުއްދަ އިސްލާމިކް މިނިސްޓްރީއިން ދެނީ އެ ކުންފުނިން ހަދާ އިވެލުއޭޝަނަކަށް ފަހު އެންމެ ގިނަ ޕޮއިންޓު ލިބޭ ކުންފުނިތަކަށެވެ. އެ އިވެލުއޭޝަންގައި މި އަހަރު ހަތް ވަނަ އަށް ދިޔަ ސިސިލްފަރަށް ހުއްދަ ދީފައި ނުވެއެވެ.\nސިސިލްފަރުން ސިވިލް ކޯޓަށް ހުށަހެޅި މައްސަލައިގައި ބުނެފައި ވަނީ އިސްލާމިކް މިނިސްޓްރީއިން ކުންފުނިތަކަށް ޕޮއިންޓު ދީފައި ވަނީ ޕޮއިންޓު ދޭން ޖެހޭ ގޮތާ ހިލާފަށް ކަމަށެވެ. އަދި މިނިސްޓްރީއިން ކުންފުނިތައް ހޮވާފައި ވަނީ ކުންފުނިތައް ހޮވުމަށް ދައުލަތުގެ މާލިއްޔަތު ގަވާއިދުގައި އޮންނަ ގޮތާ ހިލާފަށް ކަމަށެވެ.\nއެ ކުންފުނިން އެދިފައި ވަނީ އިސްލާމިކް މިނިސްޓްރީގެ އިވެލުއޭޝަން އަކީ ބާާތިލު އިވެލުއޭޝަނެއް ކަމަށް ކަނޑައަޅައިދިނުމަށެވެ. އަދި ހައްޖަށް މީހުން ގެންދިޔުމުގެ ހުއްދަ ފަސް ކުންފުންޏަށް ދިނުން މަޑުޖައްސާލުމުގެ ވަގުތީ އަމުރަކަށްވެސް އެ ކުންފުނިން ވަނީ އެދިފައެވެ.\nއެ މައްސަލައިގައި ސުލްވެރި ހައްލަކަށް ވާސިލުވެވޭތޯ ބެލުމަށް ޑިސްޕިއުޓް ރިޒޮލޫޝަން މަރުހަލާ މިއަދު ފެށާފައިވާ އިރު މިއަދު ދައުލަތުން އެދުނީ ޖަވާބުދާރީވާން ފުރުސަތެއް ދިނުމަށެވެ. އެހެންކަމުން އެކަމަށް އެއް ދުވަހުގެ ފުރުސަތެއް ވަނީ ދީފައެވެ.\nސިސިލްފަރަކީ ހައްޖަށް މީހުން ގެންދިޔުމުގައި 35 އަހަރުގެ ތަޖުރިބާ ލިބިފައިވާ ކުންފުންޏެކެވެ. އެހެން ނަމަވެސް މިނިސްޓްރީން ހެދި އިވެލުއޭޝަންގައި އެ ކުންފުންޏަށް ދީފައި ވަނީ ތަޖުރިބާއަށް ދޭ ފަސް ޕަސެންޓުގެ ތެރެއިން 0.722 ޕަސެންޓެވެ. އެއީވެސް އެ ކުންފުނިން ކަންބޮޑުވުން ފާޅު ކުރާ ކަމެކެވެ.\nމި އަހަރު މީހުން ހައްޖަށް ގެންދިޔުމުގެ ހުއްދަ ދީފައި ވަނީ ތަޒްކިޔާ ޕްރައިވެޓް ލިމިޓެޑާއި ޒައީ ގްރޫޕް އާއި މިނާ ހައްޖު އެންޑް އުމްރާ ގްރޫޕާއި އެކްރޯ ޕްރައިވެޓް ލިމިޓެޑް އަދި އަލް ހަރަމައިން ހައްޖު އެންޑް އުމްރާ މޯލްޑިވްސް ޕްރައިވެޓް ލިމިޓެޑަށެވެ.


Dhuniyege enme molhu kulhuntheriyage magaamu Messi hoadhaifi\nދުނިޔޭގެ އެންމެ މޮޅު ކުޅުންތެރިޔާގެ މަގާމް މެސީ ހޯދައިފި\nފީފާ އިން ހޮވާ އަހަރުގެ އެންމެ މޮޅު ކުޅުންތެރިޔާގެ މަގާމު ހަވަނަ ފަހަރަށް އާޖެންޓީނާ އަދި ބާސެލޯނާގެ ތަރި ލޮއޮނަލް މެސީ ހޯދައިފި އެވެ.\nއިޓަލީގެ މިލާނުގައި ކުރިއަށްދިޔަ މި ހަފުލާގައި އެންމެ މޮޅު ފިރިހެން ކުޅުންތެރިޔާގެ މަގާމު އިއުލާނުކޮށްދެއްވީ ފީފާގެ ރައީސް ޖިއާނީ އިންފަންޓީނޯ އެވެ. އުމުރުން 32 އަހަރުގެ މެސީ މި މަގާމު ހަވަނަ ފަހަރަށް ހޯދިއިރު މި އެވޯޑަށް ވާދަކުރީ ޔުއެފާގެ މޮޅު ކުޅުންތެރިޔާގެ މަގާމު ހޯދި ލިވަޕޫލްގެ ނެދަލެންޑްސް ޑިފެންޑަރު ވާޖިލް ވެން ޑައިކް އާއި ޔުވެންޓަސްގެ ޕޯޗުގަލް ކްރިސްޓިއާނޯ ރޮނާލްޑޯއެވެ. ރޮނާލްޑޯއަށް މި އެވޯޑު ފަސް ފަހަރު ހާސިލް ކުރެވިފައިވެ އެވެ.\nމިދިޔަ ސީޒަނުގައި މެސީ ވަނީ ސްޕެއިންގެ ބާސެލޯނާއާއެކު ސްޕެނިޝް ލީގު ކާމިޔާބުކޮށްފަ އެވެ. އަދި މެސީ ވަނީ މިދިޔަ ސީޒަނުގައި ކުޅުނު 50 މެޗުގައި 51 ގޯލު ކާމިޔާބުކޮށްފައެވެ. އަދި 22 އެސިސްޓު ވަނީ ހަދާފައެވެ.\nމީގެ ކުރިން އޭނާ މި އެވޯޑް ހޯދާފައިވަނީ 2009، 2010، 2011، 2012 އަދި 2015 ވަނަ އަހަރު އެވެ. ފީފާއިން ދޭ މޮޅު ކުޅުންތެރިޔާގެ އެވޯޑް 2010 އިން 2015 ވަނަ އަހަރާ ހަމައަށް ދެމުން އައީ ފްރާންސް ފުޓްބޯލްގެ ބެލޮންޑިއޯ އެވޯޑާ އެއްކޮށްލައިގެންނެވެ. ފީފާ ބެސްޓް އެވޯޑްސް ދޭން ފެށީ 2016 ވަނަ އަހަރު އެވެ. މިއީ އެ ނަމުގައި ދޭން ފެށި ފަހުން މެސީ އަށް ލިބުނު ފުރަތަމަ ފަހަރެވެ.\nމިފަހަރުގެ އެންމެ މޮޅު ފިރިހެން 11 ކުޅުންތެރިންގެ ތެރޭގައި ހިމެނުނީ ކްރިސްޓިއާނޯ ރޮނާލްޑޯ، ލިއޮނެލް މެސީ، ކިލިއަން އެމްބާޕޭ، އެޑެން ހަޒާޑް، ފްރެންކީ ޑި ޔޮން، ލޫކާ މޮޑްރިޗް، މާސެލޯ، ވާޖިލް ވެން ޑައިކް، ސާޖިއޯ ރާމޯސްގެ އިތުރުން މަތެއުސް ޑި ލީޓް އަދި އެލިސަން ބެކާ އެވެ.\nއެންމެ މޮޅު އަންހެން ކުޅުންތެރިޔާގެ މަގާމު ހޯދީ އެމެރިކާ އާއެކު ވޯލްޑް ކަޕް މިފަހަރު ކާމިޔާބުކުރި މެގަން ރެޕީނޯ އެވެ. އޭނާއާ ދެން ވާދަކޮށްފައިވަނީ އެމެރިކާގެ އެލެކްސް މޯގަންގެ އިތުރުން އިންގްލޭންޑުގެ ލޫސީ ބްރޯންޒް އެވެ.\nއެންމެ މޮޅު ގޯލަށް ދޭ ޕުސްކަސް އެވޯޑް ހާސިލުކުރީ ހަންގޭރީގެ ކުޅުންތެރިޔާ އުމުރުން 18 އަހަރުގެ ޑެނިއަލް ޒޫރީ އެވެ. މިދިޔަ އަހަރުގެ އެންމެ މޮޅު ފިރިހެން ކޯޗުގެ މަގާމު ހޯދީ ލިވަޕޫލްގެ ކޯޗު ޔާގަން ކްލޮޕްއެވެ. އޭނާ އެެވޯޑް ހޯދީ މެންޗެސްޓާ ސިޓީގެ ކޯޗު ޕެޕް ގާޑިޔޯލާގެ އިތުރުން ޓޮޓެންހަމްގެ މައުރީސިއޯ ޕޮޗެޓީނޯއާ ވާދަކޮށްގެންނެވެ. މިދިޔަ އަހަރުގެ އެންމެ މޮޅު އަންހެން ކޯޗަކަށް ހޮވުނީ އެމެރިކާ ގައުމީ އަންހެން ޓީމުގެ ކޯޗު ޖިލް އެލިސް އެވެ.\nއެންމެ މޮޅު އަންހެން ގޯލްކީޕަރުގެ މަގާމު ހޯދީ ނެދަލެންޑްސްގެ ގޯލްކީޕަރު ސަރީ ވޭން ވީނެންޑާލްއެވެ. މި މަގާމަކީ މިއަހަރު އަލަށް ތައާރަފުކުރިމަގާމެކެވެ. މިދިޔަ އަހަރުގެ އެންމެ މޮޅު ފިރިހެން ގޯލްކީޕަރުގެ މަގާމު ހޯދީ ލިވަޕޫލަށް ކުޅެމުން އަންނަ ބްރެޒިލްގެ ގޯލްކީޕަރު އެލިސަން ބެކާ އެވެ.


REPORT: Bidheyseenge Massalla Dhebas Bunefai Nihmmaa Nulaa, Hageegai Haama Kurey! - Vaguthu\nބިދޭސީންގެ މައްސަލަ، ދެބަސް ބުނެފައި ނިންމާނުލާ ހަގީގަތް ހާމަކުރޭ!\nއައިލެންޑް އެކްސްޕާޓްގެ ބިދޭސީން ފުލުހުންނަށް ހަމަލަދެނީ.\nއޭރު ހީވެފައި އޮތީ ބިދޭސީންގެ މައްސަލައަކީ ހަމައެކަނި އިޖުތިމާއީ މައްސަލައެއް ކަމަށެވެ. އެކަމުގެ ސަބަބުން ޔަގީނުންވެސް އިޖުތިމާއީ އެތައް ކަންކަމެއް ގޯސްވެގެން ހިނގައްޖެއެވެ. ނަމަވެސް މިއަދު ބިދޭސީންގެ ވާހަކަ މި ދެކެވެނީ އިޖުތިމާއީ މައްސަލައަކަށް ވުރެވެސް ބޮޑު މައްސަލައެއްގެ ގޮތުގައެވެ. ގައުމީ ސަލާމަތަށް ނުރައްކާވާ ވަރުގެ މައްސަލައެއްގެ ގޮތުގައެވެ. އިޖުތިމާއީ ބޮޑު މައްސަލައެއްގެ ގޮތުގައި ފެށިގެން ދިޔަ ބިދޭސީންގެ މައްސަލަ ގައުމީ ސަލާމަތަށް ނުރައްކާވެ ސަލާމަތީ ބާރުތަކާއި އެމީހުންނާއި ކުރިމަތިލާ ހިސާބަށް މިކަން ހިނގައްޖެއެވެ.\nބިދޭސީންގެ މައްސަލަ އަކީ އިއްޔެ އަކު އަދި މިއަދަކު ރާއްޖޭގައި ހިނގައިގެން އުޅޭ ކަމެއް ނޫނެވެ. މިއީ އެތައް ޒަމާންތަކެއްވީ ބޮޑު "ގައުމީ" މައްސަލައެކެވެ. މިކަންތައްގަނޑު ހިނގާފައި ވަނީ ވެރިކަމުގެ ބާރުތަކުގެ ތެރެއިންނެވެ. ކޮންމެ ދުވަހަކުވެސް ރާއްޖެއަށް "އޮޅުވާލައިގެން" އެތައް ސަތޭކަ ބިދޭސީންނެއް އެތެރެވެއެވެ. ދިވެހިން ފެށި މި މަސައްކަތަށް އެންމެ ފަހުން ބިދޭސީންވެސް ވަދެއްޖެއެވެ. ބައެއް މީހުން މިކަން ކުރަނީ ދިވެހިންނާއި ގުޅިގެންނެވެ. އަނެއް ބަޔަކު މިކަން ކުރަނީ ދިވެހިން ކަންކުރާ ގޮތް ވަރަށް ރަނގަޅަށް ދެނެތިބެމެ ވަކިންނެވެ.\nކޮންމެއަކަސް ބިދޭސީންގެ މައްސަލަތައް ބޮޑުވެފައިވާ މިންވަރު އެނގިގެން ދިޔައީ އެކަމުގެ ކަންބޮޑުވުންތަކާއި ގުޅިގެން ދާދިފަހުން ބޭއްވި ރައްޔިތުން މަޖިލީހުގެ ކޮމެޓީއަކަށް ޗީފް އޮފް ޑިފެންސް އަބްދުﷲ ޝަމާލް ދެއްކެވި ވާހަކަތަކާއި ގުޅިގެންނެވެ. އޭނާ ވަނީ ސިފައިން ހޯދާފައިވާ ބައެއް މައުލޫމާތުތައް މީޑިއާގެ ހާޒިރުގައި ކޮމެޓީއާ ހިއްސާ ކުރައްވާފައެވެ. ވިދާޅުވީ ރާއްޖޭގައި 179،954 ބިދޭސީން ރަޖިސްޓަރީ ވެގެން އުޅޭ ކަމަށެވެ. އަދި 66،000 އަށް ވުރެ ގިނަ ބިދޭސީން ގަވާއިދާ ހިލާފަށް އުޅޭ ކަމަށެވެ. މުޅި ޖުމްލަ ގާތްގަނޑަކަށް 250،000 އެއްހާ ބިދޭސީން އުޅޭ ކަމަށްވެއެވެ.\n"ނޭޝަނަލް ސެކިއުރިޓީ ކައުންސިލުން ބައްދަލު ކޮށްފަައި މިކަމަކީ ނޭޝަނަލް ސެކިއުރިޓީއަށް ރާއްޖެއަށް އޮތް ބޮޑު ނުރައްކަލެއް ކަމަށް ވަނީ ނިންމާފައި. އެ ހިސާބުން ފެށިގެން މި އޮތީ ވަރަށް ބޮޑަށް ނޯމަލް ޕްރޮސީޖާއަށް ވުރެ ބޮޑަށް ފާސްޓް ޓެރެކެއްގައި އެ މީހުން ހައްޔަރު ކުރުމާއި ފޮނުވާލަން ޖެހޭ މީހުން ފޮނުވުމާއި މިކަހަލަ މުހިންމު ފިޔަވަޅުތައް އެޅުމަށްޓަކައި މަޝްވަރާ ކުރެވިފައިވޭ،" ޝަމާލް ވިދާޅުވިއެވެ.\nމިއީ ކަންބޮޑުވާން ޖެހޭ ވަރުގެ ވާހަކަތަކެކެވެ. ހަމަ އެ ކޮމެޓީގައި އިންނަވާ ޑިފެންސް މިނިސްޓަރު މާރިޔާ އަހުމަދު ދީދީ ދެއްކެވި ވާހަކަތަކަކީ ވެސް ކަންބޮޑުވާ ވާހަކަތަކެކެވެ. ވިދާޅުވީ ބިދޭސީން މިފަހަކަށް އައިސް އިހުތިޖާޖު ކުރަނީ ހަމައެކަނި އެމީހުންގެ މުސާރަ އާއި ގުޅުންހުރި ކަންކަމުގައި ނޫން ކަމަށެވެ. އެކަމުގެ އަޑީގައި ބަޔަކުވާ ކަމަށް މިނިސްޓަރު ތުހުމަތު ކުރެއްވިއެވެ.\n"ކޮންމެހެން މުސާރަ ނުލިބި ހައްގެއް ހޯދަން ނިކުންނަނީކީ ނޫން، އަދި މީގަ ފޮރުވިފައިވާ ފަރާތްތަކެއް ވެސް ވާނެކަން ގަބޫލު ކުރެވޭ. އެހެންވެ އެކަންކަމާ ބެހޭ ގޮތުން ބަލާ ތަހުގީގު ކުރަމުން މިދަނީ،" މާރިޔާ ވިދާޅުވިއެވެ.\nއިކޮނޮމިކް މިނިސްޓަރު ފައްޔާޒު ތުހުމަތު ކުރައްވާ ގޮތުގައި ބިދޭސީންގެ މުޒާހަރާތަކަކީ ބަޔަކު އަޑީގައި ތިބެގެން ސިޔާސީ މަގްސަދެއް އޮވެގެން ހިންގަމުންދާ ކަމެކެވެ.\nދެ ވަޒީރުންގެ ވާހަކައިންނާއި ޗީފް އޮފް ޑިފެންސްގެ ވާހަކަތަކުން އެތަކެއް ސުވާލުތަކެއް އެބަ އުފެދެއެވެ. އެގޮތުން ބިދޭސީންގެ މައްސަލާގައި ފޮރުވިފައިވާ ކަމަށް މިނިސްޓަރު މާރިޔާ އެ ވިދާޅުވަނީ ކޮން ބައެއް ހެއްޔެވެ. މިނިސްޓަރު ފައްޔާޒު އެ ވިދާޅުވީ ސިޔާސީ ބޭފުޅުން ނުވަތަ ސިޔާސީ ޕާޓީއަކީ ކޮން ބައެއް ހެއްޔެވެ. މިއީ ރައްޔިތުންނަށް ފޮރުވައިގެން އުޅެންޖެހޭ ވަރަށްވުރެ ބޮޑު މައްސަލައަކަށްވާއިރު އެކަމުގައި އެންމެ ބަހެއް ވިދާޅުވުމަށްފަހު ރައްޔިތުންގެ ހިތްތަކަށް ސުވާލު މާކެއް ދޫކޮށް ނުލައްވާށެވެ.\nސާފުކޮށް އެނގިގެންދާ އެއްކަމަކީ މިއީ ބޮޑު "ކަޅު" ވިޔަފާރިއެއް ކަމެވެ. އެތައް ބަޔަކު މި ނުބައި ވިޔަފާރި ކޮށްގެން ޖީބުތައް ފުރައިފިއެވެ. އަދިވެސް ޖީބުތައް ފުރިފައިވާ މިންވަރު ކުޑަ ކަމުން އިތުރު މީހުން މި މަސައްކަތް ކުރަނީއެވެ. މިކަންކަން ކުރަނީ ވަރަށް ރޭވިގެންނެވެ. އެކަން ސާފުވެގެން ދަނީ ފުލުހުންނާއި ސިފައިންގެ ފްލެޓުތައް ހަދަމުން އަންނަ އައިލެންޑް އެކްސްޕާޓު ކުންފުނީގެ ބިތުފަންގި ނެގުމުންނެވެ.\nއެ މަސައްކަތް އެންމެ ފުރަތަމަ ހަވާލުކުރީ ނޫމަޑިއާއެވެ. އޭގެފަހުން އެ މަސައްކަތް ހަވާލުކުރީ ކުރިން މި ދެންނެވި އައިލެންޑު އެކްސްޕާޓުންނެވެ. މި ދެކުންފުނީގެ އެއްގޮތް ކަމަކީ ދެ ކުންފުނީގެ ވެސް އެއް ހިއްސާދާރުންތަކެއް ތިބުމެވެ. މިއީ އެމްއެމްޕީއާރްސީގެ ވައްކަމުގައި އޭރު ވެރިކަމުގައި ހުންނެވި ރައީސް އަބްދުﷲ ޔާމީނަށް ނޭނގި ނުވާނެ ކަމެކޭ ބުނާ ފަދައިން އޭރު ދައުލަތް ހިންގެވި މީހުންނަށް ވެސް ނޭނގި އޮޅުމަކުން ކޮށްފައިވާ ކަމެއް ނޫނެވެ. އެނގިތިބެ ކޮށްފައިވާ މިފަދަ ކަންކަމުގެ ސަބަބުން އާހިރުގައި ގެއްލުން ލިބިގެން ދަނީ މުޅި ގައުމަށެވެ.\nކޮންމެއަކަސް ދައުލަތުގެ އިސްވެރިންތަކެއް މިފަދަ ވާހަކަތަކެއް ދެއްކެވިއިރު މިކަމުގެ ހަގީގަތް ނުވަތަ އަސްލަށް ވާސިލުވާން އެބަޖެހެއެވެ. ރައްޔިތުންނަށް މިކަންކަމުގެ އަޑީގައި ތިބީ ކޮން ބައެއްކަން ސާފު ކޮށްދެއްވަން ޖެހެއެވެ. ގައުމީ ސަލާމަތަށް ނުރައްކާވާ ބައެއް ކަމާއި އެކަމުގެ އަޑީގައި ފޮރުވިފައިވާ ކަންކަން ހިމެނޭ ވާހަކައާ ސިޔާސީ ބަޔަކު އަޑީގައި ތިބި ކަމަށް ވިދާޅުވެ ވާހަކަ ނިންމާ ނުލައްވާށެވެ. ރައްޔިތުންނަށް ހަގީގަތް ސާފު ކޮށްދެއްވާށެވެ.\nއޮލިމްޕަސް ކައިރިއަށް އެއްވި ބިދޭސީންތަކެއް ފޮނުވާލައިފި\nޖުލައި 26, 2020 09:47\nތިކަމުގެ އަޑީގައި ތިބީ ކަރަޕުސަނުން ފުރިގެންވާ އެމްޑީޕީ މީހުން އަމިއްލަބައިކޮޅަށް ލަނޑުވަދެދާނެތީ ދިފާއުކުރަން ނޫޅުއްވާ ހަގީގަތް ހާމަކުރުން މުހިއްމު.\nޖުލައި 26, 2020 10:13\nނަކަތްބަދަލުވިދުވަހޭ ކާބޯތަކެތީގެދުވަހޭ މިނިވަންދުވަހޭ ކިޔައިގެން މާލޭގަ ހުންނަ ދަނޑިއެއްގެ ވަށާ މީހުން ޖަމާވެގެން ވަލެއްޖަހާފަ އޭގެކޮޅަށް ފޮތިގަނޑެއް ނެގުންފަދަ ކަންކަމަށް ބޮޑެތި ހަރަދުކުރުމުގެ ބަދަލުގަ މަގުހެދުމާއި ސިއްހީކަންކަންފަދަ ބޭނުމެއްހިފޭކަހަލަ ކަންކަމަށް ފައިސާ ހަރަދުކުރަންވީ.\nޖުލައި 26, 2020 10:40\nޙެޔޮނުވާނެ ތިބައިގަނޑު ޤައުމައް ފޮނުވާލަދީ\nޖުލައި 26, 2020 13:16\nކޮންމެ ކަމެއްގައިވެސް ކުރީގެ ސަރުކާރު ބޮލަށް ކަނޑާލުމުން ވަރަށް ޒިންމާދާރުކަން ކުޑަ! ކަލޭމެން ވިއްކީ އެމީހުންގެ ގޯސްވާހަކަ އެހެންވެ ކަލޭމެންނަށް ވޯޓްދީ ގޮނޑީގައި ބައިތިއްބާފައި ތިބީ! ގިނަވާހަކަ ނުދައްކާ ކަންކަން އިސްލާހް ކުރޭ!


Mabrook Eve. Mifaharu Male' Thi Kury Hama Furabandhu! - Vaguthu\nމަބްރޫކުއެވެ. މިފަހަރު މާލެ ތި ކުރީ ހަމަ ފުރަބަންދު!\nކޮވިޑް-19ގެ ވޭދަނަތައް ހަލުވި ކަމާއި އެކީ ފެތުރެމުން އަންނަ މާލެ ސިޓީ ފުރަބަންދު ނުކުރާނެ ކަމަށް ވިދާޅުވެ، މިދިޔަ އަހަރު އިއުލާނު ކުރި ފުރަބަންދަަށްވުރެ ވެސް ހަރުކަށި ފިޔަވަޅުތަކެއް މާލޭގައި އިއުލާނު ކޮށްފިއެވެ.\nމި ހަފްތާގެ އަންގާރަ ދުވަހު މާލެ ސަރަހައްދު ފުރަބަންދު ކުރާ ކަމުގެ މައުލޫމާތު ލިބިގެން "ވަގުތު" އިން ގެނެސްދިން ހަބަރެއް ރައީސް އޮފީހުގެ ތަރުޖަމާނު މީގެ ކުރިން ވަނީ ދޮގު ކޮށްފައެވެ. އޭރު ހަބަރުގައި ބުނެފައިވަނީ ބަލި އިތުރުވަމުން އަންނާތީ މާލެ ސަރަހައްދު ފުރަބަންދު ކުރުމަށް ޓެގް ޓީމުން ރައީސް އިބްރާހިމް މުހައްމަދު ސޯލިހަށް ހުށަހަޅާފައިވާ ކަމަށެވެ.\nއެހަބަރާއި ގުޅިގެން މަބްރޫކު ވިދާޅުވީ، އެފަދަ ފިޔަވަޅެއް އެޅުމަށް ނިންމާފައި ނުވާ ކަމަށެވެ. އެހެން ނަމަވެސް އޭރުވެސް ރައީސް އަށް އެފަދަ ފިޔަވަޅެއް އެޅުމަށް ޓެގް އިން ލަފާ ދީފައިވާކަން މަބްރޫކު ދޮގު ކޮށްފައެއް ނުވެއެވެ.\nއޭގެ ފަހުން އިއްޔެގެ ނޫސްވެރިންގެ ބައްދަލުވުމުގައި ވެސް މަބްރޫކު ވަނީ މާލެ ސަރަހައްދު ފުރަބަންދު ނުކޮށް ހަރުކަށި ފިޔަވަޅު މިމަހުގެ 26 ވަނަ ދުވަހުން ފެށިގެން އަޅަން ނިންމާފައިވާ ކަމަށް ވިދާޅުވެފައެވެ.\nމިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި މަބްރޫކު ވަނީ މިމަހުގެ 26 ވަނަ ދުވަހު އިއުލާނު ކުރާ ފިޔަވަޅުތައް ހިއްސާ ކޮށްފައެވެ. އެފިޔަވަޅުތަކަށް ބަލާއިރު، އެއީ 'ފުރަބަންދު' މިނަން ނުކިޔާ ފުރަބަންދު ކުރުމުގެ ފިޔަވަޅު ތަކެކެވެ.\nމަބްރޫކު ވިދާޅުވީ، މާލެ ސަރަހައްދުގައި 16 ގަޑިއިރަށް ކާފިއު ހިންގާނެ ކަމަށެވެ. އެއީ ހަވީރު 16:00 އިން ފެށިގެން ހެނދުނު 8:00 އަށެވެ.\nމީގެ އިތުރުން ކާފިއު ނޫން ވަގުތުތަކުގައި ބޭރުގައި އުޅެވޭނީ ވަކި ހާއްސަ ހުއްދައެއް އޮވެގެން ކަމަށާއި ކާފިއު ނޫން ގަޑިތަކުގައި ވެސް، މާލެ އާއި ހުޅުމާލެ އާއި ދެމެދު ދަތުރު ނުކުރެވޭނެ ކަމަށް ވަނީ ނިންމާފައެވެ. އަދި ބޭރުގައި އުޅުމަށް ކޮންމެ ގެއަކަށް ދޭނީ ދެ ފާސް ކަމަށް ވެސް ނިންމާފައެވެ.\nއެހެން ކަމުން މިއީ މީގެ ކުރިން މާލޭގައި އިއުލާނު ކުރި ފުރަބަންދަށް ވުރެ ހަރުކަށި ފިޔަވަޅުތަކެއް ކަން އެނގެއެވެ.\n-މިފަދަ ނިންމުމެއް އަދި ނިންމާފައެއް ނުވޭ. pic.twitter.com/Jm0oMhztKI\n— Mabrook Azeez (@MvSpokesperson) May 21, 2021\nމީގެ ކުރިން މާލޭގައި އިއުލާނު ކުރި ފުރަބަންދަށް ބަލާއިރު، މާލެ ސަރަހައްދުގައި އެއްގަމު އުޅަނދު ދުއްވުން މަނާ ކުރުމާއި އާއްމު ތަންތަނަށް ނުކުތުން މަނާކޮށް، މާލެ ސަރަހައްދުގެ ބަހާއި ފެރީގެ ހިދުމަތް ހުއްޓައި، މާލެ، ހުޅުމާލެ، ވިލިމާލެ، ތިލަފުށި، ގުޅިފަޅަށް މީހުން އަރައި ފޭބުން ހުއްޓާލަން އެންގިއެވެ. އެހެން ނަމަވެސް މާލެއާއި ހުޅުމާލޭ ދެމެދުގެ ދަތުރުތައް ހުއްޓާލާކަށް މީގެ ކުރީގެ ފުރަބަންދުގައެއް ބުނެފައެއް ނުވެއެވެ.\nމާލެ ސަރަހައްދުގައި ހަރުކަށި ފިޔަވަޅުތަކެއް އަޅާފައިވަނީ ކޮވިޑް-19 އަށް ގިނަ އަދަދެއްގެ ބަޔަކު އެ ސަރަހައްދުން ފައްސިވަމުން އަންނަ ދަނޑިވަޅެއްގައި ބަލި ފެތުރުން ކޮންޓްރޯލް ކުރުމުގެ ގޮތުންނެވެ.\nކޮވިޑް ޖެހިގެން 27 އަހަރުގެ ޒުވާނަކު ނިޔާވެއްޖެ\nދެ ވައްތަރުގެ ދެ ޑޯޒު ވެކްސިން ޖެހުން މައްސަލައެއް ނޫން!\nމެއި 24, 2021 21:56\nކޮވިޑުންވެސް ނާގާބިލް ވަގުންގެ ސަރުކާރުންވެސް ޖެހިފައޮތް ބަލާމުސީބާތެއް.\nމެއި 24, 2021 22:03\nމަބުރޫކު މިފަހަރު އަރާހުރީ ދޫކުރާކާށެއްނޫނެވެ ހެދުނުހާދޮގެއް މިފަހަރު ހަދާގޮތަށެވެ ފުރަބްންދު ނުވާނޭބުނެފިނަމަ ވާނެ ނުވާންހުރި ހުރިހާކަމެއް ވާނެ ގޮތަށެވެ ލޯބިވާ މަބޫއެވެ މިފަހަރު ތެދެއް ހަދަންޖެހިއްޖެނަމަ ދުވެފިލާށެވެ ތިޔައީ ރައީސްޔާމީން ވެރިކަމުގާ ފެންކުޔންފުނި އެދިރޭގާ ސޯޓްބުރީގަ ޔާމީން އިސްތިއުފާއައްގޮވަމުން މަގުމަތީގާ ފެން ކިޔު ހަދާފަ ތިބިމީހުނައް މަލާމަތްކުރަމުންދުވި މީހާއެއްވު ކަލެައްތަފާތު ކަންކަން ފެނޭތަ އާރާއި ބާރުލިބުނީމާ ސަލާމަތް ނުވެވިގެން ތިޔަތެޅެނީ ތާހިރުވެއް ކަލޭގްވީ ތިޔަވީ ރަގަޅުގޯތޭތޯއެއްޗެކޭ\nމެއި 24, 2021 22:04\nމަބުރޫކަކީ ބޮޑު ބީތާ އެއް\nމެއި 24, 2021 22:08\nމަބްރޫކް އަކީ ސަރުކާރުގެ ޕަޕެޓެއް. މިސަރުކާރަކީ ދޮގު ހަދާ އޮޅުވާ ލައިގެން އައި ސަރުކާރެއް.\nމެއި 24, 2021 22:10\nމޮޔަވެގެން ތެޅޭ ބައެއް... އަމިއްލަ އަތުން ކޮންޓްރޯލް ގެލުވާލާފަ އާންމުންނަށް ހުރިހާ ދުއްތުރާ އެއް.... ދެން އަތާ އަނގަޔާ ދިމާކުރަނީ ކިހިނެތް ތަ.... ކަލޭމެން އެކައުންޓްގަ ދައުލަތުގެ ލާރިގަނޑުން ބައެއް ދަވާލާފަ ހުއްޓަސް އަހަރެމެން ދާ އޮހޮރުވައިގެން ހޯދާ ލާރިން ކުލި ދައްކާފަ ކެވެނީ ކިރި ކިރި ޔާ..... ދެރަކަމެއް... ހުވާ.... ކަލޭ މެންނަށް ނޭނގުނަސް ކޮވިޑް ޖެހިފަ ނުބުނެވެސް ރަނގަޅުވެފަ އެބަތިބި ކިތައްމެ ބައެއް..... ކޮންމެ ބޮލަކަށް ލާރިގަނޑެއް ދޭނަމަވެސް ކަމެކޭ....\nމެއި 24, 2021 22:13\nމިމީހުން ނުކުރަން ބުނާހުރިހާކަމެއް ކުރާނެ\nމެއި 24, 2021 22:37\nފޯން ވިއްކާ ފިހާރަތައް ބަންދުތަ ؟؟\nއަހަރެން މީ އެތާ މުވައްޒަފެއް\nމެއި 24, 2021 22:57\nލޮކްޑައުން ކުރިއަސް ހައިރިސްކް މުވައްޒަ ފުން ވަޒީ ފފފފފ ފާ ޔަށް ނެރެނީ ކީއްވެތޯ؟ އެހެން ތާކަށް ނޫން މިދަނީ ، އެޗްއީއޯސީ އަށް މިނިސްޓްރީ އިން އަންގައިގެން މިދަނީ.... މީދެން ކިހާ ބޭއިންސާ ފް ކަމެއް!!!! ހައިރިސްކް މުވައްޒަފ ފުން އެޗްއީއޯސީއިން ފ ފީލްޑަށް މިހާލަތުގަ ފޮނުވުން މީ ކުރަން ހެޔޮވާވަރުގެ ކަމެއް ނޫން..... ނިކަމެތި މީހާޔަށް ނިކަމެތި ގޮތް، ކީއްކުރާނީ ވަޒީ ފ ފާ ގަ އުޅެން ބޭނުމިއްްޔާ އެޗްއީއޯސީ އަށް ދާން މިޖެހެނީ.... އެޗްއީއޯސީގަ ގައިދުރުކަމެއް ނެތް، މިނިސްޓްރީގަ މަސެއްކަތް ކުރާ ވަރަށް ވުރެ މާ ކައިރީގަ މާގާތް ގާތުގަ މަސެއްކަތް ކުރަން މިޖެހެނީ .... އަދި ނުވީތަކަށް އެކުގަ މަސެއްކަތް ކުރާ ބޭ ުފ ފުޅުންތަށް ތިއްބަވާނެ އައިސް އެހާ ކައިރީގަ... ހާދަ ބިރެއްގަނެޔޭ!!!! ހައްލެއް ބޭނުން....\nމެއި 24, 2021 23:01\nއެޗްއީއޯސީ ގެ ހާލަތު މަބްރޫކް މެންނަށް އެންގި ލައްވާނެ.. އެއީ ބޮޑު އެއް ކްލަސްޓަރ .... ނިކަން އެތާ ގައިދުރު ކަމެއް މާސްކް ނާޅާ އެއުޅޭ ބައިގަނޑު ޓެސްޓް ކޮށްލަބަލަ... މިނިސްޓަރ ކިތަންމެ ހާ ވެސް ބެސްޓް، ގޯހީ ދެން އެތާގަ އެއުޅޭ ބައިގަނޑު، އެޗްޕީއޭ މުވައްޒަފ ފުންނަށް މާސްކް އަޅަން އިންގޭނީ ދަތް ދޮޅީގަ އެކަނި...\nމެއި 25, 2021 05:54\nފުރަބަންދެއްނޫން ތީކީ ހުރިހާބޭފުޅުންވެސް ގޭގަ މަޖާކޮ‘ލާ\nމެއި 25, 2021 06:01\nމެއި 25, 2021 12:28\nވަގުތު ކުދިން ބުނީ ފުރަބަންދުކުރަނީ އަންގާރައިން ފެށިގެންނޭނު. އެހެންވެ ބުދައިން އެކަން ފައްޓަނީ.\nމެއި 25, 2021 13:31\nހެދޭ ނުހެދޭ މަބްރޫކް މެނަށް ވެސް ނޭގެނީ މިހާރު. ފުރަބަންދު ނުކުރެވެން ވީ ރަގަޅު ސަބަބެއް ބުނެވިފައެއް ނެތް. މުޅި ރާއްޖެ ކުރަންވީ ފުރަބަންދު. ކުރި ފަހަރު ވެސް އަމާ ބުނީތީ ފަރަށް ދާ ޒާތައް ކުރީމަ ވާންވީ އެންމެ ނުބައި ގޮތް އޮތީ ވެފަ.\nމިވަގުތު ޤައުމުހިންގުމުގެ ޒިއްމާއުފުއްލަން ހުންނެވީ ރައްޔިތުން އިންތިޚާބުކުރެއްވި ރައީސެއް! ޤައުމަށް ކުރިމަތިވާ ކޮންމެދަތިކަމެއްގެ ނުރައްކަލެއްގެ ޒިއްމާއުފުއްލަވާނީ ރައީސް. ރައީސަށް ލަފާއަރުވަން ޢިލްމީބޭފުޅުންވެސް ނިކުންނަވަންވީ! ދުނިޔޭގެ ޤައުމުތައް މިޙާލަތަށް ދިޔައިރު މަގުމަތި ފެނުނީ ހަނަފަސް ބިމެއްގެގޮތުގައި. ޖަރމަނީ އިޓަލީ ސްޕެއިން ފްރާންސްފަދަ ވަސީލަތްތައް ހުރިޤައުމުތައް ކުޑަކަކޫޖަހައި ބިމަށްތިރިވީ. އަހަރުމެންމިއީ ބަޔަކުދިނީމާ ކައިގެން ބޮއެގެން އުޅޭބައެއް. އަމިއްލަފުޅަށް ގެދޮރުސާފުކޮށް އަމިއްލަ ހެދުންކޮޅުދޮވެ އަމިއްލަޔަކަށް ކާން ކާއެތިކޮޅު ރޯފިލުވާނެ ޤާބިލްކަމެއް ނެތި އުޅޭބައެއް. މިހެންބުނުމުންދޮގަކަށް ނުވާނެ. ބައްޕަބަލިވީމާ ބަލަން ބަންގާޅުމީހެއް! ކައްކާ ކުނިކަހަން ފަސްމީހަކުދިރިއުޅޭގެއެއްގައި އިންޑިއާ ނޫނީބަންގާޅުމީހެއް. އަމިއްލައަތުން މަސައްކަތްކޮށްގެން ޤައުމު ކުރިޔަށްދަނީ ބަލިމަޑުވަނީވެސް. ދެއިންޗިއެއްގެ މިނުން ދޫކޮށްފިނަމަ ހިފާލަނީ ދިހަފޫޓުގައި. މިޤައުމަށް ސަރުކާރަށް ނުކަޓާވަރަށް ބޭރުމީހުން އެތެރިކުރީ މިބުނިކަންތައްވެސް އަމިއްލަޔަކަށް ނުކުރެވިގެން. ތަރައްޤީވެފައި މިއޮތީ ހުޅުމާލެއަށް ބްރިޖްމަތީ ތިންދަޅަޔަކަށް ދުއްވަނީ އެއްވެސް ކުރާނެކަމެއްނެތި ތިބެގެން. މިކަންތަކުން ރައްޔިތުން ސަލާމަތްވާންވީ. މިއީވެސް ތިމާގެ އަމިއްލަޤައުމަށް ކޮށްދެވިދާނެކަންތައް. މިއަދު ބަންދުކޮށްގެންވެސް ސަލާމަތެއް ނެތް. ބަންދުނުކޮށްގެންވެސް ހަމައެވަރު. ރަގަޅީ ކޮންގޮތެއްބާ! ބަލިމީހުނަށް ޙިދުމަތްދޭންވެސް ތިބީ ހަމަދިވެހީން. އެމީހުން އެކުރައްވާ މަސައްކަތް އެކުރައްވާ އާދޭހަށް ބީރުކަންފަތް ދެނީވެސް ހަމަދިވެހީން. ޕާޓީބާއްވާ މީހުންއެއްވެ ކުރެވޭނެ ހުރިހާކަމެއް އެބަކުރަމު. އެވެސް ސަރުކާރުގެ ޒިއްމާ. ފަރުދީ ޒިއްމާއަކީ ކޮބައިބާ.


SunOnline: Sihhee haalukolhu boduvumaa gulhigen faruvaa ah Nawaz Shareef London ah vadai gananavanee\nސިއްހީ ހާލުކޮޅު ބޮޑުވުމާ ގުޅިގެން ފަރުވާއަށް ނަވާޒް ޝަރީފް ލަންޑަނަށް ވަޑައިގަންނަވަނީ\nމުހައްމަދު ޖަވާދު ޔޫސުފު 09 Nov 2019, 23:26\nނަވާޒް ޝަރީފް ހޮސްޕިޓަލުގެ އައިސީޔޫ ގައި\nއިސްލާމް އާބާދު (ނޮވެމްބަރު 9) : ޕާކިސްތާނުގެ ކުރީގެ ބޮޑުވަޒީރު މުހައްމަދު ނަވާޒް ޝަރީފް އިނގިރޭސިވިލާތުން ސިއްޙީ ފަރުވާ ހޯދުމަށްޓަކައި ގައުމުން ބޭރަށް ވަޑައިގަތުމުގެ ހުއްދައަކަށް އެދި ހުށަހަޅާފައިވާކަން އޭނާގެ އާއިލާއިން ހާމަކޮށްފިއެވެ.\nނަވާޒް ޝަރީފުގެ އާއިލާއިން ބުނީ ނަވާޒް ޝަރީފަށް ސިއްޙީ ބޮޑެތި މައްސަލަތަކެއް ކުރިމަތިވެފައިވާކަމަށާ އޭގެތެރޭގައި ހިތުގެ މައްސަލަތަކާއި ކިޑްނީގެ މައްސަލަތައް ހިމެނޭކަމުގައެވެ. ނަވާޒް ޝަރީފަކީ ދެހާސް ސޯޅަވަނަ އަހަރު ލަންޑަންގެ ހޮސްޕިޓަލަކުން ހިތްޕުޅުގެ ބައިޕާސް އޮޕަރޭޝަނެއް ކުރައްވާފައިވާ ބޭފުޅެކެވެ.\nނަވާޒް ޝަރީފުގެ އާއިލާއިން މިހެން ބުނެފައިވާއިރު ޕާކިސްތާނުގެ ޚާރިޖީ ވަޒީރު ޝާހު މަހްމޫދު ޤުރައިޝީ ވަނީ ސިއްޙީ ފަރުވާ ހޯދުމަށްޓަކައި ގައުމުން ބޭރަށް ވަޑައިގަތުމުގެ ހުއްދަ ނަވާޒް ޝަރީފަށް ދޭނެކަމަށާ އެކަން ސަރުކާރުން އޭނާގެ އާއިލާއަށް ވަރަށް އަވަހަށް އަންގާނެ ކަމަށް ވިދާޅުވެފައެވެ. ނަމަވެސް ޤުރައިޝީ ވަނީ ބޭސްފަރުވާ ގެ ނަމުގައި ގައުމުން ބޭރަށް ވަޑައިގަތުމަށްފަހު އެނބުރި ގައުމަށް ވަޑައިނުގެން ކޮރަޕްޝަނުގެ މައްސަލައިން ފިއްލެވުމަށް ނަވާޒް ޝަރީފް މަސައްކަތް ކުރައްވަފާނެ ކަމުގެ ކަންބޮޑުވުން ފާޅުކުރައްވާފައެވެ.\nއެހެންކަމުން ފަރުވާ ހޯދުމަށް ޓަކައި ގައުމުން ބޭރަށް ވަޑައިގަތުމަކީ ކޮރަޕްޝަނުގެ މައްސަލައިން ފިއްލެވުމަށް ކުރައްވާ ކަމަށް ނުހެއްދެވުމަށް ގުރައިޝީ ނަވާޒް ޝަރީފުގެ ކިބައިން އެދިވަޑައިގެންނެވިއެވެ.\nނަވާޒް ޝަރީފުގެ ހާލުކޮޅު މިހާރު ހުރިގޮތުން އޭނާއަށް ބޭރުން ފަރުވާ ބޭނުންވާކަމަށް ޑޮކްޓަރުން ލަފާދެއްވާފައިވާކަމަށް ރިޕޯޓްތައް ބުނެއެވެ. އެކަމަށް ރިއާޔަތްކޮށް އާއިލާގެ އެދުމުގެ މަތިން ގައުމުން ބޭރަށް ފުރާވަޑައިގަތުމުގެ ހުއްދަ މިހަފްތާ ތެރޭގައި ނަވާޒް ޝަރީފަށް ދިނުމަށް ޕާކިސްތާން ސަރުކާރުން ނިންމާފައިވާކަމަށް ޚަބަރު ލިބެއެވެ.\nކޮރަޕްޝަނުގެ ކުށް ސާބިތުވެގެން7އަހަރުގެ ހުކުމެއް ތަންފީޒް ކުރައްވާ ނަވާޒް ޝަރީފް މީގެ2ހަފްތާކުރިން ލާހޯރުގެ ސާވިސަސް ހޮސްޕިޓަލަށް ގެންގޮސްފައިވަނީ ޖަލުގައި ފަރުވާދެނިކޮށް ހިތް ހުއްޓުމުގެ މައްސަލައެއް ކުރިމަތިވެގެންނެވެ. އެ ހޮސްޕިޓަލްގެ އައިސީޔޫގައި އެނދުމަތިކޮށްގެން2ހަފުތާގެ މުއްދަތަށް ފަރުވާ ދިނުމަށްފަހު ޑޮކްޓަރުން އެދިފައިވާ ގޮތަށް ނަވާޒް ޝަރީފުގެ ގެކޮޅުގައި ޚާއްސަ އައިސީޔޫ އެއް ތައްޔާރުކުރުމަށްފަހު މިދިޔަ ބުރާސްފަތި ދުވަހު އޭނާވަނީ ގެކޮޅަށް ބަދަލުކޮށްފައެވެ.\nޕަންޖާބުގައި ހުންނަ ނަވާޒް ޝަރީފުގެ ގެކޮޅުގައި ގާއިމްކޮށްފައިވާ ޚާއްސަ އައިސީޔޫ އެއް އޭނާއަށް ފަރުވާ ދެމުން ގެންދަނީ ހިތުގެ ބަލިތަކާބެހޭ ޚާއްސަ ޑޮކްޓަރުން އެގޭގައި ބައިތިއްބައިގެންނެވެ. ޕާކިސްތާނުގައި މިހާތަނަށް ނަވާޒް ޝަރީފް ތިން ފަހަރު ބޮޑުވަޒީރުކަން ކުރައްވާފައިވެއެވެ.\nނަވާޒް ޝަރީފުގެ މަގާމު އެންމެފަހުން ގެއްލުނީ 2017 އަހަރުގެ ޖުލައި މަހު އޭނާއަކީ ކޮރަޕްޝަނާ ގުޅިގެން ބޮޑުވަޒީރުކަމަށް އަހުލުވެރި ބޭފުޅެއް ނޫންކަމަށް ޕާކިސްތާނުގެ ސްޕްރީމް ކޯޓުން ކުރި ހުކުމަކާ ގުޅިގެން އަމިއްލައަށް އިސްތިއުފާ ދެއްވުމާ ގުޅިގެންނެވެ. (ނޫސްއެޖެންސީތައް)\nލޮކްޑައުން އުވާލަން ޕާކިސްތާނުން ނިންމައިފި


DhiraaguPay customerunah cash back promotion eh fashaifi\nދިރާގު ޕޭ ކަސްޓަމަރުންނަށް ކޭޝްބެކް ޕްރޮމޯޝަނެއް\n6 އޮކްޓޫބަރ 2020\nދިރާގު ޕޭ މެދުވެރިކޮށް ކުރާ ވިޔަފާރިއަކަށް ކޭޝްބެކް ނުވަތަ ދެއްކި ފައިސާއިން ބައެއް އަނބުރާ ލިބޭ ޕްރޮމޯޝަނެއް ދިރާގުން ފަށައިފި އެވެ.\nމިމަހުގެ ހަތަރުވަނަ ދުވަހު ފެށި މި ޕްރޮމޯޝަނުގެ ދަށުން ކަސްޓަމަރުންނަށް ދިރާގު ޕޭ ބޭނުން ކޮށްގެން ބިލް ދައްކާ، ރީލޯޑްކޮށް ނުވަތަ ވިޔަފާރި ކުރުމުން ވަގުތުން ބިލުގެ ފަސް ޕަސެންޓު ދިރާގު ޕޭ ވޮލަޓަށް ޖަމާވާނެ އެވެ.\nދިރާގުން ބުނީ ގިނަވެގެން 100 ރުފިޔާ ކޮންމެ ހަފްތާއެކު ކަސްޓަމަރުންގެ ދިރާގު ޕޭ ވޮލަށް ޖަމާވާނެ ކަމަށެވެ. މި ފައިސާ ޖަމާވުމުން، އެސްއެމްއެސްއެއް މެދުވެރިކޮށް ކަސްޓަމަރުންނަށް އެކަން އަންގާނެ އެވެ. އަދި ކަސްޓަމަރުންނަށް ދިރާގު ޕޭ އެޕުން “ޓްރާންސެކްޝަން ހިސްޓަރީ” ފަސޭހަކަމާއެކު ބަލާލައި، ކޭޝްބެކްގެ ގޮތުގައި ލިބުނު އަދަދު ރަނގަޅު ތޯ ވެސް ބަލާލެވޭނެ އެވެ.\nމި ދުވަސްވަރު ސާފުތާހިރު ކަމަށާއި ސަލާމަތާއި ރައްކާތެރިކަމަށް އިތުރަށް ސަމާލުވެ، ޑިޖިޓަލް ވޮލެޓާއި އޮންލައިންކޮށް ފައިސާގެ މުއާމަލާތްތައް ހިންގުމަށް ބާރު އަޅަމުންނެވެ. ދިރާގު ޕޭއަކީ މިކަމަށް ފަސޭހަ އަދި ރައްކާތެރި ހިދުމަތެކެވެ.\nދިރާގުޕޭގެ ހިދުމަތް މިހާރު ރާއްޖޭގެ އެކި ހިސާބުތަކުން 300 އަށްވުރެ ގިނަ ވިޔަފާރިތަކުން ބޭނުންކުރެ އެވެ. އޭގެ ތެރޭގައި ޑެލިވަރީގެ ހިދުމަތް ދޭ މަޝްހޫރު ކެފޭ ރެސްޓޯރަންޓް، ފިހާރަ، ސެލޫން އަދި ހޮސްޕިޓަލްތަކާއި މިނޫންވެސް އެކި ސިނާއަތްތަކުގެ ވިޔަފާރިތައް ހިމެނެ އެވެ.\nދިރާގު ޕޭ މެދުވެރިކޮށް ކޮންމެ ނެޓްވޯކެއްގެ، ކޮންމެ މޯބައިލް ފޯނަކުންވެސް ތަކެއްޗާއި ހިދުމަތްތަކަށް ފައިސާ ދައްކާ، ފައިސާ ޖަމާކޮށް އެކަކު އަނެކަކަށް ފައިސާ ޓްރާންސްފާ ވެސް ކުރެވޭނެ އެވެ. ދިރާގު ޕޭއަށް “ކޭޝް އިން” ނުވަތަ ފައިސާ ޖަމާކުރަން ދިރާގު ޕޭ އެޕް އަދި ދިރާގު ވެބްސައިޓުން ބޭންކް ޓްރާސްފާ ބޭނުންކުރެވޭނެ އެވެ.


KBC promo Amitabh shoot kuree geygai amilla ah\nކޭބީސީ ޕްރޮމޯ އަމީތާބު ޝޫޓްކުރީ ގޭގައި އަމިއްލައަށް\nއަމީތާބު ބައްޗަން އަކީ ހުނަރުވެރި އެކްޓަރެއްގެ އިތުރުން ވަރަށް ގާބިލް މީހެއްކަން ވެސް ސާބިތުކޮށްދީފި އެވެ. އޭނާގެ މަޝްހޫރު ޓީވީ ޝޯ "ކޯން ބަނޭގާ ކްރޯޅްޕަތީ" (ކޭބީސީ) ގެ އާ ސީޒަންގެ ފުރަތަމަ ޕްރޯމޯ އަމީތާބު ވަނީ އޭނާގެ ގޭގައި ހުރެގެން އަމިއްލައަށް ޝޫޓްކޮށްފަ އެވެ. މި ޝޯ ދައްކާތާ 20 އަހަރު ފުރުން މި އަހަރު ފާހަގަ ކުރާއިރު ޝޯގެ ޕްރޮމޯ އަމީތާބު ޝޫޓް ކުރީ ޑައިރެކްޓަރު ނިތޭޝް ތިވާރީގެ އެހީތެރި ކަމާއެކު ގައެވެ.\nއެންމެ ފުރަތަމަ ޕްރޮމޯ އިންނާނެ ގޮތް ރާވާ ހެދީ ޑައިރެކްޓަރެވެ. އަދި ވީޑިއޯގެ ފުރަތަމަ މަންޒަރުން ފެށީގެން އޭނާ ތައްޔާރުކޮށް އަމީތާބާ ޝެއާ ކުރި އެވެ. ނިތޭޝް ބުނީ ގޭގައި ޕްރޮމޯ ތައްޔާރު ކުރުން ބޮޑު ގޮންޖެހުމަކަށް ވިޔަސް އޭނާ އެކަން ނިންމާ އަމީތާބާ ޝެއާ ކުރީ އޭނާގެ ޚިޔާލެއް ހޯދާށެވެ.\nއޭނާ ތައްޔާރުކޮށްފައިވާ ގޮތަށް އަމީތާބު އަމިއްލައަށް ގޭގައި އެ ޕްރޮމޯ ޝޫޓްކުރީ ކަމަށް އަމީތާބުގެ "ބޫތުނާތު 2" ގެ ޑައިރެކްޓަރު ނިތޭޝް ބުންޏެވެ.\nމި ޝޯ ޓެލެކާސްޓްކުރާ ސޮނީ ޓީވީން މި ޕްރޮމޯ އަންނަ މޭ 9-22 އަށް ދައްކަން ވަނީ ހަމަޖެހިފަ އެވެ. މި ދެ ހަފުތާ ތެރޭ ކޮންމެ ދުވަހަކު ވަކި ސުވާލެއް އަމީތާބު ބެލުންތެރިންނަށް ހުށަހަޅަން ވަނީ ހަމަޖެހިފަ އެވެ.\nމި އިޝްތިހާރު ސޮނީގެ ޑިޖިޓަލް ޕްލެޓްފޯމް ސޮނީ ލިވް އިން ވެސް ދައްކާނެ އެވެ. މި ޝޯގެ އޮންލައިން އޮޑިޝަންތައް ބާއްވަން ހަމަޖެހިފައިވަނީ ސޮނީ ލިވް އިންނެވެ. އޮޑިޝަންގައި ޖީކޭ ޓެސްޓާއި އޮންލައިން ސަބްމިޝަން ވެސް އޮންނާނެ އެވެ.\nކޭބީސީގެ ޕްރޮމޯޝަން ވެސް މިފަހަރު ގުޅުވާލާފައިވަނީ ކޮރޯނާވައިރަހާ އެވެ. އެހެންކަމުން ޝޯގެ މިފަހަރުގެ ޓެގްލައިނަކީ "ކޮންމެ އެއްޗެއް ވެސް ހުއްޓުމަކަށް ގެނެވިދާނެ އެވެ. ހުވަފެނަކަށް ހުއްޓުމެއް ނާންނާނެ އެވެ."\nފިލްމު ކުޅުން ހުއްޓާލަން އުޅުނިން: އަބީޝެކް\nއަމީތާބާއެކު ފިލްމެއް ކުޅެވޭތީ ރަޝްމިކާ އުފަލުން\nމީހެއްގެ ފިރިއެއް ދެކެ ލޯބިވި ސުވާލު ކުރަން ރޭކާ އެދެފި\n"ބްލެކް" އެހާ މޮޅު ފިލްމަކަށްވީ ކީއްވެ؟


ލޯކަލް ކައުންސިލްތަކުގެ އިންތިޚާބުގައި، ލ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ މަޢުލޫމާތު\n2014 ޖެނިއަރީ 18 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބުގައި، ލ.އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަހައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nމި ފޮށްޓަށް ވޯޓުލާނީ އިސްދޫ ރައްޔިތުންނާއި، އިސްދޫގައި ދިރިއުޅޭ އެހެނިހެން ރަށްރަށުގެ މީހުންނެވެ.\nމި ފޮށްޓަށް ވޯޓުލާނީ ގަމު ތުނޑީއަވަށު މީހުންނާއި ގަމު ތުނޑީއަވަށުގައި ދިރިއުޅޭ އެހެނިހެން ރަށްރަށުގެ މީހުންނެވެ.\nޙަމަދުބިންޚަލީފާއަލްޘާނީސްކޫލް (ކުރީގެގަޠަރުއަމީރު ސްކޫލް)\nމި ފޮށްޓަށް ވޯޓުލާނީ ގަމު މަތިމަރަދޫ އަވަށުގެ ރައްޔިތުންނާއި މަތިމަރަދޫ އަވަށުގައި ދިރިއުޅޭ އެހެނިހެން ރަށްރަށުގެ މީހުންނެވެ.\nމި ފޮށްޓަށް ވޯޓުލާނީ ގަމު މުކުރިމަގު އަވަށު ރައްޔިތުންނާއި މުކުރިމަގު އަވަށުގައި ދިރިއުޅޭ އެހެނިހެން ރަށްރަށުގެ މީހުންނެވެ.\nމި ފޮށްޓަށް ވޯޓުލާނީ ގަމު ތުނޑީ އަވަށުގެ ޚާއްޞަ ދަފްތަރުގައިވާ މީހުންނާއި (ލ.ކަޅައިދޫ، ލ. މުންޑޫ، ލ. މާބައިދޫ، ގއ. ދިޔަދޫ އިން ލ.ގަމަށް ބަދަލުކުރި) ތުނޑީ އަވަށުގައި ދިރިއުޅޭ އެހެނިހެން ރަށްރަށުގެ މީހުންނެވެ.\nމާވަށު ސްކޫލް ހޯލުގެ އިރުމަތީ ކޮޅުގައި\nމި ފޮށްޓަށް ވޯޓުލާނީ މާވަށު ގުލްޝަނީ މަގާއި ރަށްދެބައިމަގު ގުޅުނު ހިސާބުން ދެކުނު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nމާވަށު ޕްރީ ސްކޫލް އިމާރާތުގައި\nމި ފޮށްޓަށް ވޯޓުލާނީ މާވަށު ގުލްޝަނީމަގާއި ރަށްދެބައިމަގު ގުޅުނު ހިސާބުން އުތުރު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނާއި، މާވަށުގައި ދިރިއުޅޭ އެހެނިހެން ރަށްރަށުގެ މީހުންނެވެ.\nމި ފޮށްޓަށް ވޯޓުލާނީ ފޮނަދޫ ރަށްވެހިމަގާއި އާބާދީމަގާއި ދެމެދުގައި ހިމެނޭ ގޭގޭގެ ރަޖިސްޓަރީގައިވާ (މެދު އަވަށާއި ބަރާސީލު އަވަށް) މީހުންނެވެ.\nސިރާޖުއްދީން ޕްރީ ސުކޫލް\nކައުންސިލް އިދާރާގެ ގްރައުންޑް ފްލޯރ\nމި ފޮށްޓަށް ވޯޓުލާނީ ކަލައިދޫ ރައްޔިތުންނާއި، ކަލައިދޫގައި ދިރިއުޅޭ އެހެނިހެން ރަށްރަށުގެ މީހުންނެވެ.\n12 ޞަފަރު 1435\n15 ޑިސެންބަރު 2013\nޕަބްލިޝްކުރި ތާރީޚު: 18 ޑިސެންބަރު 2013


Suspend kohfaanethee jehilumen nuvey : Naash Suspend kohfaanethee jehilumen nuvey : Naash\nވިކްޓްރީ ސަސްޕެންޑްކޮށްފާނެތީ ބިރެއް ނުގަނޭ - ނާޝް\nއެފްއޭއެމްގެވެރިން ބަދަލް ކުރުމަށް ވިކްޓްރީން އިސްނެގުމުން ކުލަބް ސަސްޕެންޑްކޮށްފާނެ ކަމުގެ އެއްވެސް ބިރެއް ނެތްތަކަށް ވިކްޓްރީ ސްޕޯޓްސް ކުލަބުން ބުނެފިއެވެ. އެފްއޭއެމްގެ ލީޑާޝިޕްއާއި މެދު ހިތްހަމަނުޖެހިގެން، އެކްސްޓްރ އޯޑިނަރީ ކޮންގްރެސްއެއް ބާއްވައި ދިނުމަށް އެދި ވިކްޓްރީންވަނީ 19 ކުލަބެއްގެ ސޮއިއާއެކު އެފްއޭއެމަށް ހުށައަޅާފައިއެވެ. އެކްސްޓްރާ އޯޑަނަރީ ކޮންގްރެސްއެއް ބާއްވައި ދިނުމަށް އެދި އެފްއޭއެމަށް ހުށައަޅާފައިވަނީ ވިކްޓްރީ ސްޕޯޓްސް ކްލަބުގެ ޗެއާމަން ޑރ. އިބްރާހިމް ނާޝިދު (ނާޝް) އާއި ވައިސް ޗެއާމަން މައުރޫފް އަޙުމަދު (މާއްޓޭ)އެވެ. ވިކްޓްރީ ސްޕޯޓްސް ކުލަބްގެ ޗެއާމަން ޑރ. އިބްރާހިމް ނާޝިދު ވިދާޅުވީ އެފްއޭއެމްގެ ލީޑަރޝިޕް ބަދަލުކުރުމަށް ވަރަށް ގިނަ ކުލަބްތަކުން އެދޭކަމަށާއި ވިކްޓްރީން މިކަން ކުރުމަށް އިސްނަގަން ޖެހުނީ، މިކަން ކުރުމަށް އެންމެ ކުރިން މަސައްކަތް ކުރި ނިއުރޭޑިއަންޓް އެފްއޭއެމުން ސަސްޕެންޑްކޮށްފައިވާތީއެވެ. ނާޝިދު ވިދާޅުވީ ވޯޓްލެވޭ 24 ކުލަބްގެ ތެރެއިން 19 ކުލަބުން މިކަމަށް އެދުމުން އެއީ އެފްއޭއެމް ފެއިލްވެފައިވާކަން ދައްކުވައިދޭކަމެއްކަމަށާއި ރާއްޖޭގެ ފުޓްބޯޅަ މިހާރު ވެއްޓިފައިވާ ވަޅުގަނޑުން ސަލާމަތް ކުރުމަށް އެފްއޭއެމްގެ ލީޑަރޝިޕް ބަދަލް ކުރަންޖެހޭކަމަށެއެވެ.\n"މިއީ އެއްވެސް ވަރަކަށް ވިކްޓްރީ ސަސްޕެންޑް ކުރަންޖެހޭ ވަރުގެ ކަމެއް ނޫން. އެފްއޭއެމްގެ އަސާސީ ގަވާއިދާއި އެއްގޮތަށް އަޅުގަނޑުމެން މަސައްކަތް ކުރަމުން މިދަނީ. ވިކްޓްރީ ސްޕޯޓްސް ކުލަބްގެވެސް ދަރަނި އެބަހުރި. ކުޅުންތެރިންނަށްވެސް މުސާރަ ނުދެވި އެބަހުރި. އަޅުގަނޑުމެން މިބަލަނީ އެދަރަނި ތައްކަން. އަޅުގަނޑުމެންނަކީ ކުލަބްއެއް. އަޅުގަނޑުމެންނަށް އެދަރަނި ދެއްކޭނެ. އަޅުގަނޑުމެން އެފްއޭއެމްއަށް އެއްބާރުލުންދެން. ދެން ބޭނުންވަނީ އެފައިސާ ދެއްކޭނެ ގޮތެއް ހޯދުން."\nއެފްއޭއެމުންވަނީ މިއަންނަ މަހުގެ 25ވަނަ ދުވަހު ކޮންގްރެސްއެއް ބާއްވަން ތާވަލްކޮށްފައެވެ. އެފްއޭއެމްގެ އަސާސީ ގަވާއިދު ބުނާ ގޮތުގައި ވޯޓް ލެވޭ 50 އިން ސައްތަ ކްލަބްތަކުން އެފްއޭއެމްގެ އެކްސްކޯ ބަދަލުކުރުމަށް ހުށަހަޅައިފި ނަމަ 15 ދުވަހުގެ ތެރޭ އެކްސްޓްރާ އޯޑިނަރީ ކޮންގްރެސްއެއް ބާއްވައި މައްސަލަތައް އެޖެންޑާކުރަން ޖެހެއެވެ.\nސީދާ3ސެޓުން ނޭޕާލް ބަލިކޮށް، ރާއްޖެ ސެމީ ފައިނަލަށް\nޔޫތު މިނިސްޓްރީ އާ ދެކޮޅަށް ނެރެދޭން އެދުނު އަމުރު ނެރެނުދިން\nނެއްލައިދޫ ކައުންސިލް ކަޕުގައި ހިންގި ހަމަނުޖެހުންތަކާއި ގުޅިގެން އަދަބު ދީފި


Fuluhun hadhanee buhuthaanu dhogu kamah Maumoon vidhaalhuvi: Vakeelun\nފުލުހުން ހަދަނީ ބުހުތާނު ދޮގު ކަމަށް މައުމޫން ވިދާޅުވި: ވަކީލުން\nރައީސް މައުމޫންގެ ގާނޫނީ ވަކީލުން މިރޭ ބޭއްވި ނޫސްވެރިންގެ ބައްދަލުވުމުގެ ތެރެއިން - އަހުމަދު ޝުރާއު | އަވަސް\nކުއްލި ނުރައްކަލުގެ ހާލަތު އިއުލާންކޮށް އެންމެ ފުރަތަމަ ވެސް ހައްޔަރުކުރި، ކުރީގެ ރައީސް މައުމޫން އަބްދުލް ގައްޔޫމްއަށް އެކި ތުހުމަތުތައްކޮށް ފުލުހުން ހަދަމުން ދަނީ ބުހުތާނު ދޮގު ކަމަށް ރައްޔިތުންނަށް ދެންނެވުމަށް އެމަނިކުފާނު ވިދާޅުވެފައިވާ ކަމަށް ވަކީލުން ވިދާޅުވެއްޖެ އެވެ.\nރައީސް މައުމޫންގެ ވަކީލުންގެ ޓީމުން މިއަދު އެމަނިކުފާނުގެ އަނބިކަނބަލުން ގެކޮޅު ކަމަށްވާ އެންދެރިމާގޭގައި ހުންނަ އޮފީހުގައި ބޭއްވި ނޫސްވެރިންގެ ބައްދަލުވުމުގައި ފުލުހުން ކުރަމުންދާ ތުހުމަތުތަކާ ގުޅޭ ގޮތުން ރައީސް މައުމޫންގެ ބަސްފުޅު ވިދާޅުވެފައިވެ އެވެ. އަދި، ފުލުހުން ދައްކަނީ އެއްވެސް އަސާސެއް ނެތް ވާހަކަތަކެއްކަން ވަކީލުން ވެސް ފާހަގަކުރައްވާފައިވެ އެވެ.\n"ރައީސް މައުމޫން ދެންނެވީ އެއީ ކަނޑައެޅިގެން ދޮގޭ، ތިމަންނައަކީ މީހުންނަށް ފައިސާ ދީ ރިޝްވަތު ހަދާ އުޅޭ މީހެއް ނޫން ކަމަށް، އެކަމާ ބެހޭ ހެއްކެއް ވެސް ނުހުންނާނެއޭ، ރައީސް މައުމޫން ވިދާޅުވަނީ ހެއްކެއް ހުރިއްޔާ ދައްކަބަލާށޭ، ލިބިފަ ހުރި އެއްޗެއް، ތިމަންނާ ޗެލެންޖް ކުރަމޭ އެކަހަލަ އެއްވެސް އެއްޗެއް ނުހުންނާނެކަން، ކަނޑައެޅިގެން އެއީ ދޮގެކޭ، އެކަހަލަ އެއްވެސް ކަމެއް ވެސް ކުރައްވާފައެއް ނޯންނާނެއޭ، އެކަހަލަ އެއްވެސް ލިޔުމެއް ނުހުންނާނެއޭ، އެކަހަލަ ކަމަކާ ގުޅޭ ގޮތުން މީހަކާ ވާހަކަ ވެސް ދައްކާފައި ނުވާނެއޭ،" ރައީސް މައުމޫންގެ ވަކީލުންގެ ޓީމުގައި ހިމެނިވަޑައިގަންނަވާ ކުރީގެ ޑެޕިއުޓީ ޕީޖީ ހުސެއިން ޝަމީމް ވިދާޅުވި އެވެ.\nރައީސް މައުމޫނަށް ފުލުހުން ކުރާ ތުހުމަތުތަކަކީ، ފަނޑިޔާރުންނާއި މަޖިލިސް މެންބަރުންނަށް ރިޝްވަތު ދެއްވުމާއި ގާނޫނާ ހިލާފަށް ވެރިކަން ވައްޓާލަން އުޅުމާއި ޝަރީއަތަށް ނުފޫޒު ފޯރުވުމާއި ސަލާމާތީ ބާރުތައް ބައިބާ ކުރުމާއި ނުފޫޒު ފޯރުވުން ހިމެނެ އެވެ. އެކަމާ ގުޅޭ ހެކިބަހާއި ހެލި ލިބިފައި ކަމަށް ފުލުހުން ވަނީ ބުނެފަ އެވެ. ކަމާ ގުޅޭ ބައެއް ލިޔެކިޔުންތައް ކަޅު ފޮއްޓަކުން ފެނުނު ކަމަށް ވެސް ވަނީ ބުނެފައިވެ އެވެ.\nއެ ފޮއްޓާ ގުޅޭ ގޮތުން ވެސް ޝަމީމް ވާހަކަ ދެއްކެވި އެވެ. އެ ފޮށި ފުލުހުންނަށް ފެނުމުގެ ކުރިން ފޮއްޓެއް ފެންނާނެ ކަމަށް ރައީސް އަބްދުﷲ ޔާމީން ވިދާޅުވިކަން އޭނާ ފާހަގަކުރެއްވި އެވެ.\n"ފޮށި ފެނުމާ ގުޅޭ ގޮތުން ވެސް އިލްހާމެއްބާ މިވީ؟، އެ ފޮށީގަ ހެކި ހުންނާނެ ކަމާއި ފޮށި ފެންނާނެކަން އެމަނިކުފާނު މާކުރިން ވިދާޅުވި، އެހެންވީމަ އެއީ ކިހިނެއް ހިނގާފައިވާ ކަމެއްކަމާމެދު އަޅުގަނޑުމެންނަށް ސުވާލު އުފެދޭ، ފުލުހުންގެ ކަންކަން ހުންނަ ގޮތުން އެބަ ދިމާވޭ ފޮށި ފޮއްޓަށް އެއްޗެހި ލުމުގެ ކަންކަން، އަދި ހާއްސަކޮށް ސިޔާސީ ދާއިރާގައި މަސައްކަތް ކުރާ މީހުންނަށް އިއްތިފާގުން މިކަން މި ދިމާވަނީ ވެސް، އެހެންވީމަ މި ފޮށީގެ ކަންތަކަކީ ކަނޑައެޅިގެން ދޮގެއް، ފޮށި މި ފެނުނީ މާފަހުން، އަދި އެ ފޮއްޓަކު ހެކި ހުރި ކަމަށް އެ ފޮށި ބަލާ ފާސްކޮށްފަ ދިން ލިޔުމަކު ވެސް ނެތް، ފޮއްޓެއް ނުފެންނަ ކަމަށް ފުރަތަމަ ލިޔުން ވެސް ދެއްވީ، އެ ފޮށިން ހެއްކެއް ފެނުނިއްޔާ އެއީ ފުލުހުން ލާފައިވާ އެއްޗަކަށް ވާނީ، އެއީ ލިޔުންތަކުން އެނގޭކަށް ނެތް އެ ފޮށިން އެއްވެސް އެއްޗެއް ފެނުނު ކަމެއް،" ޝަމީމް ވިދާޅުވި އެވެ.\nގާނޫނީ ޓީމުގައި ހިމެނިވަޑައިގަންނަވާ ވަކީލް މައުމޫން ހަމީދު ވިދާޅުވީ، ތަހުގީގަށް އެއްބާރުލުން ނުދެއްވާ ކަމަށް ފުލުހުން މިއަދު ބުނި ބުނުމަކީ ސީދާ ދޮގެއް ކަމަށެވެ. މިހާތަނަށް ރައީސް މައުމޫނާއި އެމަނިކުފާނުގެ ދަރިކަލުން އަހުމަދު ފާރިސް މައުމޫނާއި ދަނބިދަރިކަލުން މުހައްމަދު ނަދީމްއާ އެއްވެސް ސުވާލެއް ތަހުގީގުގައި ކޮށްފައި ނުވާ ކަމަށެވެ.\nވަކީލް ޝަމީމް: އޭނާ ވަނީ ސަސްޕެންޑްކޮށްފަ - އަހުމަދު ޝުރާއު | އަވަސް\nމިއަދު ބޭއްވި ފުލުހުންގެ ނޫސްވެރިންގެ ބައްދަލުވުމުގައި ފުލުހުންގެ ސްޕޯކްސްޕާސަން، އަހުމަދު ޝިފާން ވިދާޅުވީ، މައްސަލައިގެ ތަހުގީގު ބާރަށް ކުރިއަށްދާއިރު، ބައެއް ފަރާތްތަކުން އެ މައްސަލައިގައި ހެކި ދިނުމަށް އިންކާރުކޮށްފައިވާ ކަމަށެވެ. އެފަދަ ފަރާތްތަކުން ތަހުގީގަށް ހުރަސް އަޅައި ފުލުހުންގެ ދައުރަށް ދަތިކުރި ކަމުގެ މައްސަލަ ބަލައި އެ މައްސަލައިގައި ދައުވާ ކުރަން ވަރަށް އަވަހަށް ޕީޖީއަށް ފޮނުވާނެ ކަމަށް ވެސް ވިދާޅުވެފައިވެ އެވެ.\nމައުމޫން ހަމީދު ވިދާޅުވީ، ކޮރަޕްޝަނާއި ފަސާދައިގެ ސަގާފަތެއް ދަމަހައްޓަން ބޭނުންވާ ބަޔަކު އެބަ އުޅޭ ކަމަށާއި އެކަމާ ދެކޮޅަށް އެކަން އިސްލާހުކުރުމަށް އުޅޭ ކޮންމެ މީހަކު ހައްޔަރުކޮށް މައްސަލައެއް އުފައްދަމުންދާ ކަމަށެވެ. ރައީސް މައުމޫން ދެކެވަޑައިގަންނަވާ ގޮތުގައި އެމަނިކުފާނާއި އެމަނިކުފާނުގެ އާއިލާ ބޭފުޅުން ހައްޔަރުކޮށްފައިވަނީ އެމަނިކުފާނުގެ ދެކެ ބިރުން ކަމަށް މައުމޫން ހަމީދު ވިދާޅުވި އެވެ. އެކަން ވަރަށް ސާފުކޮށް މިހާރު އެބަ އެނގޭ ކަމަށެވެ. ގާނޫނުގެ ސިފަ ޖައްސައިގެން ގާނޫނާ ހިލާފު ކަންކަން ބަޔަކު ލައްވާ ކުރުވަމުންދަނީ އެހެންވެ ކަމަށެވެ.\n"ރައީސް މައުމޫން ވިދާޅުވަނީ ތިމަންނަ އެއްވެސް ޖިނާއީ ކުށެއް ނުހިންގަމޭ، ގާނޫނީ އިޖުރާއަތާ އެއްގޮތަށް ކަން ކުރައްވާށޭ، އޭރަށް ޖަވާބު ދާރީވާނަމޭ،" މައުމޫން ހަމީދު ވިދާޅުވި އެވެ.\nޝަމީމް ވިދާޅުވީ، އެމަނިކުފާނު ފެއްޓެވި އިސްލާހީ މަސައްކަތްޕުޅުގައި އެއްވެސް ފަސް ޖެހުމެއް ނެތި ހުންނަވާނެ ކަމަށް ވިދާޅުވި ކަމަށެވެ. އަދި އެމަނިކުފާނުގެ މައްޗަށް ދޮގު ތުހުމަތުތަކެއްކޮށް އެ ވާހަކަ ދައްކާ ފަރާތްތަކާ ދެކޮޅަށް ދައުވާ ކުރާނެ ކަމަށް އެމަނިކުފާނު ވިދާޅުވެފައިވާ ކަމަށް ވެސް ޝަމީމް ވިދާޅުވި އެވެ.\n"އަޅުގަނޑަށް ދެ ދުވަހަށް މި ބައްދަލުވިއިރު ވެސް އެމަނިކުފާނުގެ މޫނުފުޅު މަތިން އެއްވެސް ކަހަލަ ނުތަނަވަސް ކަމެއް ވެސް ފެންނާކަށް ނެތް، ވަރަށް ހަމަޖެހިގެން ހުންނަވަނީ، އެމަނިކުފާނަށް އެނގިވަޑައިގަންނަވާ ކަންތައްތައް ހިނގަމުން މިދާ ގޮތް، ވަރަށް ސާބިތުކަމާއެކު ވަރަށް މަޑުމައިތިރިކަމާއެކު ވިދާޅުވަނީ އެމަނިކުފާނު ބޭނުންފުޅުވާ ވާހަކަތައް،" ޝަމީމް ވިދާޅުވި އެވެ.\nވަކީލުން ވަނީ ކުއްލި ގޮތަކަށް ރައީސް މައުމޫން ކަރެކްޝަންގެ ބެލުމުގެ ދަށުން ފުލުހުންގެ ބެލުމުގެ ދަށަށް ބަދަލުކޮށް، ވަކީލުންނާ ބައްދަލުކުރުމަށް 30 މިނެޓް ދޭން ނިންމި ނިންމުމަށް ފާޑުވިދާޅުވެފަ އެވެ. ޝަމީމް ވިދާޅުވީ، އެފަދަ އުސޫލުތައް ޓްވީޓްތަކުން ކަނޑަނޭޅޭނެ ކަމަށެވެ. އަމަލުކުރަން ޖެހޭ އުސޫލެއް ނެތްނަމަ އެ އުސޫލެއް ގެޒެޓްކޮށް ލިޔުމުން ފެންނަން އޮންނަން ޖެހޭނެ ކަމަށެވެ. އުސޫލަކީ ހިތުހުރި ގޮތަކަށް ކަންކުރުން ނޫން ކަމަށެވެ.\nގާނޫނީ ވަކީލް މުހައްމަދު ފައިސަލް ވިދާޅުވީ، ބޮޑެތި ތުހުމަތުތަކެއް ކުރާއިރު އެކަމާ ގުޅޭ ގޮތުން ވާހަކަ ދެއްކުމަށް ދުވާލަކު 30 މިނެޓް ލިބުމަކީ އެއްގޮތަކަށް ވެސް އެކަށީގެންވާ ވަގުތެއް ނޫން ކަމަށެވެ. އެ ބަދަލު ގެނެސްފައިވަނީ ވެސް ވަކީލުންނާ ބައްދަލުކުރުމުގެ ފުރުސަތު ހަނިކުރުމުގެ މަގުސަދުގަ ކަމަށް ފައިސަލް ވިދާޅުވި އެވެ. ކުއްލި ނުރައްކަލުގެ ހާލަތުގައި ވެސް ވަކީލުންގެ ފުރުސަތު އެއްގޮތަކަށް ވެސް ހަނިނުކުރެވޭނެކަން ގާނޫނު އަސާސީގައިވާކަން އޭނާ ފާހަގަކުރެއްވި އެވެ.\nމީގެއިތުރުން، ރައީސް މައުމޫނާއި ނަދީމް އަދި ފާރިސް ބަންދުގެ މުއްދަތަށް ކޯޓަށް ހާޒިރުނުކުރާ މައްސަލަ ވެސް ވަކީލުން ފާހަގަކުރެއްވި އެވެ. މައުމޫން ހަމީދު ވިދާޅުވީ، 24 ގަޑިއިރު ތެރޭގައި ފަނޑިޔާރެއްގެ މައްޗަށް ބަންދު ޖެހުމަށް ހާޒިރުކުރުމުގެ މާއްދާ ގަރާރު އިސްލާހުކޮށް ސަސްޕެންޑްކުރީ، ރައީސް މައުމޫނާއި ނަދީމް ހައްޔަރުކުރުމުގެ ފަހުން ކަމަށެވެ. އެހެންވެ އެ ދެ ބޭފުޅުން ހައްޔަރުކުރިއިރު އެ މާއްދާއަށް އަމަލުކުރަމުންދާތީ އެ ބޭފުޅުން ކޯޓަށް ހާޒިރުކުރަން ޖެހޭނެ ކަމަށެވެ. މިހާރު އެ ބޭފުޅުން އެ ތިއްބެވީ ގާނޫނާ ހިލާފު ބަންދެއްގައި ކަމަށް ވެސް މައުމޫން ހަމީދު ވިދާޅުވި އެވެ.\nފާރިސް މައުމޫން ހައްޔަރުކުރީ ގަރާރަށް އިސްލާހު ގެނެސް، އެ މާއްދާ ސަސްޕެންޑްކުރުމަށްފަހު އެވެ. ނަމަވެސް ފާރިސްއަކީ މަޖިލިސް މެންބަރަަކަށްވާއިރު، މަޖިލިސް މެންބަރެއް ހައްޔަރުކުރަން ޖެހޭނީ ފަނޑިޔާރަކު ނެރޭ އަމުރަކުން ކަމަށް ގާނޫނުގައި ބުނެފައިވާއިރު ބަންދާމެދު ވެސް ގޮތެއް ނިންމަން ޖެހޭނީ ފަނޑިޔާރެއްގެ އަމުރެއްގެ ދަށުން ކަމަށެވެ. އެހެން ނޫންނަމަ އެ ގާނޫނުން ލިބޭ ރައްކާތެރިކަމެއް ނުލިބޭ ކަމަށެވެ. އެހެންވެ، ފާރިސް މިހާރު އެ ހުންނެވީ ގާނޫނާ ހިލާފު ބަންދެއްގައި ކަމަށް މައުމޫން ހަމީދު ވިދާޅުވި އެވެ.\n1 ފެބުރުއަރީގެ އަމުރު ކުއްލި ނުރައްކަލުގެ ހާލަތު ރައީސް މައުމޫން އަބްދުލްގައްޔޫމް


ބައިލައްކަ ރުފިޔާގެ ޤުރުއާން މުބާރާތެއް ބާއްވަނީ\nއެއްވަނަ އަށް ހޮވޭ ފަރާތަކަށް ބައިލައްކަ ރުފިޔާގެ ފައިސާގެ އިނާމު ހުށަހަޅައިގެން އޭދަފުށީ ދާއިރާގެ މަޖިލިސް މެންބަރު (ރެޑްވޭވް ސަލީމް) ގެ ބައްޕަ އަލްމަރުޙޫމް އަބްދުއްރަހްމާން މުހައްމަދުގެ ހަނދާނުގައި އެ އާއިލާއިން އޭދަފުށީ ގުރުއާން މުބާރާތެއް ބާއްވަން ނިންމައިފި އެވެ.\nއެ އާއިލާއިން ބުނި ގޮތުގައި މި މުބާރާތް ބޭއްވުމުގެ މަގްސަދަކީ އޭދަފުށީގައި ތަޖްވީދު މަގަށް ޤުރުއާން ކިޔަވަން ދަންނަ ޖީލެއް އުފެއްދުމާއި ކުޑަކުދިންނާއި ބޮޑެތި މީހުންގެ ހިތްތަކުގައި ޤުރުއާނަށް އޮންނަ ލޯބި އިތުރު ކުރުމާއެކު ޤުރުއާން ކިޔެވުމުގެ އާދަ އަށަގެންނެވުމެވެ.\nއަންނަ ފެބްރުއަރީ މަހުގެ ތެރޭ ފެށުމަށް ހަމަޖެހިފައިވާ މި މުބާރާތް ކުރިއަށް ގެންދިއުމަށް ހަމަޖެހިފައިވަނީ ތިން ކެޓަގަރީއަކަށް ބަހާލައިގެންނެވެ. އެއީ 16 އަހަރުން މައްޗާއި 16 އަހަރާއި 10 އަހަރާ ދެމެދާއި 10 އަހަރުން ދަށުގެ ބައެކެވެ.\nމި މުބާރާތުގައި ބައިވެރިވެވޭނީ އޭދަފުއްޓަށް އުފަން އޭދަފުށީގައި ދިރިއުޅޭ އޭދަފުށީގެ ރައްޔިތުންނަށެވެ.\nމި މުބާރާތުގައި ބައިވެރި ކުރުމަށް ހަމަޖެހިފައިވަނީ ފޯމު ހުށަހަޅާފައިވާ ފަރާތްތަކުގެ މެދުގައި އޮޑިޝަނެއް ބާއްވައިގެން އޮޑިޝަނުން ހޮވޭ ބައެކެވެ.\nމުޅި މުބާރާތުން އެއްވަނައަށް ދާ ފަރާތްތަކަށް ބައިލައްކަ ރުފިޔާ ކަނޑައަޅާފައިވާއިރު ކޮންމެ ކެޓަގަރީއަކުންވެސް އެއްވަނަ އާއި ދެވަނަ އަދި ތިން ވަނައަށް ވެސް އަގުހުރި އިނާމުތަކެއް ކަނޑައެޅިފައިވެ އެވެ.\nމުބާރާތުގައި ބައިވެރިވާން އެދޭ ފޯމް ހޯއްދެވުމަށާއި އިތުރު މައުލޫމާތު ސާފު ކުރެއްވުމަށް 7748722 ނަންބަރު ފޯނަށް ގުޅުއްވުމުން ލިބިވަޑައިގަންނަވާނެއެވެ.


Dhiraagu in Fitr Zakat dhehkeyne lui goithakeh\nދިރާގުން ފިތުރު ޒަކާތް ދެއްކޭނެ ލުއި ގޮތްތަކެއް\nދިރާގު މައި އޮފީސް: ފިތުރު ޒަކާތް ފަސޭހަކަމާއެކު ދިރާގު ދެއްކޭނެ-- ފޮޓޯ: އަވަސް އާކައިވް\nގޭގައި ތިބެގެން ފަސޭކަމާއެކު ފިތުރު ޒަކާތް ދެއްކޭނެ ލުއި ގޮތް ތަކެއް ދިރާގުން މިއަހަރު ވެސް ހަމަޖައްސައިފި އެވެ.\nދިރާގުން ބުނީ ކޮވިޑް-19 އާއި ގުޅިގެން ލޮކްޑައުން ކޮށްފައިވާއިރު ގޭގައި ތިބެގެން ފިތުރު ޒަކާތް ދެއްކޭނެ ގިނަ ގޮތް ތަކެއް މި ތައާރަފު ކޮށްފައިވާނެ ކަމަށެވެ. އެގޮތުން ދިރާގު ޕޭ މެދުވެރިކޮށް މި އަހަރު ވެސް ފިތުރު ޒަކާތް ދެއްކުމުގެ އިންތިޒާމު ހަމަޖައްސާފައިވެ އެވެ.\nދިރާގު ޕޭ މެދުވެރިކޮށް ފިތުރު ޒަކާތް ދެއްކުމަށް އެކަމަށް ހާއްސަ ލިންކަ އަށް ފިތާލުމުން އަންނަ ބައިތަށް ފުރިހަމަ ކުރުމުން ޒަކާތް ދެއްކޭނެ ކަމަށެވެ. ނަމަވެސް ޒަކާތް ދެއްކޭނީ ދިރާގު ޕޭ އަދި މޮބައިލް ވޮލެޓްގައި ނުވަތަ އެކައުންޓުގައި ފައިސާ ހުރެގެންނެވެ.\nދިރާގުން އަލަށް ތައާރަފުކުރި "ނައު އެމްވީ" އެޕް މެދުވެރިކޮށް ވެސް ފިތުރު ޒަކާތް ދެއްކެ އެވެ. އެގޮތުން އެޕް ސްޓޯރު އަދި ޕްލޭ ސްޓޯރުން ހިލޭ މި އެޕް ޑައުންލޯޑް ކުރެ އެވެ. މި އެޕް މެދުވެރިކޮށް ފިތުރު ޒަކާތް ދެއްކުމަށް، އެކަމަށް ކަނޑައަޅާފައިވާ ޓެބަށް ފިއްތާލުމަށްފަހު އޭގައި ހިމެނޭ ބައިތައް ފުރިހަމަ ކޮށްލުމުން މި އެޕް މެދުވެރިކޮށް އެ ކުންފުނީގެ ކަސްޓަމަރުންނަށް ފިތުރު ޒަކާތް ދެއްކޭނެ އެވެ. އެ އެޕް މެދުވެރިކޮށް ޒަކާތުގެ އިތުރުން، ސަދަގާތް ވެސް ދެއްކޭނެ އެވެ.\nދިރާގު ވަނީ މީގެ އިތުރުން އެހެން އަހަރު ތަކެކޭ އެއްގޮތަށް ޕްރިޕެއިޑް ކަސްޓަމަރުންނަށް އެސްއެމްއެސް މެދުވެރިކޮށް ޒަކާތް ދެއްކޭނެ އިންތިޒާމު ހަމަޖައްސާފަ އެވެ. އެސްއެމްއެސް މެދުވެރިކޮށް ފިތުރު ޒަކާތް ދެއްކުމަށް ގުޅަން ޖެހެނީ *454*5# އަށެވެ.\nދިރާގު ހިދުމަތްތައް މެދުވެރިކޮށް ޒަކާތް ބަލައިގަންނާނެ އެންމެ ފަހުގެ ތާރީހަކީ މި މަހުގެ 20 ވަނަ ދުވަހުގެ ހަވީރު 6:00 ގެ ނިޔަލަށެވެ.\nދިރާގު ޒަކާތް އީދު ފާހަގަ ކުރުން\nދިރާގު ބްރޯޑްބޭންޑް ޕެކޭޖްތަކަށް ހެޔޮ ބަދަލެއް، އިތުރު ޑޭޓާ އާއި ސްޕީޑް


Banguraa bui meehehge gaigai 40 ethifaharu jehumah hukum kohffi\nބަނގުރާ ބުއި މީހެއްގެ ގައިގައި 40 އެތިފަހަރު ޖެހުމަށް ހުކުމްކޮށްފި\nބަނގުރާ ބުއި މީހެއް ޖޫރިމަނާކޮށް، ސާޅީސް އެތިފަހަރުން ޖަލްދުކުރުމަށް ކްރިމިނަލް ކޯޓުން ހުކުމްކޮށްފިއެވެ.\nމިމަހުގެ 18ވަނަ ދުވަހުގައި މިފަދައިން ހުކުމްކޮށްފައިވަނީ ބ.ތުޅާދޫ/ނިދާ، ސާއިދު މުހައްމަދުގެ މައްޗަށެވެ.\nމި މައްސަލައިގައި ދައުލަތުން އޭނާގެ މައްޗަށް އުފުލާފައިވާ ދައުވާާއަކީ ގާނޫނުލް އުގޫބާތުގެ 616ވަނަ މާއްދާގެ ހ ގެ 2ވަނަ ނަންބަރުގެ ދޭކާއި ހަވާލާދީ، އެ މާއްދާގެ ށގެ ދަށުން ބަނގުރާބުއިމުގެ ކުށުގެ ދައުވާއެވެ. އެގޮތުން 2018ވަނަ އަހަރުގެ މާޗްމަހުގެ އެއްވަނަ ދުވަހުގެ ރޭގަނޑު 20:18ހާއިރު، އޭނާގެ މައްޗަށް ތުހުމަތުކުރެވުނު ބަނގުރަލުގެ މައްސަލައަކާއި ގުޅިގެން ފުލުހުންގެ ބެލުމުގެ ދަށަށް ގެނެސް ސުވާލުކުރުމުން ބަނގުރާ ބޯކަމަށް އެއްބަސްވެފައިވާކަމަށް ހުކުމްގައި ވަނީ ފާހަގަކޮށްފައެވެ.\nމި މައްސަލައިގެ އިބްތިދާއީ އަޑުއެހުމުގައި އޭނާ ވަނީ އަމިއްލަ އިޚްތިޔާރުގައި ދައުވާއަށް އިއުތިރާފްވެފައެވެ. އޭނާގެ ކުށުގެ ރެކޯޑުން ފެންނަ ގޮތުގައި މިއީ އޭނާގެ މައްޗަށް ޖިނާއީ ކުށެއް ސާބިތުވާ ފުރަތަމަ ފަހަރެވެ. އެހެންކަމުން ކަނޑައަޅަން ޖެހޭ އަދަބު، އަދަބު ކަނޑައެޅުމުގެ އަސާސީ މިންގަނޑަށްވުރެ މަތި ނުވާނެކަމަށް މަތިނުވާާނެކަން އެނގެން އޮންނަކަމަށް ކްރިމިނަލް ކޯޓުން ވަނީ ބުނެފައެވެ.\nއެކޯޓުގެ ގަޟިއްޔާާ ނިންމިގޮތުގެ ޚުލާސާގައިވާ ގޮތުގައި އޭނާގެ ކުށް ފާހަގަކުރެވެނީ ޖުނަހްގެ ތިންވަނަ ދަރަޖައިގެ ކުށެއްގެ ގޮތުގައެވެ. އެފަަދަ ކުށެއްގެ އަސާސީ އަދަބަކީ އެއް މަހާއި ހަ ދުވަހުގެ މުއްދަތަކަށް ޖަލަށްލުމެވެ.\nކްރިމިނަލް ކޯޓުން މި މައްސަލައިގައި ވަނީ ސާއިދުގެ މައްޗަށް ބަނގުރާާބުއިކަމުގެ ކުށް ސާބިތުވާކަމަށް ކަނޑައަޅައި، ގާނޫނުލްއުގޫބާތުގެ 616ވަނަ މާއްދާގެ ށ އާއި ހަވާލާާދީ އަދި ހަަމަ އެ ގާނޫނުގެ 1106މާާއްދާާގެ ށ އަދި 1005ވަނަ މާާއްދާގެ ހގެ ދަށުން 5400ރުފިޔާއިން ޖޫރިމަނާާކޮށް، ތިން މަސް ދުވަހުގެ ތެރޭގައި އެ ފައިސާ ދެއްކުމަށް އަމުރުކޮށްފައެވެ.\nއަދި 616ވަނަ މާއްދާގެ ށ އާއި ހަވާލާާދީ އޭނާ 40އެތިފަހަރުން ޖަލްދުކުރުމަށްވެސް ވަނީ ހުކުމްކޮށްފައެވެ. އެއީ ހަށިގަނޑަށް ނުރައްކާތެރި އަނިޔާ ނުލިބޭނޭ ގޮތެއްގެމަތިން، އަދަބެއް ރަމްޒުކޮށްދިނުމުގެ ގޮތުން، ހަންމުށިން ނުވަތަ ދުއްރައިން މީހެއްގެ ގައިގާ ތަޅާތެޅުމަށެވެ.


Google in LG ah malaamayi kuranee!\nގޫގުލްއިން އެލްޖީއަށް މަލާމާތް ކުރަނީ!\nއެލްޖީ މަރުކާގައި ދެން ސްމާޓްފޯން ނުއުފައްދާނެ ކަމަށް އެލްޖީ ކުންފުނިން ވަނީ ބުނެފައި\nއެލްޖީގެ ނަމުގައި ސްމާޓްފޯން ދެން ނުއުފައް ދާނެ ކަމަށް ދެކުނު ކޮރެއާގެ އެލްޖީ ކުންފުނިން އޭޕްރީލް 5، 2021 ގައި އޮތީ ބުނެފަ އެވެ. އެހެން ނަމަވެސް ސްމާޓްފޯން އުފައްދާ އެހެން ކުންފުނިތަކަށް ޑިސްޕްލޭ އާއި ބެޓެރީ ފަދަ ބައިތައް އެލްޖީން އަދި ވެސް އުފައްދައި ދެއެވެ.\nއެލްޖީން ސްމާޓްފޯން މާކެޓް ދޫކޮށްލުން ވެގެން ދިއައީ އެލްޖީ މަރުކާގެ ފޯނުތަކަށް ދެވި ހިފާފައި ތިބި ސަޕޯޓަރުންނަށް ލިބުނު ހިތާމައަކަށެވެ. އެލްޖީ ސްމާޓްފޯންތަކުގައި ފަހަކަށް އައިސް މާ މޮޅުތަކެއް ނެތް ނަމަވެސް އެކަށީގެންވާ އަގުގައި ރަނގަޅު ފޯނުތަކެއް ވަނީ މާކެޓަށް ނެރެފަ އެވެ.\nގޫގުލްގެ ޕިކްސެލް ފޯނުތަކަށް ވެސް މާބޮޑު ކާމިޔާބެއް ލިބޭތީ މިފަހަކުން ނުފެނެ އެވެ. އެހެން ނަމަވެސް އެލްޖީއަށް ނިސްބަތްކޮށް ޕިކްސެލް ފޯނުތައް މާކެޓް ކުރަން ގޫގުލުން ކުރި މަލާމާތަކުން ޕިކްސެލް ފޯނުތަކުގެ ވިޔަފާރިއަށް ރަނގަޅު ގޮތެއް ވެދާނެ ކަމަށް ބެލެވެ އެވެ.\nގޫގުލުން ބުނީ އެލްޖީ ފޯނުތައް ހުއްޓާލުމަކީ ޕިކްސެލް ފޯނުތަކަށް ބަދަލުވާން ރަނގަޅު ދަނޑިވަޅެއް ކަމަށެވެ. ޕިކްސެލް ފޯނުތަކަށް ބަދަލުވުން ރަނގަޅު ކަމަށް ދައްކަން 113 އަށް ވުރެ ގިނަ ސަބަބަށް ކިޔައި ދެވިދާނެ ކަމަށެވެ.\nމުސްކުޅި ފޯނުތައް ދޫކޮށްލައި ގޫގުލް ޕިކްސެލްއަށް ބަދަލުވާން އޮތް ފުރަތަމަ ސަބަބު\nގޫގުލުން ދޭ ނަސޭހަތަކީ ތިޔަ ބޭނުންކުރާ ފޯނު އުފެއްދި ކުންފުނިން ފޯނު އުފެއްދުން ހުއްޓާލުމުން ދެން ބޭނުން ކުރަން އެންމެ ރަނގަޅު ފޯނަކީ ގޫގުލް ޕިކްސެލް ކަމަށެވެ.\nގޫގުލުން ޕިކްސެލް ހައެއް ނެރެވި އެވެ. ވާދަކުރަން އެދެނީ ސެމްސަންގް އަދި އެޕަލްއާ އެވެ. ޕިކްސެލް ފޯނުތައް ބޭނުންކުރާ މީހުން ބުނަނީ އެމީހުން ބުނާ ކުރިއެރުންތައް ޕިކްސެލް ފޯނުތަކުގައި ގޫގުލުން ހިމަނާ ނަމަ ސެމްސަންގާއި އެޕަލް ވައްޓާލަން އެމީހުން ވެސް ގޫގުލްއާ ބައިވެރިވާނެ ކަމަށެވެ.\nޕިކްސެލް ސްމާޓް ގަޑި: ދެން ލަހެއް ނުވާނެ


galehiri: ޝާމްޑަލޭ އާއި ކިޑިކީޗަލޭ\nޝާމްޑަލޭ އާއި ކިޑިކީޗަލޭ\nކުރުކުމެނިސްތާނަށް ހިޖުރަކޮށް އެތާނގައި ދިރިއުޅެމުންދާ ބަތާވީސްކަރައިގެ ޢާއިލާއެއް ކަމަށް އެމީހުން ބުނާ ޢާއިލާއެއްގެ ތެރެއިން އެތާނގެ ރައްޔިތުންގެ ހެވާއި ލާބައާއި މަންފާއަށް އެންމެބޮޑަށް މަސައްކަތްކުރާ މީހެއްކަމަށް އޭނާ އަމިއްލައަށް ބުނާ މީހަކީ ޝާމްޑަލޭ އެވެ. ޝާމްޑަލޭ އަކީ އޭނާ އަމިއްލައަށް ތަންތަނަށް ފޮނުވާ ސިޓީގައި އޭނާގެނަމުގެ ކުރިއަށް އަލްމުޙުތަރަމް އިތުރުކޮށްގެން ސިޓީލިޔެ އުޅޭ މީހެކެވެ. އެކަމަކު އެތާނގެ މީހުން ޝާމްޑަލޭގެ ނަމުގެ ކުރިއަށް އަލްމުޙުތަރަމް އިތުރުކޮށް ލިޔެ ކިޔައި ނޫޅެއެވެ.\nޝާމްޑަލޭ ބުނާގޮތުންނަމަ ދުނިޔޭގެ މީހުން އުޅޭ ބައްރެއްގެ ރައްޔިތުންގެ ހެވާއި ލާބައާއި މަންފާއަށް މަސައްކަތްކުރުމަކީ އާދައިގެ ކުޑަކަމަކަށްވެގެން ނުވާނެއެވެ. އެތަނެއްގެ މީހުން އެކަން ބަލައިގަންނަން ޖެހޭނެއެވެ. އަދި އެމީހަކަށް ރަނގަޅަށް ޙުރުމަތްތެރިކޮށް ހިތަން ޖެހޭނެއެވެ.\nމިކަން މިހެން ހުރިއިރު ޝާމްޑަލޭގެ ޢާއިލާގައި ހިމެނޭ ކިޑިކީޗަލޭ އަކީ ޝާމްޑަލޭ އާއި މުޅިންތަފާތު މަސައްކަތެއް ކުރާ މީހެކެވެ. އޭނާގެ މަސައްކަތަކީ މުޅީންވެސް ދީނާއި ގައުމަށްޓަކައި އިޞްލާހުގެ ނަމުގައި އެކުރާކަމެއް ކުރުމެވެ. އޭގެ އިތުރަށް ވަގުތު ލިބޭ ވަރަކުން އެތާނގެ ގާނޫނު ނެގެހެއްޓުމާއި ގަވާއިދު ދެމެހެއްޓުމުގެ މަސައްކަތްވެސް އޭނާ ކުރާކަމަށް އޭނާ ބުނެއެވެ. އެކަމަކު ގާނޫނު ނެގެހެއްޓުމާއި ގަވާއިދު ދެމެހެއްޓުމަށް ކިޑިކީޗަލޭ ކުރަނީ ކޮން މަސައްކަތެއްކަމެއް ބަޔަކަށް ނޭނގެއެވެ.\nއެއްފަހަރަކު ޗުއްޓީއެއް ހޭދަކޮށްލުމަށް ކުރުކުމެނިސްތާނުން ފުރައިގެން ދިޔަ ދެމަފިރިއަކު އެބުރި ރަށަށް އައިއިރު އެދެމަފިރިންގެ ގޭގެ ފުރާޅުވަނީ ރޫޅައި ނަގައިފައެވެ. މިވީ ގޮތަކާމެދު އެދެމަފިރިން ޙައިރާންވެ ސުވާލުކުރުމުން އަވަށުމީހުން ބުނީ އެކަންކުރީ ކިޑިކީޗަލޭ ކަމަށެވެ.\nތިޔަ ގެއަކީ ބަޔެއްގެ ގެއެއް ކަމަށާއި އެބައިމީހުން މިހާރު ރަށުން ބޭރުގައިވަނިކޮށް ތިޔަ ކުރަނީ ކޮންކަމެއްތޯ އަވަށުމީހުން އެހީމާ ކިޑިކީޗަލޭ ބުނިކަމަށްވަނީ ބޭނުމަކީ ގޭގެ ފުރާޅު އިޞްލާހުކުރުން ކަމަށެވެ. ދީނާއި ގައުމަށްޓަކައެވެ. އެނޫން އެހެންކަމަކު ނޫނެވެ. ގޭގެ ވެރިންނަށް ނޭނގިނޫނީ މިކަހަލަ މަސައްކަތެއް ނުކުރެވޭނެ ކަމަށެވެ.\nކޮންމެއަކަސް ރައްޔިތުންގެ ހެވާއި ލާބައާއި މަންފާގެ ނަމުގައި މަސައްކަތްކުރުމާއި އިޞްލާޙީ ބަދަލަކަށް ދީނާއި ގައުމުގެ ނަމުގައި ގެއެއްގެ ފުރާޅު ނަގައި އެގޭގެ ވެރިން މަގުމަތިކުރުމާއި މިހުންނަނީ ބަތާވީސް ކަރައިން ކުރުކުމެނިސްތާނަށް ހިޖުރަކޮށް އެތާގައި އުޅެމުންދާ ބަޔެއްގެ ސަބަބުން ދިމާވަމުންދާ ކަންތަކެވެ.\nލިޔުއްވީ: މޫސާ މުޙައްމަދު


UAE ge raees ge janaazaa gai baiveri vumah raees vadaigannavanee | Mihaaru\nރައީސް، ޔޫއޭއީގެ ރައީސްގެ ޖަނާޒާއަށް ވަޑައިގަންނަވަނީ\nޔުނައިޓެޑް އަރަބް އެމިރޭޓްސް (ޔޫއޭއީ)ގެ ރައީސް ޝެއިޚް ޚަލީފާ ބިން ޒައިދު އަލް ނަހްޔާން.\n14 މެއި 2022 - 12:37\nޔުނައިޓެޑް އަރަބް އެމިރޭޓްސް (ޔޫއޭއީ) ގެ ރައީސް ޝެއިޚް ޚަލީފާ ބިން ޒައިދު އަލް ނަހްޔާންގެ ޖަނާޒާގައި ބައިވެރިވެވަޑައިގަތުމަށް ރައީސް އިބްރާހިމް މުހައްމަދު ސޯލިހު އެ ގައުމަށް ވަޑައިގަންނަވަން ނިންމަވައިފި އެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ، އިއްޔެ އަވަހާރަވި ޔޫއޭއީގެ ރައީސްގެ ޖަނާޒާގައި ބައިވެރިވެވަޑައިގަތުމަށް މާދަމާ މެންދުރު ފަހު ރައީސް ފުރާވަޑައިގަންނަވާނެ ކަމަށެވެ.\nޔޫއޭއީގެ ރައީސް އަވަހާރަވުމުގެ ހިތާމައިގައި ދިވެހި ގައުމީ ދިދަ ބައިދަނޑިއަށް ތިރިކުރަން ވެސް ވަނީ ނިންމައިފަ އެވެ.\nޝެއިޚް ޚަލީފާ، 73، އަކީ 2004 އިން ފެށިގެން ޔޫއޭއީގެ ރައީސް އެވެ. ނަމަވެސް 2014 ވަނަ އަހަރު ސްޓްރޯކަކާ ގުޅިގެން އެ މަނިކުފާނު އަދާކުރެއްވީ ރައީސްގެ ރަމްޒީ ރޯލެކެވެ. ގައުމުގެ ހިންގުމުގެ މަސްއޫލިއްޔަތު އަދާކުރައްވަނީ އެއްބަފާ ކޮއްކޯފުޅު މުހައްމަދު ބިން ޒައިދު އަލް ނަހްޔާން އެވެ\nޔޫއޭއީގެ ރައީސްގެ އިތުރުން ޝެއިޚް ޚަލީފާ އަކީ، ހަތް އެމިރޭޓްސްގެ މައްޗަށް ހިމެނޭ ޔޫއޭއީގެ ވެރިރަށް އަބޫ ދާބީގެ ވެރިޔާ ވެސް މެ އެވެ.\nރައީސް އިބްރާހިމް މުހައްމަދު ސޯލިހް ރާއްޖެ-ޔޫއޭއީ\n10 ކޮމެންޓް, 8 ރިއެކްޝަންސް\nރައީސަކަށް ދެން ޚަލީފާގެ ޖަނާޒާއަކު ބައިވެރިއެއްނުވެވޭނެ. ދެން ތައުޒިޔާކިޔަން ދަންޏާ ދާންވީ. ގައިމު މައުމޫނު ފޮނުވާގޮތަށް ނޯޓެއް ފޮނުވާލާނަމަ ވަގުތާ ލާރިޔާ ސަލާމަތްވާނެ.\nޖަނާޒާ ނިމި ފަސްދާނުވެސް ލައިފި.40 ދުވަހުގެ ގައުމީ ހިތާމަ ފާޅުކުރުމުގަ ބައިވެރިވުމަށް ތޯ މަނިކްފާނު ވަޑައިގަންނަވަނީ!!\nމަހަކު އެއްފަހަރު ނޫސްވެރިންގެ ބައްދަލްވުން ބާއްވާނެކަމަށް ވައުދުވެގެން ރައީސްކަމަށް އަރާފަ ކިތައް ނޫސްވެރިންގެ ބައްދަލްވުން ބޭއްވިޖެތޯ؟؟ މުޅި ދުނިޔެ ކުޑަކުރާއިރު ނޫސްވެރިންގެ ބައްދަލްވުމެއް ބާއްވާލަން ނުކެރޭ..\nމިއަދު ހެނދުނު އެކަންތައް ނިންމައިފި.\nވަޅުލާފަ އޮތްމީހަކު ވަޅުލާށޭ ކީޔަފާ ދަނީ ކީއްކުރަން. ގައުމުން ބޭރަށް ޖައްސަލިޔަސް މީހަކު އެއްޗެއް ނުބުނާނެ\nމީ ދެން ތަންކޮޅެއް ބޮޑުވަރު ދޯ. ރައްޔިތުންގެ ފައިސާ ހަރަދުކުރަން މިއަށްވުރެ ރަގަނޅުކަމެއް ނެތީތަ؟\nމިހާރު ވަޅުލާނިމި އެންމެން ގެއަށްވެސް ގޮސްފި!\nއަސްތާ. ޖަނާޒާ ނިމިއްޖެ. ރޭގަ ވަޅުލައިފި.\nރައީސް ކަން ލިބުމަކީ މިދުނިޔޭގަ ފައިދާ ވާ ކަމެކެވެ.\nމި ބޭފުޅާއާ ބެހޭ އިތުރު މަޢލޫމތު ހިމަނާލިނަމަ އަބިބްނާ ދަރިންނާ އެހެނިހެން ވެސް


Hanigothakah poachugal dhevana burah dhathurukohfi\nހަނިގޮތަކަށް ޕޯޗުގަލް ދެވަނަ ބުރަށް ދަތުރުކޮށްފި\nޔޫރޯ 2016 ފުޓްބޯޅަ މުބާރާތުގައި ކުޅުނު ހުރިހާ މެޗަކުން އެއްވަރުވެގެން ޕޯޗުގަލްއިން ދެވަނަ ބުރަށް ދަތުރުކޮށްފި އެވެ.\nޕޯޗުގަލްއިން ރޭ ހަންގޭރީއާ ކުޅުނު މެޗު 3-3 އިން އެއްވަރުވެގެން ނިމުނުއިރު ރޮނާލްޑޯ ވަނީ އެ ޓީމަށް ދެ ލަނޑު ކާމިޔާބުކޮށްދީފަ އެވެ. މެޗުގެ 19 ވަނަ މިނެޓްގައި ހަންގޭރީގެ ޒޮލްޓާން ގެރާ ލަނޑެއް ޖަހާފައިވަނިކޮށް ޕޯޗުގަލް އިން އެއްވަރުކުރީ 42 ވަނަ މިނެޓްގައި ނާނީ ޖަހައިދިން ލަނޑުންނެވެ. ހަންގޭރީގެ ބޮލާޒް ޖޫޖާކް ފަހު ހާފުގައި ހަންގޭރީ އަށް ދެ ލަނޑު ޖަހައިދިންއިރު ރޮނާލްޑޯވެސް ލަނޑު ޖެހީ ފަހު ހާފު އެވެ.\nމި ގުރޫޕްގެ ފަހު މެޗުގައި އައިސްލެންޑުން ވަނީ 94 ވަނަ މިނެޓްގައި އާނޯ އީންގްވީ ޖަހައިދިން ލަނޑުން 2-1 އިން އޮސްޓްރިއާ ބަލިކޮށްފަ އެވެ. އައިސްލެންޑުން މެޗުގެ 18 ވަނަ މިނެޓްގައި ބޮއެޑްވާސަން ޖަހައިދިން ލަނޑުން ލީޑު ނަގާފައިވަނީ އޮސްޓްރިއާއިން އެއްވަރުކުރީ މެޗުގެ 60 ވަނަ މިނެޓްގައި އެލެސެންޑްރޯ ޝާފް ޖަހައިދިން ލަނޑުންނެވެ. މެޗުގެ 37 ވަނަ މިނެޓްގައި އޮސްޓްރިއާގެ އެލެކްސެންޑަރ ޑްރާގޮވިޗް ޖެހި ޕެނަލްޓީ ޖެހުނީ ދަނޑީގަ އެވެ.\nއައިސްލެންޑުން ކުޅުންތެރިން ފަހު ވަގުތު ޖެހި ގޯލަށް ފަހު\nމި ގުރޫޕްގެ އެއްވަނަ އަދި ދެވަނާގައި5ޕޮއިންޓާއެކު އޮތީ ހަންގޭރީ އަދި އައިސްލެންޑް އެވެ. ޕޯޗުގަލްއަށް3ޕޮއިންޓް ލިބުނުއިރު އޮސްޓްރިއާއަށް ލިބުނީ އެންމެ ޕޮއިންޓެކެވެ.\nރޭ އަޔަލެންޑުގެ ރޮބާޓް ބްރޭޑީ ޖަހައިދިން ހަމައެކަނި ލަނޑާއެކު އެ ޓީމުން ވަނީ 1-0 އިން އިޓަލީ ބަލިކޮށް ދެވަނަ ބުރަށް ދަތުރުކޮށްފަ އެވެ. އަދި ބެލްޖިއަމް އިން ވަނީ 84 ވަނަ މިނެޓްގައި ނައިންގޮލަން ޖަހައިދިން ލަނޑުން 1-0 އިން ސްވިޑަން ބަލިކޮށްފަ އެވެ.\nރޭގެ މެޗަށް ނުކުތްއިރުވެސް އިޓަލީ އަށް6ޕޮއިންޓާއެކު ގުރޫޕްގެ އެއްވަނަ ޔަޤީންވެފަ އޮތްއިރު މި ގުރޫޕްގެ ދެވަނަ އަށް ދިޔައީ6ޕޮއިންޓާއެކު ބެލްޖިއަމް އެވެ. އަޔަލެންޑަށް4ޕޮއިންޓް ލިބުނުއިރު ސްވިޑަން އަށް ލިބުނީ އެންމެ ޕޮއިންޓެކެވެ.\nދެވަނަ ބުރުގެ މެޗުތައް މި މަހުގެ 25 ގައި ފަށާއިރު އެ ރޭ ކުޅޭ މެޗުތަކުގައި ބައްދަލުކުރާނީ ސްވިޒަލެންޑް އާއި ޕޮލެންޑް، ވޭލްސް އާއި ނޮދަން އަޔަލެންޑް އަދި ކޮރޭސިޔާ އާއި ޕޯޗުގަލް އެވެ. ދެވަނަ ބުރުގެ އެހެން މެޗުތަކަށް ބަލާއިރު ބައްދަލުކުރާނީ ފްރާންސާއި އަޔަލަންޑް، ޖާމަނީ އާއި ސްލޮވާކިޔާ، ހަންގޭރީ އާއި ބެލްޖިއަމް، އިޓަލީ އާއި ސްޕެއިން އަދި އިންގްލެންޑާއި އައިސްލެންޑެވެ.


ކޮވިޑް19: އިތުރު 172 މީހަކު ފައްސިވެއްޖެ! | Sandhaanu\nކޮވިޑް19: އިތުރު 172 މީހަކު ފައްސިވެއްޖެ!\nމިއަދު ކޮވިޑް19 އަށް ފައްސިވެފައިވަނީ 172 މީހުންނެވެ. މިއަދު ފެނުނު ކޭސްތަކުގެ ތެރެއިން 96 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 10 މީހަކު ވަނީ ފައްސިވެފައެވެ. އަނެއް 66 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 72,466 އަށް އަރައިފައެވެ. އޭގެ ތެރޭގައި 4,362 އެކްޓިވް ކޭސް ހިމެނޭއިރު 41 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 207 މީހަކުވަނީ މި ބަލީގައި މަރުވެފައެވެ. އަދި 67,886 މީހަކު ވަނީ މިބަލިން ރަނގަޅުވެފައެވެ.


Baaruge Beynun Nahama gothugai Hifi fuluhun masoolihyathun dhurukohfi ! - AO News\nބާރުގެ ބޭނުން ނަހަމަގޮތުގައި ހިފި ފުލުހުން މަސްއޫލިއްޔަތުން ދުރުކޮށްފި!\nވަޒީފާގެ މާހައުލުގައި ކުރާ ޖިންސީ ގޯނާއާ ދެކޮޅަށް އަޑުއުފުލުމަށް ރޭ ޒުވާނުންތަކެއް މާލޭގައި ކުރި މުޒާހަރާ ރޫޅާލުމުގައި ހަރަކާތްތެރިވި ފުލުހުން ނަހަމަ ގޮތުގައި ބާރުގެ ބޭނުންކޮށްފައިވާ ކަމަށް ތުހުމަތު ކުރެވޭތީ، އެކަމަށް ފިޔަވަޅު އެޅުމުގެ ގޮތުން ފްރޮންޓް ލައިން ޕޮލިސިންގެ މަސްއޫލިއްޔަތުތަކުން އެ ފުލުހުން ދުރުކޮށްފި އެވެ.\nޒުވާނުންތަކެއް އިސްވެ ފަށާފައިވާ “ރައިޒް އަޕް އެމްވީ” މޫވްމަންޓުން ބޭއްވި އިހުތިޖާޖު ފެށީ ރަސްފަންނު ސަރަހައްދުންނެވެ. އެ ތަނުގައި ތިބެގެން އަޑުގަދަކުރާ ބޭނުންކޮށްގެން ޝުއޫރު ފާޅުކުރުމަށް ފަހު މަޖީދީ މަގު ސަންފްރޮންޓް ފިހާރައާ ހަމައަށް ދިޔަތަނާހެން ފުލުހުން ވަނީ ހުރަސް އަޅަން ފަށައިފަ އެވެ.މުޒާހަރާގެ ބައިވެރިން ބުނި ގޮތުގައި މުޒާހަރާ ކުރިއަށް ގެންގޮސްފައި ވާނީ މާސްކު އަޅައިގެން ގައިދުރުކަން ބަހައްޓައިގެން ކަމަށެވެ.މުޒާހަރާ ހުއްޓުވީ ފަސް މީހުންނަށް ވުރެ ގިނައިން މާލޭގައި އެއް ނުވެވޭނެ ކަމަށް އެޗްޕީއޭއިން އަންގާފައިވާ އެންގުމާއި ޚިލާފުވެފައި ވުމުގެ ސަބަބުން ކަމަށް ފުލުހުން ބުނެއެވެ.\nއިހުތިޖާޖު ރޫޅާލާފައި ވަނީ، ގަދަ ބާރުން، ހާލަތާ ނުބައްދަލު ބާރު ބޭނުންކޮށްގެން ކަމަށް އިހުތިޖާޖުގެ ބައިވެރިން ބުނެ އެވެ. އަދި އެ އިހުތިޖާޖުގެ ފޮޓޯތައް އާންމުވުމާ އެކު، އިހުތިޖާޖު ކުރި ޒުވާނުންގެ ގަޔަށް ޕެޕަސްޕްރޭ ޖަހާ ވީޑިއޯއެއް ސޯޝަލް މީޑިއާގައި ވަނީ ދައުރުވެފައެވެ. އެ ވީޑިއޯގައި ފެންނަ ގޮތުގައި ފުލުހުން ވަނީ ވަރަށް ގަދަ އަށް ޕެޕާ ސްޕްރޭ ޖަހައިފަ އެވެ. އަދި އަނިޔާވެރިކަމާ އެކު، މީހުން ދުރުކުރަމުން ދާތަން އެ ވީޑިއޯގައި ފެނެ އެވެ.\nބާރުގެ ބޭނުން ނަހަމަގޮތުގައި ހިފި ފުލުހުންނަށް ފިޔަވަޅު އަޅާފައި މިވަނީ އިޙުތިޖާޖްގެ ފޮޓޯ ތަކާއި ،ވީޑިއޯތައް ސޯޝަލް މީޑިޔާގައި ދައުރުވެ އާންމުންގެ ފާޑު ކިޔުންވެސް ފުލުހުންނަށް އަމާޒުވެފައިވާ ދަނޑިވަޅެއްގައެވެ. އަދި ފުލުހުން ނޫސްވެރިންގެ މަސްއޫލިއްޔަތު އަދާކުރުމަށް ހުރަސް އެޅުމުގެ ސަބަބުން އެމައްސަލަ ބަލައިދިނުމަށް މީޑިޔާ ތަކުން އެދިފައިވާ ދަޑިވަޅެއްގައެވެ. ނަހަމަ ގޮތުގައި ބާރުގެ ބޭނުން ކުރުމުގެ މައްސަލާގައި ރައްޔިތުންގެ މަޖިލީހުގެ ނައިބު ރައީސް އީވާ ޢަބްދުﷲ އެ މައްސަލަ ރައްޔިތުންގެ މަޖިލީހުގެ ސަލާމަތީ ޚިދުމަތްތަކާ ބެހޭ ކޮމެޓީއަށް ވަނީ ހުށަހަޅުއްވާފައެވެ. އަދި ހިޔުމަން ރައިޓްސް އެންޑް ޖެންޑަރ ކޮމެޓީއަށް އެ ކޮމެޓީގެ މުޤައްރިރު ޖީހާން މަޙްމޫދުވެސް ވަނީ އެ މައްސަލަ ހުށަހަޅުއްވާފައެވެ. އަދި ގަލޮޅު ދެކުނު ދައިރާގެ މެމްބަރު މީކާއިލު އަޙްމަދު ނަސީމު، އެ މައްސަލާގައި ވަޒީރާ ސުވާލުކުރެއްވުމަށް ވެސް ވަނީ މަޖިލީހަށް ހުށަހަޅުއްވާފައެވެ.\nމުޒާހަރާ ރޫޅާލުމުގައި ފުލުހުން އަމަލުކުރި ގޮތް ތަހުގީގު ކުރުމަށް މަސައްކަތް ފަށާފައިވާ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވަނީ ވިދާޅުވެފައެވެ. ފުލުހުން ވިދާޅުވީ ރޭގެ މުޒާހަރާގައި ފުލުހުން ބާރުގެ ބޭނުން ކޮށްފައިވާ ގޮތް، ހާއްސަ އިސްކަމެއް ދީގެން ޕްރޮފެޝަނަލް ސްޓޭންޑަޑް ކޮމާންޑުންނާއި ޔޫސް އޮފް ފޯސް ރިވިއު ކޮމެޓީން ބަލަން ފަށާފައިވާ ކަމަށެވެ.\nރައިޒް އަޕް އެމްވީމޯލްޑިވްސް ޕޮލިސް ސަރވިސް\nޓެރަރިސްޓް ޙަމަލާ އާއި ގުޅޭ ފޮޓޯ އާއި ވީޑިއޯ ދައުރު ނުކުރަން އެދިވަޑައިގެންފި


Dharivarun geygai, “OK eh noon” - vNews.mv\nވީނިއުސް Male' | 11 September 2020, 20:36\nއެޕްރީލް 15ގައި މާލެއިން މި ބައްޔަށް ޕޮޒިޓިވް މީހަކު ފެނުނުކަން ހެލްތު ޕްރޮޓެކްޝަން އޭޖެންސީން އިއުލާންކުރުމާއެކު ގިނަ ބައެއްގެ ދިރިއުޅުމަށް ބޮޑެތި ބަދަލުތަކެއް އައެވެ. ޒަރޫރީ ބޭނުންތަކަށް ފިޔަވައި ބޭރަށް ނުކުމެ އުޅުން މަނާވެ، ގޭގެ ހަތަރު ފާރަކީ ތިމާގެ އެންމެ ގާތް އެކުވެރިޔާ ކަމަށް ހަދަން ޖެހުނެވެ. މި ބަދަލުތައް ތަޖުރިބާކުރަން ވަކި އުމުރެއް ނުވަތަ ވަކި ޖިންސެއް ނެތެވެ. އޭގެ ތެރެއިން ވެސް ކިޔަވާ ކުދިންނަށް ދިމާވީ ބޮޑު ދައްޗަކާއި ހިތްދަތިކަމެކެވެ.\nނަމަވެސް އުނގެނުމުގެ ހައްގުން އެކުދިން މަހުރޫމްވިޔަ ނުދޭން އެޑިއުކޭޝަން މިނިސްޓްރީ އާއި ސްކޫލްތަކާއި ޓީޗަރުން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން ލޮކްޑައުންގެ ވަރަށް ކުރިން ފެށިގެން ޓެލިކިލާހާއި އޮންލައިން ކްލާސްތަކުން ވީ މިންވަރަކުން ދަރިވަރުންނަށް ފިލާވަޅު ނަގައިދެ އެވެ. ނަމަވެސް ސްކޫލަށް ގޮސް ކިޔަވުމާއި ދަރިވަރުންގެ އިޖުތިމާއީ ގުޅުމަށް ބަލާއިރު އެއީ، ދަރިވަރުންނާއި ޓީޗަރުންނަށް ވެސް ހުރަހެކެވެ. އަދި އޮންލައިންކޮށް ކިޔެވުމަކީ ހަރަދު ވެސް ބޮޑު ކަމެކެވެ.\nމާލޭ ސިޓީގެ ޕްރައިމަރީ ސްކޫލެއްގެ ޓީޗަރަކު ބުނީ އޮންލައިން ކްލާސްތަކަށް އިންޓަރނެޓް ބޭނުންވާއިރު މާލީ ގޮތުން ފުދުންތެރި ނޫން ދަރިވަރުންނަށް ވަރަށް ގިނަ ފަހަރު ފިލާވަޅުތައް ގެއްލެ އެވެ. ސަރުކާރުގެ ފަރާތުން ކޮންމެވެސް މިންވަރަކަށް ޑޭޓާ ފޯރުކޮށްދިން ނަމަވެސް، އެއީ ދާ ވަގުތަށް ބަލާއިރު އެންމެ އެކަށޭނަ މިންވަރަކަށް ނުވެއެވެ.\nސްކޫލަކީ ދަރިވަރުންގެ ދެވަނަ ގެއެވެ. އެހެން ދަރިވަރުންނާއި މުދައްރިސުންނަކީ ދެވަނަ އާއިލާއެވެ. ދަރިވަރުންނާއި ސްކޫލްތަކާ ގުޅިފައިވަނީ މިފަދަ ގޮތަކަށެވެ. ޓީޗަރަކު ފާހަގަކުރި ގޮތުގައި ދަރިވަރުންނަށް ގޭތެރޭގެ މާހައުލުން ދިމާވާ ހިތްނުތަނަވަސްވާ ފަދަ ކަންކަމާއި އަނިޔާތަކުގެ ވާހަކަ ކިޔައިދީ އެހީއަށް އެދެން އޮންނަ އެއް މާހައުލަކީ ސްކޫލެވެ. ނަމަވެސް މިއަދު އެކުދިން ގޭބަންދުގައި ތިބޭއިރު ސިއްރުން އެވާހަކަތައް ހިއްސާ ކުރެވޭނެ ފަދަ ގޮތެއް ނެތެވެ. ލޯބިވާ ޓީޗަރުންނާއި ގާތް ރަހުމަތްތެރިންނާ ދިމާނުވެ ގިނަ ދުވަސްތަކެއްވުމުން އެ ކުދިންގެ ނަފްސާނީ ދުޅަހެޔޮކަމަށްވެސް އޭގެ ނޭދެވޭ އަސަރު ކުރުމަކީ އެކަށީގެންވާ ކަމެކެވެ. ގިނަ ދަރިވަރުން ތިބީ ކްލާސްތަކަށް އަނބުރާ ގޮސް، ޓީޗަރުންނާއި ރަހުމަތްތެރިންނާ ބައްދަލުވެވޭނެ ދުވަހެއްގެ ފޮނި އިންތިޒާރުގައެވެ.\nލޮކްޑައުންގެ ސަބަބުން ގޭތެރޭގައި ތިބެގެން ކިޔަވައިދޭން ޓީޗަރުންނަށްވެސް ފަސޭހައެއް ނޫނެވެ. އެހެނީ، ބައެއް މާއްދާތައް ނުވަތަ މައުޟޫއުތަކުގައި “ޕްރެކްޓިކަލް” ބައިތައް ހިމެނިގެން ނޫނީ އެންމެ ފުރިހަމައަށް އުނގަންނައެއް ނުދެވެ އެވެ. މިފަދަ މާއްދާތައް ނުވަތަ މައުޟޫއުތައް އޮންލައިންކޮށް ކިޔަވައިދިނުމުގެ ނަތީޖާއަކަށް ވެގެންދަނީ، ގިނަ ދަރިވަރުންތަކަކަށް އެންމެ ފުރިހަމަ ސިފައެއްގައި ތައުލީމް ހާސިލްކުރުމުގެ ފުރުސަތު ގެއްލުމެވެ. ވަކިން ޚާއްސަކޮށް، ޓީޗަރުންގެ ފަރާތުން ޚާއްސަ ސަމާލުކަމެއް ދޭން ޖެހޭ ދަރިވަރުންނަށް އޮންލައިން ކްލާސްތަކަށް ވުރެ ރަނގަޅުވެފައިވަނީ ސްކޫލަށްގޮސް ގާތުން ތައުލީމް ހާސިލްކުރުމެވެ.\nކޮވިޑް-19ގެ ބަލިމަޑުކަމާ ދެކޮޅަށް ކުރަމުން މިދާ ހަނގުރާމަ ވަރުގަދަކުރަން ޖެހިފައި މިވަނީ މިފަދަ އެތައް ސަބަބަކާ ހެދިއެވެ. ތިމާގެ އަމަލު ހުންނަ ގޮތުން ބަލީގެ ހާލަތު ގޯސްވެގެން ހިނގައިދާނެއެވެ. ނަތީޖާއަކީ ދަރިވަރުންގެ ތައުލީމް ހާސިލްކުރުމުގެ ހައްގުން މަހުރޫމްވުމެވެ. މިއަދު ދަރިވަރުންނާއި ޓީޗަރުން އާދޭހާއެކު ހިތުގެ ފުންމިނުން ބޭނުންވަނީ މި ހާލަތުން އަރައިގަނެ އަލުން ސްކޫލްތަކަށް ގޮސް ފުރިހަމަ ތައުލީމެއް ހޯދާށެވެ. މިގޮތަށް ދަރިވަރުންނަށް ސްކޫލަށް ނުދެވި ގޭގައި ބަންދުވެގެން ތިބުމަކީ، އެއްގޮތަކަށް ވެސް "އޯކޭ ކަމެއް" ނޫނެވެ.